
■ Olovna ploča šutnje 

ZATOČENIŠTVO U KRAŠIĆU 

■ »Pravo je čudo da se taj 










naš narod održao...« (3) 

EUHARISTIJSKI KONGRESI 
CRKVE U HRVATA 


Pred izazovom nove 
evangelizacije 


OBLJETN CE 


Uz 52. obljetnicu smrti 
bi. Alojzija Stepica 


S BOŽJIM NARODOM 


»Ljubiti pravdu, a mrziti nepravdu, to je moje načelo. A u ljubavi 
prema hrvatskom narodu ne dam se od nikoga natkriliti.« 

(BI. Alojzije Stepinac) 


m Najsvjetliji lik Crkve u 
Hrvata 






Papina riječ 


Misli iz nagovora 
Benedikta XVI. 
u zagrebačkoj katedrali, 
5. lipnja 2011. 

Jednim uistinu prinosom [Krist] zasvagda usavr¬ 
ši posvećene (Heb 10,14). Ovaj izričaj iz Poslani¬ 
ce Hebrejima, malo prije naviješten, poziva nas 
da promatramo lik blaženoga kardinala Stepinca 
sukladno s Kristovim »likom« i njegovom Žrtvom. 
Kršćansko mučeništvo je zapravo najviša mjera sve¬ 
tosti, ali to jest uvijek i samo zahvaljujući Kristu, 
po njegovu daru, kao odgovor na njegov prinos koji 
primamo u Euharistiji. Blaženi Alojzije Stepinac 
odgovorio je svojim svećeništvom, svojim biskup- 
stvom, svojom žrtvom života: jednim jedincatim 
»da« sjedinjenim s onim Kristovim. Njegovo muče¬ 
ništvo označava vrhunac nasilja usmjerenih protiv 
Crkve tijekom užasnoga razdoblja komunističkoga 
progona. 


Hrvatski katolici, a posebno kler, bili su predmetom mučenja i sustavnih nasilja, koji 
su išli za tim da razore katoličku Crkvu, počevši od najvišeg mjesnog Autoriteta. Ono po¬ 
sebno teško doba obilježio je jedan naraštaj biskupa, svećenika i redovnika, spremnih 
umrijeti da ne bi izdali Krista, Crkvu i Papu. Narod je vidio da svećenici nisu nikad gubili 
vjeru, nadu, ljubav, te su tako ostali uvijek sjedinjeni. To jedinstvo objašnjava ono što je 
ljudski neobjašnjivo: da tako kruti režim nije mogao slomiti Crkvu (.,.), 

Vama mladima, koji se pripravljate za svećeništvo ili za posvećeni život, želim pono¬ 
viti da božanski Učitelj neprestano djeluje u svijetu i govori svakom pojedinom od onih 
koje je izabrao: »Slijedi me« (Mt 9,9). Taj poziv zahtijeva svakodnevnu potvrdu odgovora 
ljubavi. Neka vaše srce bude uvijek spremno! Herojsko svjedočanstvo blaženoga Alojzija 
Stepinca neka nadahne obnovu duhovnih zvanja među mladim Hrvatima. A vi, draga bra¬ 
ćo u biskupstvu i svećeništvu, svakako nas toj te dati mlađima u sjemeništima i novicijati¬ 
ma uravnoteženi odgoj, koji će ih pripraviti na služenje utkano u društvo našega vremena, 
zahvaljujući ozbiljnosti i dubini njihova duhovnoga života i studija. 

Ljubljena Crkvo u Hrvatskoj, preuzmi ponizno i smjelo zadaću da budeš moralna sa¬ 
vjest društva, »sol zemlje« i »svjetlo svijeta« (usp. Mt 5,13-14). Budi uvijek vjerna Kristu i 
njegovu Evanđelju, u društvu koje nastoji relativizirati i sekularizirati sve slojeve života. 
Budi boravište radosti u vjeri i nadi. 

Predragi! Neka blaženi kardinal Alojzije Stepinac i svi Sveti vaše zemlje posreduju za 
vaš narod, a Majka Spasiteljeva neka vas štiti! S ljubavlju udjeljujem vama i Čitavoj Crkvi 
u Hrvatskoj svoj apostolski blagoslov. 



Na naslovnoj stranici: Mnoštvo vjernika pozdravlja nadbiskupa Stepinca koji je došao blagosloviti temeljni kamen 
za novu župnu crkvu sv. Josipa na Trešnjevci u Zagrebu , 10. svibnja 1936. 

C rkva u Hrvata sa 
zahvalnošću u go¬ 
tovo svim biskupi¬ 
jama promiče glas sveto¬ 
sti i mučeništva bi. Aloj- 
zija Stepinca. Svjedoče o 
tome brojni oltari župnih 
crkava u koje su ugrađe¬ 
ne njegove moči, crkve 
i kapele u kojima je po¬ 
stavljena njegova slika 
ili njegov kip, a njegovo 
ime nose brojne ustano¬ 
ve, udruženja, ulice i tr¬ 
govi. Značajno je ustvr¬ 
diti da roditelji nastavlja¬ 
ju svojoj djeci davati ime 
po blaženom Alojziju Ste- 
pincu. To znači da njegov 
duh, spremnost živjeti za 
Boga i svoj narod, živi u 
obiteljima, župama i cije¬ 
lom narodu unatoč toli¬ 
kim destruktivnim poku¬ 
šajima kojima pojedinci 
ili skupine, prikriveno ili 
otvoreno, putem sredsta¬ 
va javnog komuniciranja 
djeluju protiv Crkve, hr¬ 
vatskog naroda i njegove 
države. 

Očito je da komuni¬ 
stička mržnja ni u današ¬ 
nje vrijeme nije presta¬ 
la, več se čini da je posta¬ 
la drskijom i bezobrazni¬ 
jom. Ne znam je li policija 
u Selcu otkrila počinitelja 
koji je sprejom zaslijepio 
dvije vjeroučenice koje su 
na Sve Svete, 1. studeno¬ 
ga 2011., izlazile iz župne 
crkve sv. Katarine. Ovaj 
događaj ostao je bez odje¬ 
ka u javnosti jer policija 
nije uspjela pronači poči¬ 
nitelja, kao što od 8. svib¬ 
nja 1945. do danas nije 
pronašla ni jednog zli¬ 
kovca koji je rušio raspe¬ 
la, bacao ih u jamu ili u ri¬ 
jeku, ili iz pilova na raskr¬ 
šćima uklanjao lik Majke 
Božje ili drugih svetaca i 


Olovna 

ploča 

šutnje 

Značajno je ustvrditi da roditelji na¬ 
stavljaju svojoj djeci davati ime po 
blaženom Alojziju Stepincu. To znači 
da njegov duh, spremnost živjeti za 
Boga i svoj narod, živi u obiteljima, 
župama i cijelom narodu unatoč to¬ 
likim destruktivnim pokušajima ko¬ 
jima pojedinci ili skupine, prikriveno 
ili otvoreno, putem sredstava javnog 
komuniciranja djeluju protiv Crkve, 
hrvatskog naroda i njegove države. 



❖BI. Alojzije Stepinac, novoposvećeni nadbiskup 
koadjutor zagrebački, 24. lipnja 1934. 


razbijao ih iz mržnje pre¬ 
ma kršćanskim svetinja¬ 
ma. Štoviše, predsjednici 
Republike Hrvatske di¬ 
jele državna odlikovanja 
osobama koje su taj bez- 
božni režim podržavale, 
provodile i u nasilju su¬ 
djelovale. 

I u mojoj rodnoj župi 
Slavetiću, koja je 6. stu¬ 
denoga 2011. proslavila 
350. obljetnicu osnutka, 
komunisti su ubili sve¬ 
ćenika, pjesnika Matu 
Paljuga, uništili neko¬ 
liko raspela, obeščasti- 
li kapelicu Majke Božje 
u Hrašću, minirali kape¬ 
licu Presvetoga Trojstva 
na Goljaku, a za vrije¬ 
me krizme godine 1960. 
bombom su razbili sta¬ 
kla na prepunoj župnoj 
crkvi u kojoj su se sabra¬ 
la djeca, roditelji, kumovi 
i brojni župljani na svetu 
Misu i oko svoga bisku¬ 
pa zbijeni iščekivali dije¬ 
ljenje sv. Potvrde. U toj 
župi su godine 1954. ko¬ 
munistički prvaci s puta, 
uz prijetnje, vratili mons. 
Josipa Lacha, pomoćnog 
biskupa zagrebačkoga 
koji je išao podijeliti sa¬ 
krament Potvrde, dok se 
autom vozio kroz šumu 
u Galetiću. 

Kome za volju te po¬ 
vijesne činjenice biva¬ 
ju obavijene šutnjom? 
Zar komunisti koji su se 
do 1945. uvlačili u goto¬ 
vo sve katoličke organi¬ 
zacije s ciljem da u nji¬ 
ma stvore nepovjerenje 
i sumnjičenja među čla¬ 
novima, s nakanom da 
ih razbiju, danas ulaze 
u pore Crkve s ciljem da 
ih obnove, očvrsnu, pri¬ 
pomognu novoj evange¬ 
lizaciji? 

❖ Nadbiskup Stepinac s vjernicima 

Nadam se da će i u toj drevnoj župi jed¬ 
nom biti otkriven spomenik za 54 žrtve komu¬ 
nističkog divljanja. Kad se to nedavno poku¬ 
šalo učiniti, današnji su se komunistički isto¬ 
mišljenici usprotivili i odgodili taj čin uljudbe. 
Nije li dostojno i pohvalno pročitati da je u su¬ 
botu 5. studenoga 2011. u zagrebačkom pred¬ 
građu Gračanima postavljeno sedam spomen 
-ploča žrtvama partizanskog pokolja u svibnju 
1945. godine kad je osam stotina osoba, hrvat¬ 
skih i njemačkih vojnika, ali i mnoštvo civila, 
kako domaćih Gračanaca tako i komunistič¬ 
kim vlastima nepoćudnih Zagrepčana, najpri¬ 
je zarobljeno i potom brutalno pobijeno. 

Hrvatsko društvo danas kao da živi bez 
svojih korijena. Naime, stječe se dojam da u 
Kraljevini Jugoslaviji nije počinjen ni jedan 
zločin koji je imao dalekosežne posljedice na 
djelovanje Katoličke crkve te život i sudbinu 
hrvatskoga naroda. Jednako tako stječe se do¬ 
jam da se od 1945. do 1990. živjelo u komu¬ 
nističkom i socijalističkom raju. Je li moguće 
da je Zli, Sotona, Đavao, uspio zaslijepiti lju¬ 
de današnjega vremena čineći ih bešćutnima i 
neosjetljivima za rane i sudbinu naroda? 

U uvodu u misno slavlje prigodom Znan¬ 
stvenog skupa »Mons. dr. Ciril Banić, biskup 
šibenski (1951.-1961.)«, koji je 12. studenoga 


Nije bilo lako u ono vrijeme od 1951. 
pa do 1961. godine biti na visini svog 
biskupskog poziva. On je očitovao 
hrabrost u vremenu kada su Crkva, 
biskupi i svećenici proglašavani jedi¬ 
nim neprijateljem kojeg treba uništiti. 
Htjelo se, a i danas se nastoji olov¬ 
nom pločom šutnje prekriti sve ono 
što se zbivalo u vrijeme komunizma. 

2011. održan u Šibeniku, predsjednik Hrvat¬ 
ske biskupske konferencije đakovačko-osječ- 
ki nadbiskup Marin Srakić reče da je biskup 
Ćiril Banić bio mučenik komunističkog siste¬ 
ma. Nije bilo lako u ono vrijeme od 1951. pa 
do 1961. godine biti na visini svog biskupskog 
poziva. On je očitovao hrabrost u vremenu 
kada su Crkva, biskupi i svećenici proglaša¬ 
vani jedinim neprijateljem kojeg treba uništiti. 
Htjelo se, a i danas se nastoji, olovnom pločom 
šutnje prekriti sve ono što se zbivalo u vrijeme 
komunizma. 

Splitsko-makarski nadbiskup Marin Bari- 
šić u propovijedi je ustvrdio da je biskup Ba¬ 
nić živio u vrijeme bezbožnog komunizma i 
da u vrijeme Banićeva upravljanja Šibenskom 
biskupijom, od 1951. do 1961. godine, nije lako 
bilo biti vjernik. »Dapače«, nastavio je nadbi¬ 
skup Barišić, »u strahu od bezbožnog komu¬ 
nizma toliki su svoje talente i blago vjere sa¬ 
krili iza ormara ili su vjerska obilježja doista 
zakopali negdje u zemlju. Da, nije bilo lako 
biti čovjek, a još teže vjernik. Sjetimo se kako 
se u tim vremenima dolazilo do posla, stana i 
napredovanja. Uvjet je bio ući u Partiju i odre¬ 
ći se vjere. Religioznost je bila najgora karak¬ 
teristika osobe. Vjera se izrugivala u školi, po¬ 
duzeću, vojsci, javnosti. Vjernik je bio mrač¬ 
njak srednjeg vijeka, zaostao, neprosvijećen. 
Tko je išao na župni vjeronauk, bio je u školi 
osramoćen i ismijavan. Toliki podlegoše bez- 
božnoj propagandi i lažnim obećanjima.« 

Govoreći potom o vremenu komunizma 
nadbiskup Barišić je ukazao kako mnogi zbog 
straha i propagande nisu krštavali svoju dje¬ 
cu, plašili su se vjenčati se u crkvi i za svoje po¬ 
kojne nisu željeli crkveni sprovod. Jasno, bilo 
je i Nikodema koji su u strahu od Komunistič¬ 
ke partije sve to radili u noći, samo da nitko 
ne dozna. Nadbiskup Barišić kazao je i to da 
su biskupa Banića radošću i ponosom ispunja¬ 
li toliki vjernici »koji nisu sagnuli svoje koljeno 

■ Hrvatsko društvo danas kao 


da živi bez svojih korijena. 
Naime, stječe se dojam da 
u Kraljevini Jugoslaviji nije 
počinjen ni jedan zločin koji 
je imao dalekosežne poslje¬ 
dice na djelovanje Katoličke 
crkve te život i sudbinu hr¬ 
vatskoga naroda. Jednako 
tako stječe se dojam da se 
od 1945. do 1990. živjelo u 
komunističkom i socijalistič¬ 
kom raju. Je li moguće da 
je Zli, Sotona, Đavao, uspio 
zaslijepiti ljude današnjega 
vremena čineći ih bešćutni- 
ma i neosjetljivima za rane i 
sudbinu naroda? 



❖Josip Božić pozdravlja nadbiskupa Stepinca koji dolazi blagosloviti raspelo 
u Trnavi, župa Resnik, u rujnu 1945. 


pred Baalom i krivim bogovima,... svi oni koji 
se nisu dali zavesti lažnim i laskavim obećanji¬ 
ma, niti su prigrlili krivih nauka, već su ostali 
vjerni Gospodinu Bogu i svetoj Crkvi.« 

To se razdoblje doista ne smije nikome za 
volju zbog trulih kompromisa ili trgovanja 
prekriti olovnom pločom šutnje. 

»Moj stvarni tužitelj je Komunistička 
partija.« 

Nadbiskup i kardinal blaženi Alojzije Ste- 
pinac dobro je znao da je komunizam porod 
pakla. Zato s njime nije vidio mogućnost su¬ 
radnje, sklapanje kompromisa ili šurovanja. 
Svoj jasan stav i osudu komunističkih prijet¬ 
nji i sijanja straha među narodom on je izre¬ 
kao i u razgovoru s krašićkim župnikom Jo¬ 
sipom Vranekovićem 22. siječnja 1956. Nai¬ 
me, nakon što je u svim zagrebačkim crkvama 
pročitana okružnica o ekspijaciji radi hule, što 
ih bezbožne novine nanose osobi Isusa Krista, 
vlast se uskomešala. Kad je čuo da je nadbi¬ 
skup koadjutor dr. Franjo Šeper odlučno od¬ 
bio prijetnje doušnika Udbe druga »Borisa«, 
Blaženik je zadovoljno uskliknuo: »Ako treba 
u zatvor, znamo zašto idemo (...). I mi da ih 
se onda bojimo! Nitko ne skine s nas sramo¬ 
te, da pokleknemo pred tim ološem. Kako su 
jadni svećenici, koji za Judine pare idu pjeva¬ 
ti hvalospjeve krvnicima. Priprosti puk je pre- 
zreo svu perfidiju te kuge, a eto nađe se sve¬ 


ćenik, koji će s ono malo ugleda, što ga je vla¬ 
stitom krivnjom izgubio, podmetnuti leđa, da 
podrži ono, što je u sebi razdvojeno, i što će si¬ 
gurno nestati s lica zemlje.« 

Čudio se kako ima ljudi koji ne znaju, ih ne 
žele znati, što je komunizam. U pismu koje je 
iz Krašića 18. siječnja 1960. uputio vlč. Vinku 
Komeričkome, župniku u Mariji Bistrici, nala¬ 
zimo ovo njegovo razmišljanje o stavu sveće¬ 
nika i vjernika prema bezbožnom i bezdušnom 
komunizmu. Napisao je: »Moje je zdravlje vrlo 
kolebljivo. Dosad su mi istočili 35 litara krvi, a 
tko zna koliko će još? Ah hvala Bogu na svemu! 
Znam dobro zašto trpim, kao i drugi naši sve¬ 
ćenici. Kad bismo htjeli prodati obraz i dušu, 
danas bi odmah primah odlikovanja. Ah uvi¬ 
jek je nama svima i mora biti memento ona Kri¬ 
stova: 'Što koristi čovjeku, ako sav svijet zado¬ 
bije, a dušu svoju izgubi?' (Mk 8, 36).« 

Bez krzmanja i straha on je i na sudu pro¬ 
zvao svoga stvarnog tužitelja. Naime, u go¬ 
voru na sudu 3. listopada 1946., bez krzma¬ 
nja i podlijeganja lažnom kompromisu reče: 
»Konačno da kažem par riječi i o Komunistič¬ 
koj partiji, stvarnom mojem optužitelju. Ako 
se misli, da smo mi zauzimah dosadašnji stav 
radi materijalnih stvari, krivo je, jer mi smo 
ostali čvrsti evo i nakon što nas se osiromaši¬ 
lo. Nismo protivni tome, da radnici dođu do 
većih prava u tvornicama, jer je to u duhu pa¬ 
pinskih enciklika, niti što imamo protiv pra- 

vednih reforma, ali neka nam dozvole pristaše 
komunizma, ako je slobodno propovijedati i ši¬ 
riti materijalizam, da bude i nama pravo ispo¬ 
vijedati i propagirati naša načela. Katolici su za 
ta prava umirali i umirat će.« 

U takvim su okolnostima živjeli i Katolič¬ 
ka crkva i hrvatski narod u komunističkom re¬ 
žimu. To se ne smije prekriti olovnom pločom 
šutnje. 

Svoj je narod i Crkvu volio do žrtve 
života 

Kao promicatelj postupka za proglašenje 
svetim BI. Alojzija Stepinca doživljavam Blaže- 
nikovu žrtvu kao prilog zahtjevu za istinskom 
slobodom, pravdom i za dostojanstvo čovjeko¬ 
ve osobe koju je Bog stvorio na svoju sliku. Uči¬ 
njen je žrtvom svoga zvanja ne zato što bi on to 
htio, nego zato što su ga »osloboditelji«, grabe¬ 
žljivo i teroristi, proglasili nepoćudnim i nepri¬ 
jateljem naroda da bi u nj unijeli revolucionar¬ 
ni duh »oktobarske revolucije« i »crvene inter- 
nacionale«, koja si je postavila za cilj stvaranje 
svijeta bez Boga. 

Ta rabota se nastavlja i danas. Onda u ime 
»revolucije«, danas u ime »demokracije«. Lažno 
se prikazuju povijesne činjenice i na temelju pri¬ 
vidnih pravnih postupaka zastupa i brani zloči¬ 
nački sustav. Naime, nije istina da su se komuni¬ 
sti kamuflirani u »antifašiste« borili za današnju 
hrvatsku državu. Oni su se borili za Titovu Ju¬ 
goslaviju i njezin bezbožni režim. Svijest hrvat¬ 
ske državnosti i pravo na hrvatsko ime, ujedi¬ 
njen s obespravljenim hrvatskim narodom, bra¬ 
nio je zagrebački nadbiskup Alojzije Stepinac. 
Ponavlja se zločin kad se izvan toga konteksta 
ponavljaju komunističke, jugoslavenske i južno¬ 


Zahvaljuj emo... 


slavenske optužbe za navodno Stepinčevo su¬ 
djelovanje u »radu protiv države i naroda«. 

Isti oni, koji su »ognjem i mačem« zatirali 
hrvatsku i katoličku tradiciju u hrvatskom na¬ 
rodu, a to je bio cilj Komunističke partije, da¬ 
nas u istom ideološkom bezbožnom duhu tu¬ 
mače povijest, umjetnost, svekoliko kulturno 
stvaralaštvo na hrvatskome tlu. Uočava se to u 
dnevnim medijima i na sveučilišnim katedra¬ 
ma, kad se hrvatska povijest tumači bez njene 
ukorijenjenosti u kršćanskoj tradiciji. Ako bi se 
to nastavilo činiti, onda bi hrvatski narod i Ka¬ 
tolička crkva u njemu ostali bez svojih korijena. 
Što bi tada bili? Blaženi Stepinac reče: »Šuha 
grana. Dakle, sasušeni.« 

Jer smo ljudi nade, kršćanskog optimizma 
i vedrine, svjesni svoga poslanja i postojanja te 
odlučni ostati vjerni svojim korijenima, neka či¬ 
tatelji Glasnika i u ovome broju osjete blizinu i 
skrb BI. Alojzija Stepinca koji je svoj narod i Cr¬ 
kvu volio do prolijevanja vlastite krvi, do žrtve 
života, za njihov boljitak. Njegova nastojanja 
u duhovnoj i moralnoj obnovi naroda, osobi¬ 
to u iskorjenjivanju pijanstva, psovke, pobača¬ 
ja, lakomislenog života, konkubinata i nemara 
za nedjelju budu ohrabrenje svakom čovjeko¬ 
vu srcu koje po njegovome zagovoru traži mir 
savjesti i olakšanje u nošenju životnoga križa. 

S takvim spoznajama želi nas upoznati 
ovaj broj Glasnika. Neka Blaženikove riječi i sli¬ 
ke o njemu i svečanosti u kojima je sudjelovao 
ili su u naše dane upriličene budu svjedoci nje¬ 
gove žive prisutnosti u vjeri naroda i snage nje¬ 
gova zagovora pred Bogom u kušnjama i tego¬ 
bama života. 

U Zagrebu, na Badnjak 2011. 

dr. Juraj Batelja, postulator 


Zagreb, 2011. godine 

■ Poštovani! Za potrebe proglašenja svetim našeg BI. Alojzija Stepinca prilažem ovaj moj skro¬ 
mni novčani prilog od 200,00 (dvjesto) kuna. Novac sam skupila u vrijeme Korizme, odvaja¬ 
jući svaki dan 5 kn od moje mirovine, što mi je činilo posebno zadovoljstvo. 

Sa štovanjem, umirovljenica (M. J.; podatci u Uredništvu) 

■ Hvala svim čitateljima, štovateljima blaženoga Alojzija Stepinca u domovini i širom svije¬ 
ta, za molitve i darove te za nesebično i velikodušno promicanje glasa svetosti i mučeništva 
kardinala Alojzija Stepinca. 

■ Od srca zahvaljujemo svim čitateljima Glasnika koji su nam proslijedili osobne sastavke ili 
članke već objavljene o BI. Alojziju Stepincu ili pak dokumente pronađene u pismohrana¬ 
ma raznih ustanova, a sve sa željom da s njihovim sadržajem upoznamo širi krug Blaženi- 
kovih štovatelja. 




Stepinčevo zatočeništvo u Krašku 




Život u U\iaUcu zasulnjuiocj 
naJhidLujia i kaiđuiafa 
cAtoplja ćStefiinea 


Uz objavljivanje dnevnika krašićkog 
župnika Josipa Vranekovića (3) 

»Pravo je 
čudo da se 
taj naš narod 
održao...« 

i*Naslovna stranica objavljene knjige Dnevnik Josipa Vranekovića 


Piše: prof. dr. Stipe Botica 


U četvrtome nizu, vjeri u nepogrješivi in¬ 
stinkt maloga hrvatskoga čovjeka da se 
neće slomiti pred komunizmom, susre¬ 
ćemo nepokolebljivu Stepinčevu vjeru. Nepo¬ 
kolebljiva je to vjera, ugrađivana stoljećima, i 
upravo je sada došla u kušnju, jer »jadnome 
našem narodu... truju različitim glupostima i 
bedastoćama koje mu ništa ne donose, a odu¬ 
zimaju gotovo sve: i mir, i pravu radost, i po¬ 
štenje« (str. 51.). Ipak, on ostaje vjeran svojoj 
tradiciji, svojim običajima, svom sustavu vr¬ 
jednota koje mu je darovalo kršćanstvo. Stepi- 
nac se veseli običajima, osobito »kako ugodno 
diraju čovjeka ove božične pjesme« (53.), od¬ 
nosno, kad je u Lepoglavi slušao kako odla¬ 
ze hodočasnici-romari u Mariju Bistricu. Reče: 
»Posebno me krijepilo kad sam slušao pjeva¬ 
nje hodočasnika, koji su išli na Bistricu. Osje¬ 
tio sam kako su malo pojačali glasove prolaze¬ 
ći uz nas.« A onda »ona lijepa zvona župne cr¬ 
kve, prava je milina kad ih čovjek sluša. Gle¬ 
dam onaj toranj pa mislim: odolio je Josipu II. 
i tolikima, odoljet će i ovima« (56.). 

Snalazio se narod u svakome vremenu, a 
motreći hrvatsku povijest, Stepinac je znao i za 
hrvatske boljke, primjerice da Hrvati ne izabe¬ 
ru prave narodne vođe, pa se prisjetio i svog 
doprinosa da je »na darovano zvono crkvi Sv. 
Marije u Kninu... kao da sam znao da će se 
našem narodu nametnuti kojekakvi vođe, dao 
sam staviti na zvono ovakav natpis: Christo, 


cjui per saecula multa gentis Chroatorum dux fiiit 

- Kristu koji je kroz mnoge vjekove bio vođa hr¬ 
vatskog naroda... Meštroviću se silno svidio taj 
natpis. Čujem da je ta crkva demolirana. Srbi 
su i tu iskalili svoj bijes« (62.). A što bi tek re¬ 
kao nakon ovoga našeg Domovinskog rata!? 

Peti niz - o sebi samome i svom mjestu u 
ovim vremenima - složeniji je i može se pra¬ 
titi kontinuirano u cijelom Dnevniku. Svjestan 
je svog mučeništva »za pravu stvar« i mjesta 
zatočeništva. Tako je za mjesto zatočeništva 

- Krašić rekao, parafrazirajući Bibliju, »Et tu 
Bethlem, terra Juda... -1 ti, Betleheme, zemljo 
Judina...«, a sada će govoriti: »Et tu Krašić...« 
(50.). Na općem, svehrvatskom planu, vrijed¬ 
no je navesti informaciju: »Svaki se dan mo¬ 
lim sv. Agatonu i zaklinjem ga da se sjeti ugo¬ 
vora što ga je u ime sv. Petra sklopio s Hrvati¬ 
ma i da pomogne jadnome ovom narodu ... i 
sv. Grguru, da spasi zagovorom svojim bijed¬ 
ni ovaj narod« (70.). Često je procjenjivao po¬ 
vijest, pa je došao i do ovakva zaključka: »Ah, 
pravo je čudo da se taj naš narod održao. Tur¬ 
ci najprije, onda Rusi, i sad ovi« (154.). A odr¬ 
žao se i znao procjenjivati važne od nevažnih 
stvari, prave vođe od lažnih. 

Dobro je navesti i misao koju je narod 
sam uočio i obdržavao, tj. da se »narod smi¬ 
jao lažnim izjavama o Eminenciji« (177.). One 
koji su sijali laži »narod [je] prozreo..., zar su 
tako slijepi, te ne vide što o tome narod misli« 

❖Blaženik s dvojicom dječaka, kao sužanj u Krašiću 

(211.). Nepokolebljivo vjeruje u prosudbu na¬ 
roda jer »odolijeva tolikim ludostima bezbož¬ 
nika, a i cijela historija mu je upravo mučenič¬ 
ka i uvijek žrtva tuđeg nadiranja, a on ostao 
vjeran ugovoru sa Sv. Petrom« (389.). Bilo bi 
još bolje da nije nekih lako uočljivih hrvatskih 
mana. Jednu je ovako odredio: »Sve mi se čini 
da Bog kažnjava naš narod radi bogohulne 
psovke. Imali smo Posavsku Hrvatsku, Dal¬ 
matinsku Hrvatsku, Ujedinjenu Kraljevinu, 
Bosansku Kraljevinu, Dubrovačku Republiku, 
ali nikako da se sve to sjedini. Kao da upra¬ 
vo radi nepoštivanja Imena Božjega, kao ne¬ 
koć Izraelcima, tako sada i nama govori Gos¬ 
podin: 'Bit ćeš kao rep, a ne glava među na¬ 
rodima'« (212.). Ponovio je slično još jednom 
»...mi Hrvati tako blatimo i sramotimo psov¬ 
kom ime Božje, pa gospodin Bog daje da se 
ovdje ili ondje ne zna i za naše ime. Znam da 
i drugi narodi vrijeđaju Boga, ali toliko otvo- 


■ »...mi Hrvati tako blatimo i sramotimo 
psovkom ime Božje, pa gospodin Bog 
daje da se ovdje ili ondje ne zna i za 
naše ime. Znam da i drugi narodi vrije¬ 
đaju Boga, ali toliko otvoreno i sramot¬ 
no kao mi - možda nitko na svijetu« 

reno i sramotno kao mi - možda nitko na svi¬ 
jetu« (323.). 

Peto, s obzirom na procjenu svoje uloge, 
niz je dobrih formulacija: stoički je primio na¬ 
metnutu presudu. Tako je poučio Vranekovića, 
kad su ovoga prozvali u Udbu: »Ako vas pita¬ 
ju što govori nadbiskup, samo im recite: Gle¬ 
da i čudi se!« (74.). Gledati i čuditi se ljudskoj 
drskosti, ustrajno podnositi nepravednu pre¬ 
sudu, duboko to u sebi proživljavati. »Mnogi 
misle da ja imam jake živce. A kako li se va¬ 
raju! Bog je htio pokazati kako se može poslu¬ 
žiti i slabim stvorom da postidi jake« (80.). To 
ga je pratilo gotovo cijeli život, primjerice kad 
je imenovan Kardinalom, »Vjesnik kleveće kar¬ 
dinala. Bijesni su, a sav narod radostan i po¬ 
nosan« (129.). Jednako tako (na Staru godinu 
1953.) »Mene mnogi napadaju na sastancima. 
Viču protiv mene u Omladinskom borcu. Laž. 
Ljudi im se smiju« (134.). Jako mu je bilo važno 
da narod zna pravu istinu, koju je i sam odre¬ 
dio: »Ništa nisam učinio protiv ove države. Ni¬ 
sam rušio staru Jugoslaviju, ni NDH, pa ni ovu. 
To je stvar političara. Ali kad netko ne poštiva 
osnovna prava Crkve i čovjeka, tu smo dizali 
svoj glas« (226.). Kako je dobar dio teksta Dnev¬ 
nika reminiscencijske naravi, procjenjuje svoj 
potez i nalazi da je ispravno postupio jer »... 
ako umrijeti - umrijeti, ali sotoni popustiti ne. 
Ako Partija misli da je mojom osudom i zatvo¬ 
rom dovršena njihova pobjeda, onda su plitki 
i ludi, baš kao i njihov komunizam...« (358.). 
Ističe da bi se i sad isto ponio jer: »Ja amnestije 
ne primam. Tražim poništenje razbojničke pre¬ 
sude. .. Jednoga dana, u to sam uvjeren, makar 
iza moje smrti, ova će presuda biti poništena« 
(359.). I kad se govorkalo da će biti oslobođen 
(u lipnju 1957.), jer među ostalim i »bolest na¬ 
preduje«, kategorički je odbio: »U Zagreb ne 
idem. Sjećate se koliko je bilo Titu stalo, da me 
spreme u Zagreb - i još više separira od vjerni¬ 
ka nego u Lepoglavi. Trpjet ću i umrijeti ovdje, 
ali popustiti ni za dlaku« (548.). 

Nije mogao ni zamisliti da ga potpuno od¬ 
voje od vjerničkog naroda, i kad je Vraneko- 
vić tisućama puta vidio tu blisku vezu, rekao 
je (8. 6. 1958.): »Dobri su to i vjerni ljudi. Ov- 

Nema u Dnevniku nikakve netrpeljivosti prema Srbi¬ 
ma, premda ima niz detalja u kojima pokazuje kako se 
(neki) Srbi ponašaju. Među ostalim i to: »Srce je ovim 
našima na Istoku, u Moskvi, a pamet na Zapadu, od 
kuda im dolaze pare.« 


❖ Nadbiskup 
Stepinac po¬ 
djeljuje 
sakrament 
Potvrde u 
Novskoj, 12. 
lipnja 1939. 


dje su počeli glasno govoriti, da su Eminenci¬ 
ju otrovali u Lepoglavi« (645). Tu vezu s naro¬ 
dom dokumentirao je nizom dirljivih primjera, 
i kad je već bio skroz shrvan bolešću (na svoj 
imendan 1958.), »zamolim ga neka se samo po¬ 
kaže na prozoru. Potrudio se - pokazao se. Li¬ 
jep je bio dari... kao da je anđeo s neba došao... 
Kako je mila bila pojava Eminencijina na pro¬ 
zoru usred cvijeća. Lice mu izgledalo mlado - 
nevino, kao da mu je 25 godina. Kao zdravo ru¬ 
menilo u licu. Na prsima sjaji zlatni - biskupski 
križ - oborene njegove oči, koje su samo na čas 
preletjele preko sakupljenog naroda... prosuzi- 
lo svako oko« (652.). Stalno je Stepinac propit¬ 
kivao sebe je li doista vrijedan Božje milosti da 
je ostao vjeran, odan i čvrst, da iskreno moli za 
svoje progonitelje jer »mi ne smijemo mrziti... 
(već) moliti pro inimicis« (382.). Stoga je zaklju¬ 
čio »teško bih griješio, kad bih samo i pomislio, 
da prigovorim naredbi Božjoj« (735.). 

Osobito se radovao kad je mogao poma¬ 
gati, i njegov karitativni rad cijelo vrijeme za¬ 
točeništva prava je riznica dovitljivih karita¬ 
tivnih postupaka, osobito onih u radu s dje¬ 
com. I korespondencija je važan dio njegova 
zatočeničkog rada i djelovanja, pa i pod uvje¬ 
tom da još jednom radi pisama strada. Tako je, 
upravo uoči predsmrtne borbe (26. 12. 1959.) 
rekao: »... neka mi i ulove pisma..., ali bome 
neću štedjeti ideologiju bezbožne partije, ni la¬ 
skati njezinim trabantima. Važno je da se lju¬ 
di ne daju zastrašiti« (807.). Znao je, dakako. 


što se događa kad pronađu njegov britki od¬ 
govor u pismima jer, znao je i to, »nitko nije 
tako osvetljiv kao komunisti« (822.). 

Nema u Dnevniku nikakve netrpeljivo¬ 
sti prema Srbima, premda ima niz detalja u 
kojima pokazuje kako se (neki) Srbi ponaša¬ 
ju. Među ostalim i to: »Srce je ovim našima na 
Istoku, u Moskvi, a pamet na Zapadu, od kuda 
im dolaze pare« (701.). Za svoj zatočenički po¬ 
ložaj je strepio jer je znao »... i onu narodnu za 
Srbe: 'Onaj za stolom s kojim razgovaraš jedna¬ 
ko misli kao i onaj ispod stola'« (707.). Na dru¬ 
gom mjestu je to nazvao »srpska posla« (726.). 
Nadalje da su njegovi stražari-čuvari »gdjegod 
sam bio u ovih 12 godina, uvijek su uz mene 
bili Srbi« (509.). I sada, iz zatočeništva brine 
se jer vidi srpsko osvajanje gradova. Primjeri¬ 
ce za Karlovac reče »pravoslavlje ga uzima za 
svoj centar u ovim stranama. I episkop je sada 
tu. Cilja na Žumberak. Srbi drže sve pozicije u 
Karlovcu. Pa to je na vratima Zagreba. Imamo 
žalosno iskustvo iz stare Jugoslavije. Koliko je 
djevojaka ženidbom prešlo na pravoslavlje od 
Zadra ovamo, pa na Rijeku, oni nas hoće pre¬ 
sjeći i rascijepiti« (582.). 

I Vraneković je u svojim zapažanjima i ko¬ 
mentarima vidio to isto. Primjerice kad je s 
Eminencijom (17. 2. 1958.) bio na šetnji: »Pra¬ 
tio nas je kao i jučer zloglasni milicioner Miš¬ 
ko! To ti je 'Bratstvo - jedinstvo', da srpski 
panduri gaze po petama hrvatskom Eminen¬ 
ciji« (598.). Zadnja informacija o ovom motivu 
je Stepinčev zaključak: »Kako bilo da bilo, mi 
sa Srbima zajedno više ne možemo ići. Samo 
posebno čudo Božje moglo bi izgladiti tolike 
razlike što postoje - i sve što se od 1918. do 
sad dogodilo« (764.). 

S obzirom na književnu strukturu, jezik i 
stil - kao bitne odrednice za filološko motrenje 
djela (i moje vlastito), ovaj Dnevnik je ustrojen 
po svim zakonitostima memoarskoga žanra. 
Ispisivan je iz dana u dan, bez naknadnih (ka¬ 
snijih) intervencija. To je za dnevničku kon¬ 
cepciju i najvažnije, i djelu jamči autentičnost. 
O jeziku i stilu se može učiniti sveobuhvatan 
elaborat. Ono što je najvažnije jest činjenica da 
je oblikovan u hrvatskom jezičnom standar¬ 
du, sasvim primjerenom i relevantnom hrvat- 

❖ Oltar sv. Josipa na kojem je tijekom svog petogodiš¬ 
njeg tamnovanja u Lepoglavi (1946.-1951.) svakoga 
dana svetu Misu slavio bi. Alojzije Stepinac. Oltar je ob¬ 
novio gosp. Zvonko Celinščak iz Celina (Sv. Jana). 

skom normativnom praksom. Zadržao je, me¬ 
đutim, stariju pravopisnu praksu (posebice u 
interpunkciji). Za ovu priliku ističem samo da 
je u Dnevniku dosta izvrsnih formulacija, koje 
su osobito natopljene vrsnim aforizmima, po¬ 
slovicama i figurativnim frazama. Svega ovo¬ 
ga ima na stotine jedinica, pa bi bilo mogu¬ 
će izdvojiti pravi gnomologij i Stepinčevih afo- 
rizama i (znatno manje) odabranih narodnih 
poslovica. Aforizam je u pravilu velik dobi¬ 
tak svakome stilu. Ovdje je ponekad aforistič- 
ka formulacija samostalna, a najčešće ovisi o 
kontekstu. I on je aforizirao, a i drugi su o nje¬ 
mu stvarali aforizme. Tako je jednom kad se 
pravdao nunciju da je još mlad a već biskup, 
ovaj rekao: »Budite mirni, ta pogreška da ste 
mlad, postaje svakim danom sve manja« (str. 
63.). Kontekstualno ih ima na desetke, pa je 
tako jednom gledajući jabuku, rekao: »Kako ju 
je divno Stvoritelj obukao« (str. 66.). Izdvajam 
ih samo desetak koji ne ovise o kontekstu: 

■ Psihičke boli i muke redovito su jače od fi¬ 
zičkih (41.) 

■ Smatram svojom dužnošću da u ovim teš¬ 
kim danima ostanem sa svojim narodom i 
svećenstvom (449.) 

■ Ako, treba, bolje je časno poginuti, nego 
sramotno ostati (56.) 

■ A jest mizerija taj ljudski život na zemlji 
(161.) 


■ Kako je relativna komunistička istina! 
(256.) 

■ Budni stražari paze - a ipak ne opaze! - 
(našali se Eminencija (342.) 

■ Kad su na lipi iza crkve postavili megafon, 
reče: Evo vam civilizacije urlanja! (386.) 

■ Zapad je truo u vjerskom i moralnom po¬ 
gledu. Ako je truo, čemu se možemo od 
njega nadati? (448.) 

■ Za katolika nema pesimizma (528.). 

I frazeologizama ima dosta, posebice onih 
koji su znatnije figurativni. Frazeološki niz je u 
pravilu ovisan o kontekstu pa ih je više u Vra- 
nekovićevu tekstu. U kontekstu svakako ima 
svoje opravdanje, primjerice: »Proslava Uskr¬ 
sa dira sve do suza. Više muškaraca nego žena. 
Na ulici nema niti jedne jedine osobe. Sto vje¬ 
ruje, u procesiji je, a što ne vjeruje - ode u miš¬ 
je rupe« (153.). Frazeologizmi inače približuju 
stil Dnevnika pučkom načinu stvaranja teksta 
i pučkom senzibilitetu uopće. Izdvajam ih ne¬ 
koliko da se osjeti njihova figurativna upora¬ 
ba: »kao grom iz vedra neba« (61.), »prokleo 
do devetog koljena« (100.), (Titu je Stepinac 
»kost u grlu« (176.), »slijep...kod zdravih oči¬ 
ju« (211.), »nešto ih žulja« (323.), »što su za¬ 
kuhali...neka kusaju sami« (328.), »kvari mi 
račune« (379.), »upriličuju ovakve svinjarije« 
(392.), »metni mu soli na rep« (491.), »u stra¬ 
hu velike oči« (719., 766.), »ne vjerujem mu ni 
koliko je crnog pod noktom« (726.), »općina i 
kotar tjeraju lisicu, a mogli bi istjerati vuka« 
(798.), »znam otkuda vjetar puše« (798.), »što 
su skuhali, neka sada kusaju« (805.). 

Najveću stilsku i stilističku vrijednost ima¬ 
ju brojne dijaloške formulacije, posebice one 
na kajkavskom narječju/jeziku. U Stepinčevu 
govoru najviše ih je u komunikaciji s djecom. 
To izrasta u prave male bisere u strukturi cr¬ 
tica. Inače su brojne crtice i anegdote iznimno 
profilirane, kontekstualno opravdane. Njima 
se znatno više služi Stepinac nego Vraneković, 
pa i ove dvije književne vrste uvjerljivo govo¬ 
re o njemu, ili još bolje o tijeku njegova života, 
i raznim dogodovštinama koje je proživio, a 
tako je marno prikupio njegov kroničar. 

I ovo i još mnogo toga iz ovoga opsežno¬ 
ga Dnevnika, po svim njegovim strukturalnim 
obilježjima, po važnim informacijama o Aloj- 
ziju Stepincu, upotpunjuje mozaik ovoga hr¬ 
vatskoga simbola Bogoljublja i čovjekoljublja. 
Bogu odana i svome narodu vjerna do svršet¬ 
ka. Njegov j efiat u oba slučaja proizašao iz du¬ 
bine duše. (svršetak) 

Euharistijski kongresi u Crkvi u Hrvata 




Piše: Juraj Batelja 


»Hostija sveta 
Tebe sakriva 
— al’ vjera zbori: 
ovdje je Bog!« 

Nakon što smo bili u školi vjere u Euharistiju, koju je 
Blaženi Alojzije Stepinac naviještao i svjedočio na 
brojnim euharistijskim kongresima diljem Zagrebačke 
nadbiskupije i Crkve u Hrvata, nastojat ćemo se upo¬ 
znati kako je njegov pastoralni plan, pastirski daleko¬ 
vidno promišljen te vjernički gorljivo i zahvalno prihva¬ 
ćen, bio odjek snažnog euharistijskog gibanja u Europi 
i u svijetu. To gibanje se iz sekularizirane i vjernički 
prigušene Francuske prenijelo u cijeli svijet, gdje je 
ostvarilo snažno evangelizacijsko gibanje kako nam¬ 
ještanjem kršćanskih istina tako i primjenom kršćan¬ 
skih načela u privatnom, obiteljskom i javnom životu. 


H rvatski katolici su se u tajprogrameuha- 
ristijske evangelizacije postupno uklju¬ 
čivali i ostvarili velebno djelo euhari- 
stijskoga pokreta u koji je bio uključen goto¬ 
vo sav kršćanski narod, a Crkvi je osvjetlio lice 
pred političkim protivnicima kojih nije manj¬ 
kalo i učvrstio unutarnje jedinstvo srdaca koje 
je uslijed nasrtaja raznih, osobito bezbožnih, 
ideologija i političkih prilika bilo ugroženo. 

U nizu prikaza euharistijskih kongresa u 
hrvatskim biskupijama između dvaju svjet¬ 
skih ratova u prvoj polovini dvadesetoga sto¬ 
ljeća, kako župnih tako i dekanatskih, krajev- 
nih, biskupijskih i nacionalnih, želim na kori¬ 
jenima novije povijesti Crkve u Hrvata prepo¬ 
znati preporodnu snagu euharistijske evange¬ 
lizacije suvremenog čovjeka i društvenih pri¬ 
lika u kojima živi i proročki govor Crkve, koji 
je po slavljenju, čašćenju i blagovanju Euhari¬ 
stije svakom čovjeku dostupan i shvatljiv. 

Pred izazovom nove evangelizacije 

Drugi Vatikanski sabor podsjetio je Cr¬ 
kvu da je Euharistija »izvor i vrhunac kršćan¬ 


skog života« (LG, 11). Crkva je uvijek nosila tu 
spoznaju. Dapače, ona je bitan sadržaj katolič¬ 
ke vjere. Papa Benedikt XVI. je u apostolskom 
pismu »Vrata vjere!« 1 , kojim je najavio Godi¬ 
nu vjere, od 11. listopada 2012. - 50. obljetni¬ 
ce otvaranja 2. Vatikanskog sabora do svetko¬ 
vine Krista Kralja - 24. studenoga 2013., ista¬ 
knuo potrebu da kršćani razmišljaju i otkri¬ 
vaju zbilju svoga vjerovanja. Dapače, ispovi¬ 
jest vjere mora biti »autentična, iskrena, osob¬ 
na, zajednička, slobodna, svjesna, unutarnja i 
izvanjska, ponizna i odvažna.« 2 On Godinom 
vjere daje prigodu osobitog promišljanja, ot¬ 
krića i navještaja vjere. 

Papina je izričita želja ražariti euharistijski 
sadržaj vjere. U tu svrhu želi potaknuti »broj- 


1 BENEDIKT XVI., La »Porta della Fede« [Vrata vjere ; usp. Dj 
14,27], Apostolsko pismo o proslavi Godine vjere, Vatikan, 11. 
listopada 2011., L'Osservatore Romano, 17.-18. listopada 2011., 
str. 4.-5. 

2 Benedikt XVI. poslužio se mislima iz Pobudnice kojom je 
»Godinu vjere« o 19. stoljetnici mučeničke smrti sv. Petra i sv. 
Pavla proglasio papa Pavao VI. 22. veljače 1967, usp. AAS 59 
(1967.), 196. 

❖Gospođica Marie-Marthe-Baptistine Tami- 
sier, promicateljica euharistijskih pobožnosti 
i kongresa 


❖ Blaženi Julien Eymard, po¬ 
kretač euharistijske evangeli¬ 
zacije 


❖ Mons. Louis Gaston Adrien de Se- 
gur, apostol Euharistije 


ne inicijative kako bi se euharistijska vjera u 
vjernicima iznova probudila i porasla, kako bi 
se poboljšala skrb za slavlja i promicalo euha- 
ristijsko klanjanje te kako bi se potaknulo na 
djelotvornu solidarnost koja bi, polazeći od 
Euharistije, dosegla potrebite«. 3 

Svjestan da se »euharistijska duhovnost 
ne sastoji samo u sudjelovanju u Misi i u po¬ 
božnosti prema Presvetom Sakramentu nego 
obuhvaća život u svim segmentima«. Sve¬ 
ti Otac ističe da »ta napomena za nas, kršća¬ 
ne današnjice, poprima osobito značenje. Po¬ 
trebno je uočiti kako je jedan od najozbiljni¬ 
jih učinaka sekularizacije (...) protjerivanje 
kršćanske vjere na rub života, kao da je vje¬ 
ra posve beskorisna za konkretan život. Ispra¬ 
znost načina života 'kao da Boga nema' danas 
je svima očita. Stoga je potrebno iznova otkri¬ 
ti kako Isus Krist nije tek privatno uvjerenje ili 
apstraktni nauk, već stvarna osoba čiji je ula¬ 
zak u povijest kadar obnoviti život sviju. U tu 
je svrhu potrebno da se Euharistija, kao izvor 
i vrhunac života i poslanja Crkve, pretoči u 
duhovnost, u život 'po Duhu' (Rim 8,4s.; usp. 
Gal 5,16.25)«. 4 

Dok pastiri Crkve uočavaju izvanjske pro¬ 
tivnosti vjeri, ne smiju zatvarati oči ni pred 


3 BENEDIKT XVI., Sacrameutum Caritatis (Sakrament Ljuba¬ 
vi), br. 4. 

4 BENEDIKT XVI., Sacrameutum Caritatis (Sakrament Ljuba¬ 
vi), 22. veljače 2007, br. 77. 


unutarcrkvenim poteškoćama, nesnalaženji¬ 
ma ili krivim učenjima. Već je Blaženi Ivan 
Pavao II. podsjetio da u Crkvi »postoje mje¬ 
sta gdje se zamjećuje gotovo potpuno zapušta- 
nje pobožnosti euharistijskog klanjanja. Tome 
se pridodaju, u jednom ili drugom crkvenom 
okružju, zloporabe koje doprinose zamrače¬ 
nju ispravne vjere i katoličkog nauka u ovom 
divnom Sakramentu. Ponekad se susreće veo¬ 
ma suženo shvaćanje euharistijskog Otajstva. 
Lišen svoje žrtvene dimenzije, slavi se kao da 
ne nadilazi smisao i vrijednost bratske gozbe. 
Osim toga, nužnost ministerijalnog svećeniš- 
tva, utemeljena na apostolskom nasljeđu, po¬ 
nekad je potamnjena, a sakramentalnost Euha¬ 
ristije svedena na samu učinkovitost navješta¬ 
ja. Otuda također, tu i tamo, ekumenske inici¬ 
jative koje, premda velikodušne u nakanama, 
popuštaju euharistijskoj praksi protivnoj disci¬ 
plini u kojoj Crkva izražava svoju vjeru«. 5 

Takva promišljanja i otkrića vjere, njeno 
unutarnje i izvanjsko očitovanje, omogućuje 
predano slavljenje i istinoljubivo čašćenje Eu¬ 
haristijskog otajstva. Papa stoga Godinu vjere 
i naziva »dragocjenom prigodom za zdušni- 
je slavljenje vjere u bogoslužju, a na osobit na¬ 
čin u Euharistiji« 6 i želi da Godina vjere u sva- 


5 IVAN PAVAO II., Ecclesia de Eucharistia (O Euharistiji i njenu 
odnosu prema Crkvi), 17 travnja 2003., br. 10. 

6 BENEDIKT XVI., Porta Fidei (Vrata vjere), 11. listopada 
2011., br. 9. 

Euharistijski kongresi u Crkvi u Hrvata 




❖ Mons. Alfred Duquesnay, nadbiskup Cam- ❖Časni sluga Božji Antoine ❖Mons. Henri Monnier, 

braia, predsjednik trajnog komiteta euharistij- Chevrier, promicatelj euhari- naslovni biskup Lidde 

skih kongresa stijskih djela 


kom vjerniku pobudi želju za ispovijedanjem 
vjere u svoj jasnoći i obnovljenim osvjedoče¬ 
njem, s pouzdanjem i nadom. Naime, novi na¬ 
vještaj Evanđelja nedjeljiv je od žive vjere u 
Krista Gospodina. 7 

Iz Papina poticaja na novu evangelizaci¬ 
ju proizlazi da takva spoznaja kršćanskog živo¬ 
ta nije u svim razdobljima povijesti Crkve pro¬ 
žimala sve članove Crkve istim intenzitetom, 
premda je najveći dio vjernika od Euharistije ži¬ 
vio i za Euharistijom čeznuo. Svjedok je tome po¬ 
sve konkretna duhovnost nadahnuta čašćenjem 
Isusa Krista, Utjelovljenoga, Raspetoga, Uskrslo- 
ga i u sakramentu Euharistije prisutnoga. 

Zaustavit ću se u ovoj studiji na evange¬ 
lizaciji, na navještaju vjere i na život po vje¬ 
ri, osobito na njenu euharistijskom sadržaju 
i poruci. Ta evangelizacija je krajem 19. i po¬ 
četkom 20. stoljeća nadahnjivala i osposobila 
brojne članove Crkve, muškarce i žene, bisku¬ 
pe i svećenike, redovnike i redovnice te Kri¬ 
stove vjernike laike koji su crpili snagu za ži¬ 
vot i apostolat slavljenjem i čašćenjem Presve¬ 
tog Oltarskog Sakramenta. 

Euharistijske svečanosti i kongresi 

Euharistijski pokret otpočeo je motom da 
je spas društva moguć i ostvariv po Euharisti¬ 
ji. Iz te spoznaje iznikla su »euharistijska dje¬ 


7 Usp. Isto, br. 7., 8. i 9. 


la«. Njihova je svrha bila redovito i često su¬ 
djelovanje u misnom slavlju, priprema sveča¬ 
nih proslava Velikog četvrtka i Tijelova, or¬ 
ganiziranje klanjanja Presvetom Sakramentu 
bilo svakodnevnih bilo godišnjih, u župama 
ili u kapelama zajednica posvećenoga života 
ili u kapelama pojedinih odgojnih i staleških 
ustanova, pripremanje euharistijskih procesi¬ 
ja, osnivanje euharistijskih bratovština i udru¬ 
ga, sastavljanje i uglazbljivanje euharistijskih 
himana i popijevki te pisanje i čitanje knjiga o 
Presvetom Sakramentu Euharistije. Sve su te 
inicijative u vjerničkom srcu budile vjeru i ža¬ 
rile ljubav prema Isusu Kristu, Otkupitelju čo¬ 
vjeka i hrani vjerničke duše. 

Osobiti vid euharistijske pobožnosti uspo¬ 
stavljen je slavljenjem euharistijskih kongresa. 
Razvila se u europskim zemljama, osobito u 
Francuskoj krajem 19. stoljeća, i proširila ci¬ 
jelim svijetom. Bio je to svojevrsni euharistij¬ 
ski pokret kroz koji su crkvene zajednice i or¬ 
ganizacije organizirano produbljivale spozna¬ 
ju o euharistijskoj tajni i tu vjeru javno svje¬ 
dočile na svečanim skupovima zvanima eu¬ 
haristijski kongresi. Takvi su kongresi najprije 
imali mjesni značaj, ali su ubrzo poprimili bi¬ 
skupijski, nacionalni i međunarodni. Imali su 
snažan odjek i među hrvatskim katolicima. Ta 
se činjenica često zanemaruje i njezin značaj 
za povijest Crkve u Hrvata gotovo prešuću¬ 
je. Stoga mi je nakana, najprije čitateljima Gla¬ 
snika blaženog Alojzija Stepinca, a potom u po- 

❖ Logo 50. Međunarodnog euharistijskog kongresa koji će 
se održati u Dublinu od 10. do 17. lipnja 2012. nacrtao je 
Martin Barlovv. Označuje crkveno zajedništvo. Ideja je ute¬ 
meljena na knjizi Otkrivenja da će se »iz svakog naroda, 
rase, plemena i jezika« (Otk 7,9) skupiti zajedno kao jedno 
tijelo vjerom sastavljeno u osobi Isusa Krista, Jaganjca Bož¬ 
jega koji se za nas prinio na križu. Grafički crtež predstavlja 
četiri osobe koje otvorenih ruku čine krug usred kojega je 
napisan simbol euharistijskih kongresa utisnut u posvećeni 
kruh: IHS = Isus Krist Spasitelj [svih ljudi]. Crtež je nadahnut 
sedmim poglavljem konstitucije Lumen gentium koja govo¬ 
ri »u lomljenju euharistijskoga kruha postajući stvarno dio¬ 
nici Gospodinova Tijela, uzdižemo se do sjedinjenja s Nji¬ 
me i sobom: 'jer je jedan kruh, jedno smo tijelo mi mnogi, 
svi koji smo dionici jednoga kruha * 1 * * * * * * (1 Kor 10,17). Tako mi 
svi postajemo udovi onoga tijela (usp. 1 Kor 12,27) a 'poje¬ 
dinci postajemo udovi jedan drugome' (Rim 12,5)«. Crtež je 
nadahnut i trećim poglavljem svečanoga pisma pape Ivana 
Pavla II. Ecclesia de Eucharistia: »Crkva je rođena iz pashal- 
nog misterija. Upravo zato se euharistija koja je u pravom 
smislu riječi sakrament uskrsnog otajstva postavlja u sredi¬ 
šte kršćanskog života«. Raznovrsnost boja predstavlja razli¬ 
čitost kontinenata i naroda koji vjeruju u Krista. 

sebnoj knjizi, i široj javnosti predočiti povijest 
i značenje euharistijskih kongresa u evangeli¬ 
zaciji koja se baš po euharistijskim kongresi¬ 
ma događala u Crkvi u Hrvata u teško doba 
snažnog prodiranja racionalizma, liberalizma, 
materijalizma i komunističke ideologije bez- 
boštva u prvoj polovini 20. stoljeća. 

Budući da se u Crkvi u Hrvata nije nika¬ 
da održao međunarodni euharistijski kongres, 
a broj nacionalnih euharistijskih kongresa nije 
utvrđen, 8 ipak valja uočiti da su hrvatski kato- 

8 O broju održanih nacionalnih Euharistijskih kongresa 
u Crkvi u Hrvata su podijeljena mišljenja. Prema literaturi 
može se ustvrditi da su proslavljena tri: dva u Zagrebu, godi¬ 
ne 1922. i 1932. te u Mariji Bistrici godine 1984. No, činjenice 
su ipak drukčije i to ču utvrditi kroz ovo istraživanje. 


lici u svojim biskupijama proslavili preko sto¬ 
tinu biskupijskih, međubiskupijskih, pokrajin¬ 
skih i župnih kongresa. Promicali su ih duhov¬ 
ni pastiri, biskupi i svećenici, redovnici i redov¬ 
nice, vjernici laici u svojim župama i bratovšti¬ 
nama, zatim brojni sveučilištarci koji su euha- 
ristijsku ideju i pobožnost živjeli u Hrvatskom 
katoličkom pokretu i u osobnom životu. 

Ovo istraživanje i bolje poznavanje uklju¬ 
čenosti Crkve u Hrvata u euharistijsko gibanje 
u Europi i u svijetu događa se uz 600. obljetni¬ 
cu euharistijskoga čuda u Ludbregu 9 i na za- 
koračaju u »Godinu vjere« koja bi, prema že¬ 
lji Benedikta XVI., baš u euharistijskim po- 
božnostima, odnosno istinskom vrjednovanju 
otajstva Euharistije, trebala ojačati napore za 
uspješnu provedbu nove evangelizacije. 

Međunarodni euharistijski kongresi 

Prvi međunarodni euharistijski kongres 
održao se u francuskom gradu Lilleu od 28. 
do 30. lipnja 1881. Dogodio se nakon euhari¬ 
stijskih hodočašća u Ars godine 1874., Avi- 
gnon 1874. i 1876!°, u Douai 17. svibnja 1875. 
i hodočašća u Faverney 3. rujna 1878.” Ta su 


9 Svetište u čast Presvete Krvi Isusove nastalo je iz predaje 
da je neki svečenik slaveči Misu posumnjao da se uistinu na¬ 
kon riječi pretvorbe: Hoc cst corpus meum (»Ovo je tijelo moje«) 

i Hic cst Calix sanguinis nici (»Ovo je kalež krvi moje«) kruh i 
vino pretvaraju u Tijelo i Krv Isusovu. Zbilo se to godine 1411. 

ili koju godine ranije. Tada u dijelu Mise, gdje se hostija lomi 

u tri dijela, a jedan dio spušta u kalež, opazi on, da je u kale- 
žu svježa krv. Silno uzbuđen spremio je kalež s krvlju iza ol¬ 
tara i brzo dovršio Misu. Papa Lav X. je 4. travnja 1513. u svo¬ 
joj buli potvrdio da »Svevišnji Gospodin Bog nije htio, da se 
tako odlično čudo i potporanj katoličke vjere protiv sumnji¬ 
vaca u njoj dulje krije, pa je rečeni svečenik nalazeči se u za¬ 
dnjim časovima svoga života sam tu stvar, kako se bila do¬ 
godila, javno pred svjedocima priznao i rečeni kalež s istom 

tekućinom (liquor), koja ima boju vidljive i naravne krvi, bio 
predao na vječno čuvanje u župnoj crkvi Presv. Trojstva gra¬ 
dića Ludbrega ( oppidi Ludbregh), koja se nalazi u Zagrebačkoj 

biskupiji, i od onoga je vremena Višnji Gospodin u rečenoj cr¬ 

kvi kod istoga kaleža mnoga i velika čudesa učinio [ij iz dana 

u dan nije ih prestao činiti.« (usp. Sluga Božji Alojzije Stcpirmc, 
Glasnik postulature, br. 2.-3. (1994.), str. 48.-50.) 

10 Kad se u Avignonu 9. srpnja 1876. održavala jubilarna pro¬ 
cesija pokornika, a obnavljala se svakih 25 godina, priređe¬ 
ne su posebne svečanosti koje su imale vrhunac u euharistij- 
skom kongresu. Tom prigodom održani su govori i izneseni 
prijedlozi za širenje čašćenja Presvete Euharistije. Sudionici 
su o tome izvijestili papu Pija IX. i za ostvarenje svojih odlu¬ 
ka zatražili njegovu potporu. 

11 Hodočašća u Faverney bila su povezana uz euharistijsko 
čudo koje se dogodilo u tamošnjoj opatijskoj crkvi. U toj je 
crkvi Presveti Sakrament bio dan i noć izložen na klanjanje. 
Predaja izvješćuje da je 24. svibnja 1608. crkva ostala prazna i 
od plamena svijeća zapalio se oltar. Izgorjelo je sve osim po- 

hodočašća pridonijela rađanju »Djela za euha- 
ristijske kongrese«. 12 Za uspostavu toga Dje¬ 
la značajni su napori Marie-Marthe-Baptistine 
Tamisier (1834.-1910.), koja je promicala ho¬ 
dočašća kao nadoknadu za uvrede koje je bez- 
božni svijet nanosio Isusu u Presvetom Sakra¬ 
mentu. 13 Bilo je to u i duhu hodočašćenja vjer¬ 
ničkog mnoštva u svetišta gdje su se dogodi¬ 
la euharistijska čuda. Papa Lav XIII. s odobra¬ 
vanjem je pratio napore i apostolat kojim je 
Tamisier promicala euharistijski apostolat, a 
snažnu potporu dali su joj brojni biskupi, sve¬ 
ćenici i laici među kojima se ističu sv. Pierre- 
Julien Eymard (1811.-1868.), 14 Antoine Che- 
vrier (1826.-1879.), Leo Dupont (1797.-1876.), i 
Louis Gaston Adrien de Segur (1820.-1881.). 15 

U slavljima tih prvih euharistijskih kon¬ 
gresa nisu organizirano sudjelovali brojni su¬ 
dionici. Nije bilo ni veličanstvenih procesija jer 
javno očitovanje vjere nije dopuštala francuska 
vlast, neprijateljski raspoložena prema Crkvi. 


kaznice s hostijom. Ostala je netaknuta od plamena, u zraku. 
U tom položaju zadržala se 33 sata,sve dok nije uređen oltar i 
prostrt tjelesnik na koji se bez dodira ljudske ruke pokaznica 
s hostijom lagano sama spustila na oltar. Čudo je i u činjeni¬ 
ci da pokaznica s hostijom postoji i danas, nakon više od 300 
godina, a prilike kruha nimalo se ne kvare. Biskupska istraga 
o tom događaju opetovano je provedena u Rimu za blaženog 
pape Pija IX. godine 1864. i čudo je opet potvrđeno. 

12 Usp. Les Congres EuclmrisHques IiitcrnaHoiwux, Pariš, 1914., 
str. 3. 

1:1 Ideju Marie-Marthe-Baptistine Tamisier o hodočašćima u 
euharistijska svetišta i potrebu euharistijskih kongresa po¬ 
dupirali su njeni duhovni vode svećenici bi. Antoine Chevri- 
er, osnovatelj Providnosti u Prađu blizu Lyona i bi. Petar J. Ey- 
mard. BI. Eymard je pomoću časopisa »Revue du Tres-Saint- 
Sacrement«, koji je objavljivala njegova redovnička kongrega¬ 
cija, širio ideje o euharistijskim hodočašćima i kongresima i 
snažno je pridonio održavanju euharistijskog kongresa u Fa- 
verneyju (biskupija Besan^on), kojemu je predsjedao mons. 
Pierre-Antoine Justin Paulinier, nadbiskup Besangona. 

14 Julien Pierre EYMARD (La Mure/kod Grenoblea u Fran¬ 
cuskoj, 4. veljače 1811. - La Mure, 1. kolovoza 1868.). Za sveće¬ 
nika je zaređen 20. srpnja 1834. Za vrijeme hodočašća u sve¬ 
tište Majke Božje u Fourvieres, u siječnju godine 1851., Pere 
Eymard se zavjetovao da će svoj život posvetiti čašćenju Pre¬ 
svetog Oltarskog Sakramenta. Po odobrenju pariškoga nad¬ 
biskupa on je godine 1856. istupio iz Marijine družbe ( Societa- 
tis Marine) i u Parizu 6. siječnja 1857. izložio Svetootajstvo na 
trajno klanjanje. Time je otpočela živjeti Družba Presvetog Sa¬ 
kramenta (Congregatio SS. Sacramenti) sa zadaćom trajnog, sve- 
udiljnog štovanja Isusa u Presvetom Oltarskom Sakramentu. 
Godine 1858. utemeljio je i žensku kontemplativnu Družbu 
službenica Presvetog Sakramenta. Bile su proročke njegove 
riječi: »Crkva i svijet mogu ozdraviti samo povratkom Euha¬ 
ristiji.« Papa Pio XI. uvrstio ga je medu blaženike 12. srpnja 
1924., a Ivan XXIII. proglasio svetim 9. prosinca 1962. 

15 Usp. Les Congres Eucliaristiqucs lnternationaux, str. 3.-28. 



❖ Proslava biskupijskog euharistijskog kongresa u Supetru 
14. i 15. lipnja 1930. 


Pa ipak unutar crkvi-katedrala i samostana od¬ 
vijala su se dnevna i noćna klanjanja, propovi¬ 
jedi i pričešćivanja, svečane Mise i procesije. U 
Lilleu (1881.) je snažno odjeknulo svjedočan¬ 
stvo pjesme kojom je oko 4000 muškaraca, u cr¬ 
kvi sv. Mauricija, slavilo euharistijskog Kralja 
pjesmom »Hvali Sion Spasitelja«. 

Na tim prvim kongresima nije bilo služ¬ 
benog Papina izaslanika. Međunarodni značaj 
kongresi su imali po sudjelovanju izaslansta¬ 
va Euharistijskih djela iz raznih zemalja te cr¬ 
kvenih velikodostojnika. Tako je u proslavi 2. 
euharistijskoga kongresa u Avignonu (1882.) 
sudjelovalo 14 kardinala, 38 nadbiskupa i 72 
biskupa. 16 U zemljama francuskog govornog 
područja, gdje je niknuo i razgranao se euha¬ 
ristijski pokret, politička vlast bila je protiv¬ 
na Katoličkoj crkvi te papa Lav XIII. nije javno 
pružao potporu inicijativama koje bi pojačale 
napetosti između državne vlasti i Crkve. No, s 
obzirom da je Euharistiju držao sakramentom 
uspostave crkvenoga jedinstva, poslao je na 
Međunarodni euharistijski kongres u Jeruza¬ 
lemu (1893.), kojemu je u središtu slavlja bila 
molitva za jedinstvo kršćana, kao svog osob¬ 
nog izaslanika kard. Benoit-Marie Langenieu- 
xa, nadbiskupa Reimsa. Otada su papini iza¬ 
slanici na Međunarodnim euharistijskim kon¬ 
gresima bili znak crkvenog jedinstva i katoli- 
citeta. 

Za vrijeme pontifikata pape Lava XIII. 
održano je 14 međunarodnih kongresa, i to 
ovim redom: 

1. LILLE (Francuska) od 28. do 30. lipnja 
1881.; [predsjedao] mons. Henri Monni- 
er, tit. biskup Lydde 


16 Usp. Isto, str. 34. 

2. AVIGNON (Francuska) od 13. do 17. ruj¬ 
na 1882.; mons. Fran^ois-Edouard Ha- 
sley, nadbiskup Avignona 

3. LIEGE (Belgija) od 5. do 1. lipnja 1883.; 
mons. Alfred Duquesnay, nadb. Cambrai 

4. FRIBOURG (Švicarska) od 9. do 13 ruj¬ 
na 1985.; mons. Mermillod, biskup Lau- 
sanne i Geneve 

5. TOULOUSE (Francuska) od 20. do 25. 
lipnja 1886.; kard. Florian-Jules-Felix De- 
sprez, nadb. Toulousea 

6. PARIZ (Francuska) od 2. do 6. srpnja 
1888.; mons. Mermillod, biskup Lausa- 
nne i Geneve 

7. ANVERS (Belgija) od 16. do 21. kolovo¬ 
za 1890.; kard. Pierre-Lambert Goossens, 
nadb. Malinesa 

8. JERUZALEM (Sveta Zemlja) od 14. do 21. 
svibnja 1893.; kard. Benoit-Marie Lange- 
nieux, nadbiskup Reimsa 

9. REIMS (Francuska) od 25. do 29. srpnja 
1894.; kard. Benoit-Marie Langenieux, 
nadbiskup Reimsa 

10. PARAY-LE-MONIAL (Francuska) od 20. 
do 24. rujna 1897.; kard. Adolphe Perra- 
ud, biskup Autuna 

11. BRUXELLES (Belgija) od 13. do 17. srp¬ 
nja 1898.; Victor-Joseph Doutreloux 

12. LOURDES (Francuska) od 7. do 11. kolo¬ 
voza 1899.; kard. Benoit-Marie Langenie- 
ux, nadbiskup Reimsa 

13. ANGERS (Francuska) od 4. do 9. rujna 
1901.; mons. Joseph Rumeau, biskup An- 
gersa 

14. NAMUR (Belgija) od 3. do 7. rujna 1902.; 
kard. Pierre-Lambert Goossens, nadb. 
Malinesa 


Ti prvi međunarodni euharistijski kongre¬ 
si bili su najčešće kongresi »Euharistijskih dje¬ 
la«, tj. pojedinih udruga, pokreta, bratovšti¬ 
na, redovničkih zajednica koje su po uteme¬ 
ljenju ili životnom pozivu najtješnje vezane uz 
euharistijsko klanjanje. Svrha tih djela bila je 
promicanje što češćeg sakramentalnog života, 
osobito ispovijedi i pričesti, te klanjanje Pre¬ 
svetom Sakramentu kao nadoknade za uvrje¬ 
de i nemar kojima ga vrijeđaju grješnici. 

Buđenju i širenju euharistijskih djela pri¬ 
donosile su euharistijske duhovne vježbe, ne¬ 
prekinuta klanjanja, dnevna i noćna, pobož- 
nost »Svete ure« ili jednosatno klanjanje, po¬ 
sebno pripremljena klanjanja i česte priče¬ 
sti djece, klanjanja obiteljskih, profesionalnih, 
staleških skupina, redovita ili česta sudjelova¬ 
nja kod svete Mise te euharistijska promidžba 
putem knjiga, biltena, sličica itd. 

Svećenici su se u ta djela uključivali po 
»Zajednici svećenika klanjatelja«, primjenju¬ 
jući zavjetne Mise za nadoknadu uvrjeda koje 
se nanose Presvetom Sakramentu te osobitom 
pomnjom u pohađanju bolesnika, pripravi 
Prve pričesti i vršenju vjerske pouke djece. 

Prvim kongresima su predsjedali mjesni 
biskupi ili predsjednici Stalnog odbora među¬ 
narodnih euharistijskih kongresa. 

Iz proučene literature o međunarodnim 
euharistijskim kongresima i literaturi koja je 
u to doba izlazila na hrvatskom jeziku, u nji¬ 
hovoj proslavi nije zabilježeno sudjelovanje 
predstavnika Crkve u Hrvata. Pretpostavljam 
da su pojedinačno sigurno sudjelovali, ali nisu 
došli organizirano, kao skupine, predvođene 
svojim biskupima, svećenicima ili predstojni¬ 
cima bratstava ili euharistijskih društava. 

(nastavak slijedi) 



OBAVIJEST ČITATELJIMA GLASNIKA 


Vjernici koji na Blaženikov zagovor budu usli¬ 
šani - zadobiju tjelesno ili duhovno ozdrav¬ 
ljenje ili koju osobitu milost - neka opis usli- 
šanja i cjelovitu liječničku dokumentaciju do¬ 
stave na adresu: 

dr. Juraj Batelja, postulator 
Kaptol 18, p. p. 949 
10001 ZAGREB 

U Muzeju bi. Alojzija na Kaptolu 31 može¬ 
te nabaviti medalju bi. Alojzija - odlivenu u 
srebru ili bronci, uokvirenu staklenim okvi¬ 
rom - koja može biti dragi dar ili uspomena. 

❖ Pečat i potpis BI. Alojzija Stepinca, kardinala i 
zagrebačkog nadbiskupa 


|Cijen^ je ^50 kn. 










Obljetnice 


❖ Nadbiskup Stepinac dolazi na euharistijski kongres u Varaždinu, 28. lipnja 1938. 



U petak 10. veljače 2012. navršava se 52. godina od prelaska blaženoga Alojzija Stepinca u 
slavu nebeskoga Oca. 0 tome je crkvena javnost sačuvala dragocjene podatke i svjedočan¬ 
stva. Donosimo bilješke iz kronika župa Resnik, dobrotom župnika Marijana Piskača, Donja 
Dubrava, susretljivošću župnika Mirka Pilaja, i franjevačkog samostana u Bjelovaru. 


U spomenici župe Resnik 

Dominikanac o. Rando Paršić, koga je ko¬ 
munistički režim tri puta zatvarao, sudio i go¬ 
nio od Splita do Stare Gradište i Golog otoka, 1 
kao župnik u Resniku je opisao smrt kardina¬ 
la Stepinca u spomenici župe Resnik ovim ri¬ 
ječima: »10. II. 1960. u 14 sati i 30 minuta umro 
je Uzoriti Kardinal - Nadbiskup zagrebački i 
hrvatski metropolita Dr. Alojzije Stepinac. Sva 
se hrvatska srca skameniše i proplakaše nad 
smrću Diva svetosti i mučeništva. Proći će go¬ 
dine, vjekovi, ali će Njegovo ime, primjer ži¬ 
vjeti. Sretni oni, koji će živjeti iza nas, te će ga 


1 Podatke o dominikancu o. Randu Paršiću i njegovom pro¬ 
gonu u komunističkom režimu vidi u njegovoj autobiografiji 
Zabranjeno sjećanje , (prir. Frano PRCELA), Korčula, 2011. 


moći častiti javno na oltarima. Dok to zavi¬ 
dim potomcima, toliko sam gord, da sam ži¬ 
vio u vremenu, kad je i on živio i mogao pra¬ 
titi njegovu herojsku i besprimjernu borbu za 
kršćanske, Kristove i svih nas Hrvata - ideale. 
Uspomena njegova nek živi i napaja primje¬ 
rom slijedeća pokoljenja. Requiem...« 2 

Sprovodne svečanosti 

Sprovodne svečanosti u zagrebačkoj pr¬ 
vostolnici isti je svećenik popratio riječima: 
»13. II. Danas je u 10 sati položen u kriptu 
Katedrale Kristov borac Uzoriti Kardinal Dr. 
Alojzije Stepinac. 


2 »Pokoj vječni daruj mu. Gospodine!«; Spomenica župe Resnik 
(1939.-...), u arhivu Župnog ureda u Resniku, str. 76. 

❖ Grob BI. Alojzija Stepinca bio je i jest ukrašen svjetlom 
svijeća i ljepotom cvijeća kao znakovima pobožnosti njego¬ 
vih štovatelja 

Bili su ovo dani očekivanja i strepnje. Da 
li će vlast dozvoliti, da se pokopa u Katedrali 
ili će morati ostati i dalje u zatočeništvu u Kra- 
šiću. Kad je 12. II. odjeknula vijest radiom, da 
je dozvoljen pokop u Katedrali - sreći u tuzi 
nije bilo kraja. Nezaboravni je dolazak Njego¬ 
va mrtva tijela 12. II. uvečer u 21 sat u Kate¬ 
dralu. Nitko nije znao za sat, ali su ljudi čekali 
i čekali. Kad je lijes po bogoslovima iznesen iz 
furgona - auta, ogromna masa pred Katedra¬ 
lom pala je na koljena i plakala. Tako i u Kate¬ 
drali cijelu noć. 

Kad je 13. II. u rano jutro dozvoljen mimo¬ 
hod - bio je to nezaboravan događaj. Da si ga 
vidio!!! Smireno lice. Svetac. Tko god je mo¬ 
gao dodirnuo se je krunicom, molitvenikom, 
vjenčanim prstenom njegova lica - za uspo¬ 
menu i zagovor. Tih sretnika, od onih par ti¬ 
suća ljudi, bilo je malo, jer bila je tolika stiska, 
da su se ljudi micali u valovima. 

Čemu da sve opisujem? Doći će vrijeme, 
da ćeš to čitati potpunije u njegovom životopi¬ 


su, što mi nemamo sreću. Znaš li, da su novine 
donijele samo na dnu novina kratku vijest od 
tri crte, da je umro. Ipak, ipak, nisu mu u času 
naše tuge nanovo bacili laž u lice, da je 'koljač, 
sluga okupatora, izdajica'. Šutio bi, kao što je 
šutio i na suđenju. 

Bilo je oko 14 sati, kad su ga bogoslovi, 
poslije Libera, 3 spustili u kriptu i položili uz bi¬ 
skupa Alagovića, uz Eugena Kvaternika i po¬ 
sljednjeg Zrinskog. 

Velikan duha, Neustrašivi borac, Uzor¬ 
ni Pastir, Svetac - umro je. Kako bismo želje¬ 
li, da je s nama. Živ! Ali - čemu egoizam? Zar 
nije dovoljno nosio pred nama, i u ime naše, 
križ Nacije i Vjere? Zašto sve na njegova leđa? 
A mi otpočini, Mučeniče. Zagovaraj i moli za 
nas. Da, moli, jer si u svojoj oporuci napisao i 
ove riječi: 'Djeco moja, molite se za mene, kao 
što ću i ja za vas, dok je svijeta i vijeka.' 

Bio je ovo danas dan trijumfa, a ne dan 
tuge i žalosti!!!« 4 

Otac Rando, taj vrijedni redovnik, muče¬ 
nik za katoličku vjeru i svoj hrvatski narod, za 
povijest je sačuvao činjenicu da se u župi Re- 
snik slavila misa zadušnica i da je na izvanj¬ 
ski način, unatoč komunističkom režimu, bilo 
očitovano obilježje žalosti. Zabilježio je: »16. 
II. Danas je u župnoj crkvi bila zadušnica za 
pok. Kardinala Dr. Alojzija Stepinca. Sv. Misa, 
govor i odrješenje. Sedam dana vila se je crna 
zastava na zvoniku.« 5 

S osobitom je pozornošću popratio i mo¬ 
litvu pape Ivana Dobroga za neustrašivog hr¬ 
vatskog Kardinala. Učinio je to ovim riječima: 
»17. II. Sv. Otac Ivan XXIII. prisustvovao je za¬ 
dušnici u crkvi sv. Petra za pok. Kardinala Dr. 
A. Stepinca. Nakon sv. Mise održao je govor o 
pokojniku. Duh Sveti je progovorio iz sv. Oca. 
Bio je to govor, kao neslužbeno proglašenje 
blaženim. (Čitaj taj govor moj nasljedniče!)« 6 

Resnički župnik svjedok je i glasa sveto¬ 
sti koji se očitovao na grobu pokojnoga kardi¬ 
nala: »29. II. Neprestano je grob dragog Kar¬ 
dinala prepun cvijeća, vijenaca. Najglavnije 
- uvijek vjernici dolaze. Kleče, mole. Već su 
neki događaji zagovora, uslišanja zabilježeni 
na službenom mjestu.« 7 


3 Pjesma na svetopisamske riječi: »Oslobodi nas, Gospodi¬ 
ne, od smrti vječne.« 

4 Isto, str. 77.-79. 

5 Isto, str. 79. 

6 Isto, str. 79. 

7 Isto, str. 79. 

Obljetnice H 


Prva obljetnica Kardinalove smrti 

Na prvu godišnjicu preminuća nepreža¬ 
ljenog mučenika za vjeru i ljubav prema hr¬ 
vatskome narodu, kardinala Alojzija Stepinca, 
bivši je logoraš Gologa otoka zabilježio sljede¬ 
će: »10. II. 1961. Godišnjica smrti pok. Kardi¬ 
nala Dr. Alojzija Stepinca. Zadušnica je bila u 
19 sati uvečer. Preuzv. Dr. Franjo Šeper nad¬ 
biskup celebrirao je sv. Misu i održao odrješe- 
nje. Pjevali su bogoslovi. 

Narod je ispunio ogromnu katedralu. Na¬ 
kon obreda nastao je spontani mimohod oko 
groba. Dok je oko 5000 izvršilo mimohod tre¬ 
balo je preko sat vremena. Grob je bio zasut 
cvijećem, a svijeća do svijeće. Sve to kao sim¬ 
bol ljubavi i tuga za velikim Srcem, koje je to¬ 
liko ljubilo Vjeru i Hrvatsku, kao što i Hrvat¬ 
ska njega ne zaboravlja. 

Napominjem. Danas je godina dana da 
njegovo tijelo počiva u Katedrali. Ni jedan je¬ 
dini dan, ni jedan jedini sat, ni jednu minutu, 
ni jednu sekundu - nije se dogodilo da na nje¬ 
govom grobu nije netko molio, bio u posjetu. 
A npr. za vrijeme jesenskog velesajma u Za¬ 
grebu (u rujnu 15 dana) njegov grob je poha¬ 
đalo na dan do 3000 ljudi. 

Grob će njegov biti slavan!« 8 

Molba za proglašenje blaženim 

O. Rando bijaše i među prvim potpisnici¬ 
ma za otpočinjanje kanonskoga postupka da 
se kardinala Stepinca proglasi blaženim i sve¬ 
tim. Naime, ostavio nam je svijetli trag svoga 
rukopisa kojim je zapisao sljedeće: »28. rujna 
1961. održana je godišnja korona Vugroveč- 
kog dekanata uz prisustvo dekana i župnika 
u Sesvetama Petra Petrinca. Nakon pročita¬ 
nih tema, prešlo se na eventualije. Najglasniji i 
najvažniji prijedlog bio je da se zatraži od Du¬ 
hovnog Stola proces za beatifikaciju dragog 
pok. Kardinala. Taj prijedlog glasi: 

Prečasnom 

Nadbiskupskom Duhovnom Stolu - Zagreb 

Niže potpisani svećenici, sakupljeni na 
koroni Vugrovečkog dekanata, gledajući sva¬ 
ki dan, s velikim veseljem u srcu, ustrajnu 
pobožnost i veliko štovanje svih slojeva na¬ 
ših vjernika prema blagoj uspomeni Njego¬ 
ve Eminencije dra Alojzija kardinala Stepinca, 
smjerno molimo Prečasni Naslov, da bi, na što 



❖ BI. Alojzije Stepinac nakon četrnaestogodišnje odsutno¬ 
sti mrtav se fizički vratio među svoje vjernike 


veću slavu Božju i duhovnu dobrobit hrvat¬ 
skog naroda i čitave svete Crkve započeo di¬ 
jecezanski informativni proces za njegovu be¬ 
atifikaciju. 

Napominjemo, da smo mi, osobito u na¬ 
šim pastoralnim potrebama, osjetili njegov za¬ 
govor. 

U Dugom Selu, na koroni 28. rujna 1961. 

(Potpisali: Petar Petrinec, dekan i župnik Sesve- 
te; Alojz Tkalec, ž. D. Zelina; o. Rando Paršić, ž. Re- 
snik; Franjo Katić, ž. Cerje; Ivica Lovretić, ž. Dugo 
Selo; Srećko Draksler, ž. Kasina; Matej Duduković, ž. 
Moravče; Dragec Žnidaršić, ž. Vugrovec .)« 9 

O. Rando je živio u baštini velikoga Mu¬ 
čenika i Učitelja, pa je na 4. obljetnicu njego¬ 
ve smrti u župnoj spomenici zapisao: »10. II. 
1964. Četvrta godina od smrti dragog Kardi¬ 
nala. Preporučili vjernicima, da mu se mole i 
da odlaze na [njegov] grob. Utješno je, da još 
uvijek odjekuje u srcima i mojih vjernika us¬ 
pomena na njega. Bio sam na zadušnicama i 
molio ga za ovu župu. Quousque...« 10 

Peta obljetnica smrti 

O petoj obljetnici svoje ushićenje nad žr¬ 
tvom, ali i proslavljenom dušom svetoga pa¬ 
stira, zapisao je: »10. II. 1965. - Petogodišni- 
ca smrti nezaboravnog Kardinala Alojzija Ste¬ 
pinca. Još uvijek gori u srcima vjernika i Hrva¬ 
ta uspomena na njegovo mučeništvo i na ispi¬ 
jenu čašu bola. Zato je i živ. 


8 Isto, str. 85-86. 


9 Isto, str. 99. 

10 Dokle god...; isto, str. 133. 

Svjedočanstva o glasu sve¬ 
tosti i mučeništva zagrebač¬ 
koga nadbiskupa i kardinala 
Alojzija Stepinca nisu zabilje¬ 
žena samo u Zagrebu i njego¬ 
voj najbližoj okolici. Zabilježili 
su je brojni župnici i redov¬ 
nički kroničari, pa i novinari 
kojima je smetalo okupljanje 
naroda u zagrebačkoj prvo¬ 
stolnici oko groba radi kojega 
je, nakon što su u nj polože¬ 
ne ispaćene kosti bi. Alojzija 
Stepinca, i hrvatska zemlja 
postala teža. 


❖Dominikanac Rando Paršić sa župljanima u Resniku 


Prisustvovao sam zadušnici u Katedrali u 
19 sati koju je odslužio pomoćni biskup Franjo 
Kuharić. Ističem, da je poklonika mnogo više 
nego lani. Skoro ispunjena crkva. 

Sveti i dragi naš Lojzek, čuvaj nam Vjeru 
i Dom.« 11 

Donja Dubrava: Anima candida - 
Sveta duša 

Svjedočanstva o glasu svetosti i muče¬ 
ništva zagrebačkoga nadbiskupa i kardinala 
Alojzija Stepinca nisu zabilježena samo u Za¬ 
grebu i njegovoj najbližoj okolici. Zabilježili 
su je brojni župnici i redovnički kroničari, pa 
i novinari kojima je smetalo okupljanje naro¬ 
da u zagrebačkoj prvostolnici oko groba zbog 
kojega je, nakon što su u nj položene ispaće¬ 
ne kosti bi. Alojzija Stepinca, i hrvatska zemlja 
postala teža. Župnik Ivan Knez u Donjoj Du¬ 
bravi tu je smrt popratio sljedećim riječima: 

»Bolno je odjeknula vijest: 10. II. 1960. Za- 
tisnuo je trudne oči mučenik vjere i borac za 
čast i slobodno ispovijedanje vjernosti, naš hr¬ 
vatski kardinal - nadbiskup Dr. Alojzije Stepi- 
nac. Iako se je vlast protivila, da bude sveča¬ 
no sahranjen u svojoj katedrali u Zagrebu - te 
je izgledalo, da bude počivao u Krašiću, Bož¬ 
ja volja je pobijedila: u subotu 13./II. bio je - 
ne da se opisati njegova smrtna slava - sahra¬ 
njen u stolnici. Cio svijet žaluje i tuguje te veli¬ 
ča veliki duh nezaboravnog vođe Hrvata. Ci- 


11 Isto, str. 155. 


nilo se više, da se već njemu sada mole za nje¬ 
gov zagovor i zaštitu pred Bogom. Raduj se u 
Gospodinu - anima candidaV 2 

Tijekom četiri mjeseca čulo se kakav veli¬ 
kan duha bio je naš besmrtni Kardinal.« 13 

Spomenica franjevačkog samostana u 
Bjelovaru 

Smrt blaženog Kardinala zabilježio je i 
kroničar franjevačkog samostana u Bjelova¬ 
ru. On je uz datum 10. veljače 1960. u samo¬ 
stansku spomenicu upisao sljedeće svjedočan¬ 
stvo: 

»10.2.1960. Umro naš Kardinal u svom za¬ 
točeništvu u Krašiću. Sveto je završio svoj ze¬ 
maljski život, on koji ga je i živio sveto. Bio je 
natpastir, duhovnik našeg naroda, bio je veli¬ 
ki crkveni dostojanstvenik, a bio je i ponizni 
sljedbenik sv. Našeg oca Franje u trećem Redu. 
Ima naš franjevački Red u njemu jednog svet¬ 
ca više, a mi svi katolici današnjih dana jedan 
uzor pravog Božjeg života na zemlji.« 14 

Neka 52. obljetnica Blaženikova prijelaza 
u vječnost u svima nama pobudi sveti ponos 
što smo njegovim svjedočanstvom i njegovom 
žrtvom sačuvali vjeru, kršćanski ponos i hr¬ 
vatsko ime. 


12 Čista, sveta dušo! 

12 Bilješka vlč. Ivana Kneza, župnika u Donjoj Dubravi, Liber 
Meniorabiliuni parochiis Inferioris Dubravensis od 1790. do 2007. 
u Župnom uredu Donja Dubrava, nenumerirano. 

14 Spomenica franjevačkog samostana u Bjelovaru. 

Oblietmce 


❖ Crveni cvijet i poljubac znak su 
tvi sestara koje su čuvajući dar | 
Isusu, ostale vjerne svome kralju 

pred razularenim četnicima 


Drinske mučenice 
- blaženice 


A ngelo kardinal Amato, pročelnik Zbo¬ 
ra za proglašenje svetih, u svojstvu iza¬ 
slanika pape Benedikta XVI. proglasio 
je u subotu 24. rujna 2011., u sarajevskoj Olim¬ 
pijskoj dvorani Zetra, pet sestara Družbe kće¬ 
ri Božje ljubavi, »Drinske mučenice«, progla¬ 
sio blaženicama. Beatifikaciji je nazočilo goto¬ 
vo 20.000 vjernika iz Bosne i Hercegovine, Re¬ 
publike Hrvatske, Slovenije, Austrije, Mađar¬ 
ske i drugih europskih zemalja te zemalja u ko¬ 
jima družba djeluje. 

Kardinal Amato je u propovijedi istaknuo 
da je mučeništvo ovih pet redovnica »tragična 
ali slavna stranica Crkve Katoličke u plemeni¬ 
tom narodu Bosne i Hercegovine.« »Njihova 
pobjeda ima značenje mučenika prvih stoljeća, 
kad su poganski idoli zahtijevali nevine žrtve 
za nastavak njihovog prolaznog i nesigurnog 
postojanja. Tragedija njihovog ubojstva se do¬ 
godila za vrijeme nasilnog civilnog rata 1941. 
-1945. godine«, rekao je kardinal te podsjetio 
kako su ubojice, oslijepljeni protukatoličkom 
mržnjom i beskonačnim egoizmom, počinili 
pokolj grupe nemoćnih ali neukrotivih žena. 
»Sestre, budući se nisu htjele podvrgnuti neu¬ 
rednoj volji ratnika, pokušale su pobjeći kako 
bi obranile dostojanstvo svoga posvećenja«, 
kazao je kardinal i dodao da povijest Drinskih 


❖Kardinal Angelo Amato čita dekret kojim papa Benedikt 
XVI. dopušta uvrštenje Drinskih mučenica u kalendar Kato¬ 
ličke crkve i njihovo liturgijsko slavlje 

mučenica može izgledati kao primjer ljudi po¬ 
niznih, koji ostaju i uvijek podliježu, pobijeđe¬ 
ni i poraženi. Ali u stvarnosti, to je pet redov¬ 
nica koje su svojom čvrstom i blagom ustraj¬ 
nošću pobjednice zla i njegove zatome snage, 
istaknuo je kardinal Amato. 

Euharistijsko slavlje uveličao je zbor od 
1.200 članova, a sačinjavalo ga je više župnih 
zborova iz BiH i Hrvatske. 

Odsada će se liturgijski spomendan Drin¬ 
skih mučenica slaviti 15. prosinca u godini, na 
dan njihova rođenja za nebo, na mjestima i na 
način kako je to određeno kanonskim propi¬ 
sima. 

A L O | Z I J E 
S T E P I N A C 


Nagrada 

»Ljubica 

Štefan« 

Za Stepinčevo godine 2010. promicatelj po¬ 
stupka za proglašenja svetim blaženog Alojzija 
Stepinca dr. Juraj Batelja objavio je troknjiž- 
je pod naslovom: »Blaženi Alojzije Stepinac - 
svjedok Evanđelja ljubavi«. Vrijednost te knjige 
uočili su brojni znanstvenici, a »Hrvatska kul¬ 
turna zaklada« i tjednik za kulturu »Hrvatsko 
slovo« dodijelili su autoru knjige i samoj knjizi 
nagradu »Ljubica Štefan« za godinu 2010. 




D odjelu nagrade je u dvorani Hrvat¬ 
ske kulturne zaklade i Hrvatskog slova 
u Nacionalnoj i sveučilišnoj knjižnici u 
Zagrebu, 6. svibnja 2011., u ime ocjenjivačke 
Komisije obrazložio dr. sc. Milan Kruhek: 

Obrazloženje : 

Nagrada »Ljubica Štefan«, koju su usta¬ 
novile »Hrvatska kulturna zaklada« i tjednik 
za kulturu »Hrvatsko slovo«, zaista popunja¬ 
va jednu od najvažnijih praznina u kulturnoj 
areni javnih priznanja ili nagrada koju zaslu¬ 
žuju djela s posebnim naglaskom na kvaliteti 
povijesne istinoljubivosti, istražene, ispisane i 
osvjedočene istine usprkos svim protivnosti¬ 
ma i okolnostima vremena i onih koji su je na¬ 
siljem i lažima htjeli pretvoriti u krivicu i osu¬ 
du. Ova knjiga ispravlja tu veliku komunistič¬ 
ku laž, koja je nasiljem nad istinom činjenica 
htjela zablatiti svijetli lik jedne od najistinitijih 
ličnosti hrvatske novije povijesti. Zato ovo ve¬ 
liko djelo, posve sigurno, ispunjava i najstrože 
kriterije natječajnih propozicija za dodjelu na¬ 
grade »Ljubica Štefan«. 

Sadržaj djela : 

Tri knjige, koje u zbroju od 1890 strani¬ 
ca donose: Životopis BI. Alojzija Stepinca, u 
prvoj knjizi, te dokumente od br. 1 do 691 u 
drugoj i trećoj knjizi, jedinstveno su povijesno 
djelo hrvatske historiografije. Vremenski ras¬ 
pon životopisa i povijesne građe koja o njemu 


svjedoči obuhvaća razdoblje od 1933. do 1998. 
godine. Djelo je nastajalo tijekom godina istra¬ 
živanja života i djela BI. A. Stepinca. Ostva¬ 
reno je prema vrlo strogim kriterijima povije¬ 
sne verifikacije i istinoljubivosti koji su bili i 
temeljem propozicija Postulature, da bi jedna 
povijesna osoba u Rimokatoličkoj crkvi mogla 
biti proglašena blaženom, te tim proglašenjem 
postala uzorom ljudske savršenosti i vrijedno¬ 
sti. Knjiga je ilustrirana nekim posebno zna¬ 
čajnim slikovnim dokumentima na 60 strani¬ 
ca svojega sadržaja. 

U prvoj knjizi, autor, dr. J. Batelja povije¬ 
snom metodologijom neposredne argumen¬ 
tacije izvora prvoga reda ispisuje životni put 
BI. A. Stepinca. Znakovito je da nakon uo¬ 
bičajenih podnaslova uvodnog dijela knji¬ 
ge: Pozdravno slovo kardinala J. Bozanića, krat¬ 
kog osvrta na povijesne izvore i literaturu, te 
Uvodne misli... koje su vodile autora u nje¬ 
govom radu, ne slijedi uobičajeni »curriculum 
vitae«, već prvo poglavlje: »Karitas je prepo¬ 
znatljivost Crkve«. Tu je karitativno djelova¬ 
nje definirano kao djelo Ljubavi koje je cijeli 
život izvršavao i BI. A. Stepinac. Očito je zato 
i podnaslov ovog djela: »Svjedok Evanđelja 
ljubavi«, a opravdavaju ga i sljedeća poglav¬ 
lja I. knjige: »Rast u ljubavi prema bližnjemu i 
Švjedok ljubavi u Zagrebačkoj nadbiskupiji.« 
Tek nakon te, svojevrsne evanđeoske definici¬ 
je Stepinčeva života, četvrtim poglavljem po¬ 
činje životopis javnoga, biskupskoga djelova- 

Stepinac kao mladi sve¬ 
ćenik ulazi u svoj sveće¬ 
nički život karitativnim 
djelovanjem. On posta¬ 
je »svećenik milostiva 
srca prema siromasi¬ 
ma, prijatelj sirotinje 
zagrebačkih predgrađa, 
utemeljitelj Karitasa za¬ 
grebačke nadbiskupije, 
utemeljitelj časopisa za 
pomoć siromasima«. 


❖ U kolovozu godine 1938. dr. Vinek je operirao nadbiskupa Stepinca. Došavši na kontrolu, 
zajedno s liječnikom i njegovim pomoćnikom prošetao je vinogradom Jage - Agate Murtić, 
tetke č. s. Stratonike, milosrdnice rođene u Velikoj Pupelici, župa Šandrovac. 


nja A. Stepinca; njegov životopis kroz njego¬ 
va djela. I opet originalnost ove knjige. U tom 
poglavlju sabran je cijeli životni put BI. A. Ste¬ 
pinca, skoro cijeli sadržaj prve knjige, od 85. 
do 448. stranice. Što je tu sve obrađeno? 

O »Karitasu« kao djelu ljubavi autor izno¬ 
si »suvremeni pogled«, tj. Stepinčevo shvaća¬ 
nje i djelovanje u duhu kršćanske solidarnosti 
i pomoći svima, bez ikakvih ograda ili izdava¬ 
nja. Tumači Stepinčevo shvaćanje i prihvaća¬ 
nje, da je djelovanje za drugoga iz ljubavi, bit¬ 
na zadaća Crkve, da je karitativni rad shvaćen 
kao djelo kršćanske ljubavi »Svjetlo u tami« 
ovoga svijeta. 

Stepinčev rast u ljubavi počinje već u kru¬ 
gu njegove obitelji. Tu počinje ispisivanje nje¬ 
govoga životnoga puta od obiteljske kuće u 
Krašiću do bojišnice u Prvom svjetskom ratu. 
Slijedi veliki preokret koji ga odvodi na studij 
teologije u Rim, u kolegij Germanicum-Hun- 
garicum, a potom njegov povratak u Hrvat¬ 
sku, u kojoj se u političkoj zajednici Kraljevine 
Jugoslavije događaju neprihvatljivi događaji 
za hrvatski narod. 

Stepinac kao mladi svećenik ulazi u svoj 
svećenički život kroz karitativno djelovanje. 
On postaje »svećenik milostiva srca prema si¬ 
romasima, prijatelj sirotinje zagrebačkih pred¬ 
građa, utemeljitelj Karitasa zagrebačke nadbi¬ 
skupije, utemeljitelj časopisa za pomoć siro¬ 
masima«. 

Jednako i u poglavlju 3. Nadbiskup koa- 
djutor njegov svećenički život počinje brigom 
za siromašne, za svećenike njegove biskupi¬ 
je. Sada njegov evanđeoski rad iz ljubavi pre¬ 
ma bližnjima dobiva i neke više, institucional¬ 


ne forme. On kao pomoćni biskup stavlja ka¬ 
ritativan rad na visoko mjesto svojih dužnosti, 
traži mogućnosti da taj rad usmjeri i pomaže 
i preko postojećih državnih ustanova. BI. A. 
Stepinac vođen tom ljubavi osniva mnoge 
nove župne zajednice, otvara novo poglavlje 
djelovanja hrvatske Katoličke akcije. Posebno 
skrbi za bolesne, djecu, obične ljude iz naroda 
i dnevnoga rada i u svemu naglašava veliku 
zadaću kršćanske obitelji, kao prve zajednice 
u kojoj bi djelotvorna kršćanska ljubav treba¬ 
la biti zajednica međusobne pomoći i surad¬ 
nje s bližnjima. 

U pogl. 4. počinje istraživanje životnoga 
djela A. Stepinca u službi zagrebačkoga nadbi¬ 
skupa, najmlađega nadbiskupa u dugoj povi¬ 
jesti Zagrebačke crkve. Bilo je to vrijeme u ko¬ 
jem se pripremaju strašni događaji skorašnje¬ 
ga Drugoga svjetskog rata, od 1937. do 1941. 
godine. U podnaslovima toga poglavlja, au¬ 
tor najprije prikazuje djelotvoran rad A. Ste¬ 
pinca na svim područjima njegova i do tada 
već zreloga kršćanskoga i svećeničkoga uvje¬ 
renja. Tu autor osvjetljava Stepinčevo djelova¬ 
nje kroz ove podnaslove: »U vihoru bezbož- 
nih ideologija. Apostol ljubavi u skrbi za kler, 
Karitas je kršćanska prepoznatljivost. Ljubav 
prema obitelji, Inkulturacija Evanđelja ljuba¬ 
vi, Socijalni rad. Pomoćnik ugroženima, zau¬ 
zet za bolesnu i nezbrinutu djecu. Pomoć svim 
prognanima pred naletom rasne ideologije. 
Pomoć Komiteta židovskim prognanicima«. 
U svemu je naglašeno i prepoznatljivo njego¬ 
vo djelo ljubavi prema svima. 

U četvrtom je poglavlju posebno prikaza¬ 
no djelovanje A. Štepinca tijekom teških go- 

A L O J Z l | E 
STEPINAC 



❖ Kapelica Blaženog Alojzija Stepinca u Tordincima 


dina Drugoga svjetskog rata. Tu je, uz trajno 
čovjekoljublje, istaknuto Stepinčevo domo¬ 
ljublje: »Evanđeoski rodoljub. Obrana naro¬ 
da pred talijanskim okupatorom. Intervencije 
kod njemačkih generala, čuvar i branitelj Me¬ 
đimurja, Pomoćnik zatočenih u logorima... 
Svaki čovjek ima neotuđiva prava. Novi svijet 
nastat će iz obraćenoga srca«, pa jednako pod¬ 
naslovi: »Neustrašiv u obrani ljudskih prava. 
Djelatna ljubav temelj je boljega svijeta, 'Poja¬ 
čana djelatnost Karitasa' u 1943. godini. Svje¬ 
dočanstvo kršćanske ljubavi u 1944. godini.« 
U tim su ratnim godinama na posebno doku¬ 
mentaran i povijesno objektivan način prika¬ 
zani problemi tzv. vjerskih prijelaza, Stepinče- 
vi prosvjedi protiv progona srpskog naroda, 
njegova zauzetost za spašavanje pravoslav¬ 
nih episkopa i svećenika, njegova javna osu¬ 
da protužidovskih zakona, njegova pomoć u 
spašavanju ugroženih i zatočenih Židova, na¬ 
pose židovske djece. Tu je prikazan i problem 
prognanih Slovenaca i Poljaka, gdje se Stepi- 
nac pojavljuje kao njihov »Gostoprimac«, po¬ 
sebno kao skrbnik za slovenske svećenike i 
poljsku djecu. 

Poseban dio prve knjige, životopisa A. 
Stepinca, prikazuje njegovo djelovanje nepo¬ 
sredno poslije završetka rata, a prije njegova 
suđenja od komunističkih vlasti. Tu se Stepi- 
nac našao pred otvorenim izazovima komu¬ 
nističke ideologije i progona, jer je i tada Ste- 
pinac branio nevine i lažno optužene. Dizao 
je glas protiv smaknuća za nedokazane »rat¬ 
ne zločine«. 


Dakako da je posebna pozornost i sva po¬ 
vjesničarska akribija posvećena samom op- 
tužbenom procesu protiv Stepinca, njegovu 
uhićenju i istražnim postupcima, jugoslaven¬ 
skoj »diplomaciji« i pokušajima komunistič¬ 
kih vlasti, da što prije i radikalnije riješe pro¬ 
blem Stepinca. 

Nakon sedam obavljenih istražnih postu¬ 
paka s »nakanom eliminacije«, i neuspješnih 
pokušaja najviših nositelja novoga političkoga 
režima, pa i samoga Tita, da Katoličku crkvu 
stavi pod nadzor i diktaturu komunističke vla¬ 
sti, opisano je djelovanje A. Stepinca prije nje¬ 
govoga konačnoga hapšenja i otvaranja sud¬ 
skoga procesa. Stepinac nije bio ni zastrašen 
niti pokoleban. Predlagao je da se spor s Ka¬ 
toličkom crkvom u Hrvatskoj riješi neposred¬ 
nim razgovorima između države i Svete Stoli¬ 
ce, tražio je da se isprave počinjene nepravde i 
oslobode nedužno zatvoreni. Zahtijevao je pra¬ 
vo Crkve na javno djelovanje među vjernicima, 
pravo na sakramente bolesnima i zatvorenici¬ 
ma, dakako i potpunu slobodu djelovanja Cr¬ 
kve na polju kršćanskog »Karitasa« prema svi¬ 
ma koji su pomoći i zaštite bili potrebni. Za ko¬ 
munističke vlasti takvo je ponašanje Stepinca 
bilo posve neprihvatljivo, dapače nakon saziva 
biskupske konferencije od 17. do 22. rujna 1945. 
i otvorenoga pastirskoga pisma te prikaza op¬ 
ćeg stanja Crkve, imperativ Komunističke par¬ 
tije postao je državni zahtjev: nadbiskupa hitno 
uhititi, brzo ga osuditi i zauvijek ga ukloniti iz 
crkvenog i javnog života Hrvatske. 

Optužnica protiv Stepinca, a s njim i još 
osamnaestorice, da bi cijeli proces dobio pri¬ 
vid veće opravdanosti, obrađena je na strani¬ 
cama od 392. do 431. Istražni postupci, optuž¬ 
be i sprečavanje istinske obrane, sudske ra¬ 
sprave, tužitelji, branitelji i svjedoci, sve do ri¬ 
ječi vlastite Stepinčeve obrane i presude izre¬ 
čene 11. listopada 1946. godine, s osudom »na 
16 godina prisilnoga rada i pet godina gubit¬ 
ka građanskih i političkih prava«, prikazano 
je kroz izvornu povijesnu, autentičnu pisanu 
građu i potvrđena svjedočanstva. Stepinac je 
19. listopada 1946. odveden u lepoglavski za¬ 
tvor. Kroz nekoliko kraćih poglavlja knjiga 
prati Stepinčeve zatvorske dane, njegov pre¬ 
mještaj u Krašić, njegovo imenovanje kardina¬ 
lom, na kraju bolest i njegovu smrt. Stepinac je 
preminuo 10. veljače 1960. godine. O svojem 
je životu sam svjedočio: »...izjavljujem pred 
Bogom, narodom... da sam potpuno nevin, a 
povijest će pravo ocijeniti sav moj rad.« 

Životopis koji je ispisao autor J. Batelja 
potkrijepljen je s 1380 znanstveno provjere¬ 
nih činjenica, u tekstu navedenih kao bilješke 
izvornih povijesnih dokumenata i svjedočan¬ 
stava. Knjiga na kraju donosi kazalo dokume¬ 
nata (691!) vrlo bitnih, ne samo za životni put 
i djelo Stepinca, več i cjelokupne hrvatske po¬ 
vijesti Stepinčevog vremena. 

U drugoj i trečoj knjizi objavljena je povi¬ 
jesna građa od br. 1. do 399. (Dokumenti I) iz 
vremena od 1933. do 1943., te od br. 400-691, 
nastala u vremenu od 1944. do 1998. Svezak II. 
ima zajedno s kazalom 651 stranicu, a sv. III. 
643 stranice. Dio te građe več je bio poznat, a 
veliki je dio sada prvi put objavljen. Po sadr¬ 
žaju su to razni dokumenti crkvene proveni¬ 
jencije, isprave državnih i međunarodnih in¬ 
stitucija, medijski članci, govori i propovije¬ 
di A. Stepinca, njegove okružnice i pisma. Tu 
se posebno ističu svjedočanstva javne zahva¬ 
le Srba i Židova. Objavljeni dokumenti i svje¬ 


dočanstva, u drugom i trećem svesku ovog je¬ 
dinstvenog povijesnog troknjižja dio su ogro¬ 
mne povijesne građe, od približno 45000 stra¬ 
nica, koja je prikupljena u tijeku postupka za 
kanonizaciju A. Stepinca; da bude proglašen 
blaženim i u konačnici svetim. 

Osim uobičajenog postupka povijesnog 
istraživanja izvornosti i kritičkog ispitivanja au¬ 
tentičnosti i vjerodostojnosti svih objavljenih 
dokumenata, autor se na poseban način posve¬ 
tio istraživanju raznih okolnosti u kojima su po¬ 
jedini dokumenti nastajali. Tako su i sami izvori 
dobili svoje kritičke opaske i bilješke, koje pot¬ 
krjepljuju njihovu povijesnu vrijednost. 

U mnoštvu te povijesne građe, neki su 
izvornici pisani stranim jezicima: na njemač¬ 
kom, engleskom, francuskom, slovenskom, 
srpskom i talijanskom jeziku. Takvi su doku¬ 
menti doneseni u svojem izvorniku i u hrvat¬ 
skom prijevodu, a ti su prijevodi proviđeni 
potrebnim napomenama. 


Djelo J. Batelje BLAŽENI ALOJZIJE STEPINAC - Svjedok Evanđelja 
ljubavi, po svojem je opsegu i sadržaju jedinstveno djelo hrvatske 
historiografije uopće. To je djelo jednako značajno za poznavanje 
životnoga djela A. Stepinca, kao i za prosudbu povijesnoga vreme¬ 
na u kojem je Stepinac živio i djelovao. Pisanju toga historiograf¬ 
skog troknjižja prethodile su godine sustavnog istraživanja izvor¬ 
ne povijesne građe i bilježenje svih autentičnih svjedočanstava o 
životu i djelu A. Stepinca. J. Batelja je istražio postojeće izvore u 
135 javnih i privatnih, crkvenih i svjetovnih pismohrana. Istražio je 
i izvornim svjedočanstvima potkrijepio opće povijesne, političke i 
društvene činjenice kao i sve bitne »sitnice« i detalje Stepinčeva 
osobnog življenja. Osvijetlio je Stepinčev lik crkvenog službenika 
u službi za najmanje, najpotrebnije i najugroženije, u teškim vre¬ 
menima Drugoga svjetskog rata i poraća. Svako poglavlje Stepin¬ 
čeva životnog puta i djela autor je osvijetlio i potkrijepio provjere¬ 
nim činjenicama i svjetlom izvornoga svjedočenja. Zbog toga je to 
djelo u prvom redu izvorno znanstveno djelo, napisano po strogim 
kriterijima povijesne znanosti. Zato je to djelo po sebi uvjerljivo, i 
povijest Stepinčeva života zajedno s pridodanim dokumentima predstavlja jedinstvenu dokumentarnu cjelinu. 
To je djelo konačna sinteza mnogih već prije ispisanih stranica o BI. A. Stepincu. Njegova neprijeporna stručna 
i znanstvena vrijednost donosi i trajno svjedočanstvo višeg moralnog reda, da živjeti i svjedočiti Evanđelje ljuba¬ 
vi znači živjeti istinu i istinski živjeti, trajno posvećeno, pred Bogom i ljudima, usprkos svim ljudskim sudovima 
i osudama. Kao što ovo djelo do sada na najpotpuniji način govori o istinskom ljudskom liku A. Stepinca, tako i 
A. Stepinac kroz ta svjedočanstva postaje istinska narodna povijest Hrvata u njegovom povijesnom vremenu. 

U tom je svjetlu ovo jedinstveno djelo ispravilo do sada zamućenu povijesnu istinu o A. Stepincu kao čovje¬ 
ku pravednom i svetom, ali i istinu o Katoličkoj crkvi i hrvatskom narodu koji je zajedno sa Stepincem bio na 
optuženičkoj klupi komunističkoga političkoga režima i njegove bezbožničke ideologije. 

Zbog kvaliteta neprijeporne i trajne povijesne i humanističke vrijednosti, smatram ovo djelo apsolutno vrijed¬ 
nim predložiti za dodjelu Nagrade »Ljubica Štefan« za 2010. godinu. 



Dr. Milan Kruhek 

Deseta obljetnica 
smrti kardinala 
Franje Kuharića 

U nedjelju 11. ožujka 2012. navršava se deset 
godina od smrti kardinala Franje Kuharića. Misa 
zadušnica za kardinala Franju Kuharića slavit će 
se u zagrebačkoj katedrali toga dana, 11. ožujka 
2012. u 18 sati. 


❖Zagrebački nadbiskup kardinal Franjo Kuharić bijaše navjestitelj 
istine i pravde kao temelja ljudskoga društva. U svojim nastupima 
branio je istinu i o bi. Alojziju Stepincu. 


Misli o ljudskom postojanju kardinala 
Franje Kuharića 

U Korizmenoj okružnici koju je 4. veljače 
1996. pod naslovom Pa što je čovjek da ga se spo¬ 
minješ (Ps 8,5) nadbiskup zagrebački i kardi¬ 
nal Franjo Kuharić uputio svećenicima i vjer¬ 
nicima svoje Zagrebačke nadbiskupije, a to je 
bila poruka svim ljudima dobre volje, iznio je 
kršćanski stav o postanku ljudskoga života i 
njegovu vrjednovanju. Prisjetimo se tog nau¬ 
ka i njegova kršćanskog svjedočanstva. 

Moramo uočiti činjenicu da je suvreme¬ 
na civilizacija umnogome suprotna onome 
što Crkva vjeruje i uči o čovjeku. U tome leži 
uzrok dubokog nesporazuma između Crkve i 
suvremenog mentaliteta. Taj nesporazum do¬ 
lazi do napetosti i gotovo do tragičnog razlaza 
Crkve i suvremenog svijeta kad se radi o poj¬ 
mu ljudske naravi, o moralnim načelima živo¬ 
ta, o konačnom smislu i pozivu čovjeka. 

Moderna mišljenja, široko i duboko pri¬ 
sutna u mentalitetu suvremenog svijeta, od¬ 
bacuju svaki vertikalni odnos čovjeka s tran- 


scendencijom - s Bogom; čovjeka proglašu- 
ju apsolutnom normom dobra i zla; svode ga 
samo na tjelesnost i zatvaraju njegovo postoja¬ 
nje samo u vremenitost. Ta se mišljenja name¬ 
ću kao konačna istina. Ne domišljaju krajnje 
posljedice takvih tvrdnji za život samog čovje¬ 
ka, za obitelj, za cijelu ljudsku zajednicu (...). 

U središtu našeg razmišljanja je čovjek 
i svi njegovi odnosi: prema Bogu, prema sa¬ 
mom sebi, prema drugim osobama itd. Stalno 
se govori o dostojanstvu čovjeka. Nema tog 
čovjeka koji ne bi htio da ga se poštuje i da se s 
njime postupa dostojno! Kakva su strašna po¬ 
niženja doživjeli milijuni ljudskih osoba samo 
u ovom stoljeću! Žrtve su nebrojene: ubijanja 
u logorima, u plinskim komorama; u ratnim 
sukobima koje započinju često nepravedni ci¬ 
ljevi; mučenja u zatvorima; montirani sudski 
procesi. Sve su to zločini protiv čovjeka, nitko 
ih ne može opravdati. Čovjek je žrtva čovjeko¬ 
ve zloće. U svim takvim postupcima zgaženo 
je ljudsko dostojanstvo. Izbrisana su ljudska 
prava. Jakima protiv slabih sve je dopušteno! 

Ako je čovjek najviša vrijednost, često slu¬ 
šamo tu tvrdnju i u političkim govorima, po- 

stavlja se pitanje: Tko daje čovjeku to dosto¬ 
janstvo, odakle ta vrijednost, tko upisuje u 
njegovu narav zakon o neotuđivim pravima? 
Tko? Kada? 

To čovjek prima od svoga Stvoritelja u 
času stvaranja! On je več začet s dostojan¬ 
stvom i s neotuđivim pravom na život. On od 
prvog trenutka svoga postanka, svoga začeča 
u krilu žene već je po Božjem mandatu nosilac 
prava; obvezuje na poštovanje, na zaštitu. To 
nije ameba, to nije priraslica u tijelu žene; to 
ljudsko biće ne može biti predmet bilo kakvih 
znatiželjnih i samovoljnih eksperimenata. 

Prostor njegova stvaranja nije epruveta. 
Posvećeno mjesto njegova početka je krilo že- 
ne-majke! Ono je plod sjedinjenja muža i žene 
u ljubavi, ali tu je prisutan i sveti Bog koji sva¬ 
kom pojedinom čovjeku u času začeća stva¬ 
ra besmrtnu dušu koja oživljuje tijelo. Po duši 
ljudsko biće dobiva svoju neponovljivu, vla¬ 
stitu osobnost. Zato postaje i subjekt prava. U 
njemu je pravo roditi se neopozivo. Dogodila 
se tajna čovjekova postanka i taj događaj ob¬ 
vezuje na poštovanje. Ljudski zakon ne smije 
brisati Božji zakon (...). 

Ljudi dobre volje žele biti pošteni i radi¬ 
ti savjesno. A što kazati kršćanima, vjernicima 
koji se priznaju učenicima Isusa Krista? Što 
se od nas vjernika Kristovih očekuje? Što lju¬ 
di imaju pravo zahtijevati? Naša je vjernička, 
kršćanska dužnost biti najbolji primjer u svim 
zvanjima. Samo tako kršćani mogu potvrdi¬ 
ti svoje kršćansko dostojanstvo. To je Isusova 
zapovijed: »Vi ste svjetlost svijeta. Ne može 
se sakriti grad koji leži na gori. Niti se užiže 
svjetiljka da se stavi pod sud, nego na svijeć¬ 
njak da svijetli svima u kući. Tako neka svijetli 
vaša svjetlost pred ljudima, da vide vaša do¬ 
bra djela i slave Oca vašega koji je na nebesi¬ 
ma« (Mt 5,14-16). 

Bezboštvo i materijalizam stvaraju menta¬ 
litet bezobzirnog samoljublja, otupljuju ili čak 
umrtvljuju savjest i tako šire prostor krimina¬ 
litetu, korupciji, podmitljivosti; takav je men¬ 
talitet protivan pravu i pravednosti. Kršćanin 
sigurno nije rado gledan niti dobro primljen 
u takvoj sredini; imamo iskustvo iz nedavne 
prošlosti kad su čestiti vjernici bili nepodobni 
zbog ideoloških razloga. 

Sada u demokraciji kršćani bi trebali biti 
sol zemlje (usp. Mt 5,13) i prisutnost nepod¬ 
mitljivog poštenja i nepopustljive zauzetosti 
za pravdu, za poštivanje ljudskih prava, za ča¬ 
sno vršenje dužnosti u svim zvanjima. Kršća- 


❖ Prigodom obdukcije mrtvoga tijela kardinala Alojzija Ste- 
pinca nije izvršeno balzamiranje kako je nadbiskup Šeper 
zatražio i državna vlast obećala izvršiti. Nažalost, tom prili¬ 
kom su u vene mrtvoga Kardinala uštrcane znatne količine 
tekućine koja je proizvela, ne konzervacijske, nego destruk- 
cijske posmrtne procese u mrtvom Kardinalovu tijelu. Zašto 
je to učinjeno? S nakanom da se prikrije pravi uzrok njegove 
prerane smrti ili iz mržnje da se uništi svaki spomen na nj. 
Prema uputi dr. Vladimira Bakarića: »Pokopat ga da mu se 
za grob ne zna.« Nakon što je 22. i 23. lipnja 1993. izvrše¬ 
na provjera zemnih ostataka sluge Božjega kardinala Alojzi¬ 
ja Stepinca, zagrebački je nadbiskup kardinal Franjo Kuharić 
njegove relikvije zapečatio u kristalnom lijesu koji je položen 
u novi relikvijar iza glavnog oltara zagrebačke prvostolnice. 

ni su u svijetu svojim kršćanskim pozivom i 
poslanjem kvasac dobra i prisutnost kraljev¬ 
stva Božjega. Kršćanin nije samo kršćanin u 
crkvi, kod oltara; on je svjedok Božjeg svije¬ 
ta svuda, u svako vrijeme, u svakoj civilizaci¬ 
ji. To je njegov apostolat. Mora biti zaista pre¬ 
poznatljiv kao čovjek zasluženog poštovanja, 
povjerenja i dostojanstva. 

Trodnevnica 


U utorak, 7. veljače 2012. započinje velika Trodnev- 
nica uoči blagdana blaženoga Alojzija Stepinca. Sva¬ 
ke večeri u 17.30 sati bit će u Zagrebačkoj prvostol¬ 
nici molitvena priprema za euharistijsko slavlje koje 
će predvoditi pomoćni biskupi zagrebački. 

Na sam blagdan, Stepinčevo, 10. veljače 2012., u pr¬ 
vostolnici će sv. Mise biti po nedjeljnom rasporedu, 
a svečano misno slavlje u 19 sati predvodit će za¬ 
grebački nadbiskup kardinal Josip Bozanić. 


Upoznajmo duh i veličinu BI. Alojzija 
Stepinca 

U trodnevnici za Stepinčevo 2012., u sri¬ 
jedu, 8. veljače 2012., na Misi u 18 sati pjevat 
će Mješoviti katedralni zbor sv. Dujma iz Spli¬ 
ta pod ravnanjem maestra Šime Marovića. 
Isti zbor, upotpunjen recitatorima, pjevat će i 
u Pastoralnom institutu u 19,30 sati na pred¬ 
stavljanju triju novih knjiga koje su svjedočan¬ 
stvo Stepinčeva izabrana duha: 

1. BI. Alojzije STEPINAC, Propovijedi, go¬ 
vori, poruke (1941.-1946.) 

2. BI. Alojzije STEPINAC, Propovijedi na 
teinu: »Veliča duša moja Gospodina« (Lk 1,46-55) 

3. Juraj BATELJA, Kardinal Alojzije Stepi- 
nac - uzor svećenik. Priručnik za državno natje¬ 
canje iz vjeronauka osnovnih i srednjih škola 
u Republici Hrvatskoj za šk. god. 2009./2010. 



Razmišljanje uz homilije nadbiskupa Aloj¬ 
zija Stepinca o Gospinu Magnificatu 

0, Majko, blagoslovi... 

Blažena Djevica Marija, tiha Nazarećan- 
ka, samo je nekoliko puta na biblijskoj pozor¬ 
nici nastupila i progovorila pokoju riječ: u Na- 
zaretu s Anđelom prigodom Utjelovljenja, u 
Ain Karimu u susretu s Elizabetom, u Betle¬ 
hemu ni riječi, u Jeruzalemu prigodom nala- 
ska maloga 12-godišnjeg Isusa, na svadbi u 
Kani Galilejskoj s Isusom, pod Križem na Kal¬ 
variji bez riječi. Ali i tih nekoliko teološki naj- 
uzvišenijih i bogoduho inspiriranih riječi toli¬ 
ko je bitno da su ušle u naše svakodnevne mo¬ 
litve »Anđeo Gospodnji« i kao himan »Veliča« 
u časoslovu. Katolička Crkva te Gospine riječi 
ne samo da čuva u svom srcu, nego ih razno¬ 
vrsno iznosi kao svoju molitvu, prebire ih zrn¬ 
cima krunice, o njima teološki razmišlja, puč¬ 
ki propovijeda, čudesno otkriva nove slojeve 
Božjega smisla. Marija je zbog svoga materin¬ 
skog odnosa prema Isusu, koji je ujedno vječ¬ 
ni Sin Oca nebeskoga, od početka kršćanstva 
čašćena posebnim štovanjem. Ako su svi sve¬ 
ci s apostolima na čelu u jednome redu, jedan 
iza drugoga, a sv. Josipu pripada prvočašće- 
nje ili protodulija. Gospi dugujemo hiperduli- 
ju, nadčašćenje, kat više iznad svih - po Bož¬ 
joj rasporedbi. I nema crkvenoga sveca, teolo¬ 
ga, učitelja koji nije imao sinovski odnos pre¬ 
ma Gospi izražavajući ono što nosi kao reflek¬ 
siju u glavi i respekt u srcu. 

Nadbiskup Stepinac, uzoran štovatelj 
Majke Božje, s francuskoga je preveo Gospinu 
Krunicu, 1943., Zagreb, 2002. Krunicu je molio 
svaki dan kao najprimjereniju molitvu. U čast 
Gospi otvarao je i posvećivao crkve u velikoj 
Nadbiskupiji. Radi njezine časti svake je godi¬ 
ne predvodio zagrebačko hodočašće u M. Bi¬ 
stricu dok je bio slobodan. Pobožnost prema 
Majci Božjoj bila mu je na prvom mjestu na¬ 
kon klanjanja euharistijskom Isusu i molitve 
Duhu Svetomu. O njoj je često propovijedao. 
Vidimo to iz objavljenih knjiga i njegovih pro¬ 
povijedi koje su priredili J. Batelja, E. Beluhan i 
C. Tomić. Najljepše o Mariji, Zagreb, 1990., Pro¬ 
povijedi, govori, poruke, I. svezak 1934.-1940., 
Zagreb, 2000., II. svezak 1941.-1946., Zagreb, 
1996.; Propovijedi o lurdskim ukazanjima, Za¬ 
greb, 2007. 

Ovdje su priređene Nadbiskupove ho¬ 
milije o Marijinoj velepjesmi Veliča duša moja 
Gospodina (Lk 1,46-55): jedanaest Marijinih re¬ 
čenica, jedanaest propovijedi. Nije ih impro¬ 
vizirano izgovorio kao da »mlati vjetar« (1 
Kor 9,26), nego je svoje propovijedi marljivo 
spremao, brižljivo pisao i pažljivo izgovarao. I 
tako nam ih u bašinu ostavio. Kako dragocje¬ 
no gradivo za prosuđivanje vjere i ljubavi pro¬ 
povjednikove! 

Stepinčeve su propovijedi općenito klasič¬ 
na stila, pa i ove marijanske. Najprije iznese 
tezu, Marijinu rečenicu. Zatim nekim primje¬ 
rom kao nekom poveznicom privuče pozor¬ 
nost slušatelja. Nekada je taj događaj iz crkve¬ 
ne ili profane povijesti, nekada iz grčkoga ili 
rimskoga klasičnog doba, a najsigurniji je na 
svetopisamskom terenu. I najuvjerljiviji. Uo¬ 
stalom i govori vjernicima koji bez pogovora 
prihvaćaju Božju riječ iz Svetoga Pisma. 

Nakon što takvim primjerom uvede na- 
zočnika u glavnu Marijinu misao ili rečenicu, 
dade se na njezino osvjetljavanje, u tri ili četiri 
točke, raznim biblijskim likovima koji mu pa¬ 
daju na pamet a posve su mu familijarni. Iz¬ 
vlači pouke iz pada prvih ljudi i Božjega smi- 
lovanja, iz vjere praoca Abrahama, koji je io¬ 
nako izričito spomenut u Magnificatu, iz živo¬ 
ta Josipa Egipatskoga, iz putovanja izraelskog 
naroda iz Egipta, iz kajanja kralja Davida, iz 
nastupa svetih proroka i njihovih nagovještaja 
budućnosti, a posebno mu je mio Novi zavjet: 
Evanđelja, Sv. Pavao, Djela apostolska. 

Obradivši biblijski glavnu misao, poziva 
se na svete oce, crkvene učitelje: sv. Augusti- 



na, sv. Anzelma, sv. Bernardina Sijenskoga, 
sv. Tomu Akvinskoga i druge. 

Kada je sve to obradio, slijedi konkretna 
moralna poruka iz svega rečenoga. Primje¬ 
na na život, na molitvu, na pouzdanje u Bož¬ 
ju providnost, na čuvanje od grijeha, na čist i 
uredan kršćanski život. Ističe do vrhunca Bož¬ 
je milosrđe, ali i Božju pravednost. Apologet¬ 
ski mu je naglasak vrlo jak i neispustljiv. Ni¬ 
kada ne propušta priliku da istakne misao da 
Bog jest i da se s njime nije igrati, pogotovo ne 
»izrugivati« (Gal 6,7). Ni s Majkom Božjom! 
On navodi primjere konkretnih kazni i iz bi¬ 
blijskoga i izvanbiblijskoga svijeta. 

Ono pred čim suvremeni čitatelj, koji je 
iole uvježban u Svetom Pismu, malo zastane, 
jest činjenica da se Nadbiskup, u skladu s ta¬ 
dašnjom biblijskom egzegezom, nijednom ri¬ 
ječju ne osvrće na starozavjetnu pjesmu Ane, 
Samuelove majke, koja je nakon duga čekanja 
i molitve isprosila od Boga dijete. I ispjevala 
Bogu svoj hvalospjev (1 Sam 2,1-10), koji je si¬ 
gurno bio Gospi inspiriran prijedložak za nje¬ 
zin velebni Magnificat. Bitna je razlika u tome 
što je sve starozavjetno pročišćeno i uzdignu- 


GLASNIK POSTULATUR 
BROJ 1 / 2012. 






A L O J Z I ] E 
S T E P l N A C 


to na najveću razinu poštovanja prema Bogu 
i svakomu drugomu. Njezina je velepjesma i 
ljepša i sadržajnija jer je izgovara najčistije srce 
na ovome svijetu. Suvremeni se vjernik začu¬ 
di pojedinim tumačenjima da je sv. Luka tu 
Aninu pjesmu preuzeo, prekrojio i »stavio« u 
usta Gospi, kao da to ona nije nikada ni čula, 
ni vidjela, ni molila. A ona to pričala sv. Luki 
pedeset godina nakon Ain-karimskoga doživ¬ 
ljaja i eksplozije radosti! 

Da je Nadbiskup bio sudionik Drugoga va¬ 
tikanskoga koncila i da je vodio rasprave o ma- 
riologiji, on bi se sigurno svrstao u »maksimali- 
ste« koji ne žale dati Gospi najveće moguće epi¬ 
tete i u njezinu životu vidjeti najveće povlastice 
i milosti, koje ljudsko oko nije vidjelo i ljudsko 
srce osjetilo. On se ne susteže nazvati Blaženu 
Mariju i »Suotkupiteljicom«, pripisujući, razu¬ 
mije se, Isusu sve otkupiteljsko djelo, a njoj po¬ 
sredničku, majčinsku ulogu. 

Homilije se preporučuju same od sebe, sa¬ 
mim piscem, nadbiskupom i blaženikom. Neka 
bude na slavu Božju, na čast Blaženoj Bogoro¬ 
dici i na duhovno dobro svakomu čitatelju. 

Mostar, o Bezgrješnom začeću Blažene 
Djevice Marije 2011. 

Ra tko Perić, biskup 

Zahvaljuj emo... 

■ Zahvaljujemo svim dobročiniteljima i surad¬ 
nicima, čijom molitvom i darom napreduje 
postupak za proglašenje svetim bi. Alojzija 
Stepinca. 

■ Zahvaljujemo na svjedočanstvima o ču¬ 
desnim uslišanjima na zagovor bi. Alojzi¬ 
ja Stepinca koja su nam proslijedili: Zdenka 
IVANJKO (Zaprešić); Orsola SETTI (Vero- 
na); Slaven STAMBUK (obitelj; Postira) 

■ Sve čitatelje Glasnika i štovatelje bi. Alojzija 
Stepinca koji su se pismenim putem prepo¬ 
ručili u zagovor bi. Alojzija Stepinca i zatra¬ 
žili molitvu na njegovu grobu, potičemo da 
se u molitvi sjedine sa svim njegovim štova¬ 
teljima koji sudjeluju u Sv. misi svakog 10. 
u mjesecu u zagrebačkoj prvostolnici u 18 
sati. 

■ Svaki dopis na Postulaturu blaženoga Aloj¬ 
zija Stepinca kojim se priopćuje primljeno 
uslišanje ili uspomena neka bude potpisan 
te obilježen nadnevkom i mjestom pisanja. 
Anonimna se pisma ne arhiviraju. Vjernici 
koji žele ostati anonimni neka to napomenu 
u dopisu. 



13. 2. I96O. 

Suzama orošen 
al' divan sunčan i plav 
bijaše taj zimski dan 
kad kraj je tugovao sav. 

I ptice su ušutjele od tuge 
tek lahor lagano piri 
a sunašce sretno se smije 
i zlaćanim zracima tužno miri. 

Al' gle to nije sunce 
to On se iz vedrog neba smije 
šapuće tužnima po lahoru blagom 
i pruža svakom ruke dvije. 

Ne plačite, ptičice, ljudi, 
brišite suzno oko 
radost u srce, radost na lice 
a tugu sakrijte duboko. 

Zar tugujete zato što ja sam smjerno 
poslušao glas Njegov i pošao k Njemu 
ostavio vas same u ovoj tužnoj doli 
i vi pomisliste - gle, kraj je sada svemu. 

Al' ne, ja nijesam pastir 
što nemarno je ostavio stado svoje 
moje je tijelo tek mrtvo 
ali duh živ je i uz vas je, najdraže stado moje! 

Mirjana DELAČ 
Bjelovar - Zagreb 

❖Sliku članova i vod¬ 
stva DVD-a iz Podgo- 
rača iz godine 1939, 
poslao nam je gospo¬ 
din Fabo Lovoković 
iz Australije. Na njoj 
su njegov otac, koji 
je u ime Vatrogasnog 
društva pozdravio bla¬ 
ženog Alojzija Stepin- 
ca, i pl. Berks, iz gra¬ 
da Ostrošca, Bosna, 
koji je oženio groficu 
Julijanu, kćerku grofa 
Normana iz Valpova. 


Dopis gosp. F. Lovokovića iz Australije 


46 Myall St. Oatley 2223 
N. S. W. - Australia 

Kingsgrove, 12. listopada 2009. 

Štovani, 

S velikim zanimanjem sam pročitao članak 
u Glasniku Blaženi Alojzije Stepinac od 3. listopa¬ 
da 2009., gdje piše o održavanju Euharistijskog 
kongresa u Našicama 1939. Spominje se moje 
rodno mjesto Podgorač, kao i moj otac Fabo Lo¬ 
voković, koji je u ime Vatrogasnog društva po¬ 
zdravio blaženog Alojzija Stepinca. 

Kako sam ja u to doba imao 12 godina, i 
kao dijete sam pomagao izgradnju Hrvatskog 
vatrogasnog doma, i ja sam bio krizman po 
BI. Alojziju Stepincu, ali nisam siguran da li je 
krizma izvršena na taj dan ili ranije, jer u član¬ 
ku se ne spominje krizma u Podgoraču. 

Pokušao sam nešto više saznati, te sam u 
subotu 10. listopada nazvao župnika u Pod¬ 
goraču. Nažalost on nije mogao odgovoriti na 


moje pitanje jer su komunisti uništili sav cr¬ 
kveni arhiv. 

Je li Vam poznato kada je održana krizma 
u Podgoraču, jer o toj svečanosti imam mno¬ 
go sjećanja. 

Priloženo Vam šaljem sliku iz 1939., koja 
prikazuje članove i vodstvo DVD iz Podgora- 
ča, na kojoj je moj otac kao i pl. Berks, iz grada 
Ostrošca, Bosna, koji je oženio groficu Julijanu, 
kćer grofa Normana iz Valpova. Imali su troje 
djece: Vuciku, Loriku i Rudiku. 

Jedna zanimljiva primjedba: prigodom 
dolaska kardinala Franje Kuharića (1980.) u 
Australiju, moja mala kćerka Diana pozdravi¬ 
la je istoga u zračnoj luci Sydneya. 

Ja sam poslao izvjesno gradivo vlč. An¬ 
driju Lukinoviću za njegovu knjigu o vlč. Vi- 
limu Cecelji, koga dobro poznajem iz austrij¬ 
skih izbjegličkih logora. 

S poštovanjem, F. Lovoković 


Zahvaljuj emo... 

■ Hvala vam što čitate i drugima omogućujete primati Glasnik Blaženi Alojzije Stepinac. Ako 
na vrijeme podmirite svoje obveze prema Glasniku, on će moći redovito izlaziti i biti vjesnik 
Blaženikovih vrlina, kojima ga je Bog proslavio za dobro svoje Crkve i hrvatskoga naroda. 
Glasnik može svaki čitatelj i svjedok obogatiti svojim dopisom i uspomenama na kardina¬ 
la Stepinca ili fotografijom iz njegova života. Ako ste bili dionikom koje svečanosti prire¬ 
đene u njegov spomen, izvijestite o tome putem Glasnika sve prijatelje i štovatelje karei. Ste¬ 
pinca. 

Svjedočanstva 



Hvala na zagovoru bi. Stepincu 


K ada je naša snaha ostala noseća s trećim 
djetetom, došlo je do velikih komplika¬ 
cija. Sve liječničke analize pokazale su 
da dijete nema mjehura u tijelu već izvana, ta¬ 
kođer da su pelvisne (?) kosti jako razmaknu¬ 
te i da je potrebno nekoliko ozbiljnih opera¬ 
cija poslije rođenja. Bilo je nekih sugestija da 
ne bi bio grijeh da se dijete odstrani kada nije 
ispravno, i da to sve ovisi o majci. Naša snaha 
dolazi kao jedanaesto dijete iz religiozne obi¬ 
telji i ne bi to nikada napravila, a također što 
se tiče cijele naše obitelji to pitanje ne dolazi 
u obzir. Odmah smo se dali na molitvu indi¬ 
vidualno, a također smo se sastali i molitvom 
krunice predali Alojziju Stepincu i njegovim 
riječima, In te Domine speravi, da nam bude za¬ 
govornik kod Gospodina našega Isusa Krista, 
a također su se služile svete mise u Sydneyu te 


u katedrali u Zagrebu za istu nakanu. Dijete se 
rodilo i počelo se s prvom operacijom formira¬ 
nja mjehura u tijelo. Operacija je uspješno za¬ 
vršila i dijete za sada nema nikakvih kompli¬ 
kacija. Dolazi najveća operacija: sječenje i for¬ 
miranje kosti. Operacija je trebala biti prošle 
veljače, a prognozirano je da će trajati oko 8 
sati. Jedno vrijeme su nas slali u Ameriku jer 
su smatrali da nemaju stručnjaka za tu ope¬ 
raciju. Ipak su našli stručnjaka u Sydneyu, i 
kada su sin i snaha otišli u bolnicu u veljači za 
pripremu operacije, nazvali su nas iz bolnice 
plačući od sreće, da su nalazi donesli da dijete 
ne treba operacije, jer su se kosti suzile same. I 
doktor se čudio i rekao: »Vodite je doma, neka 
raste.« Eto, to je za sada. Budućnost naše unu¬ 
ke Gabrijele u Božjim je rukama. 

Josip Zorić, 23. 5. 2010. 


DAROVI ZA POKRIĆE TROŠKOVA U POSTUPKU 
PROGLAŠENJA SVETIM BL. ALOJZIJA STEPINCA 


Nakon objavljivanja zadnjega broja Glasnika svoj dar za pokriće troškova u postupku 
za proglašenje svetim kard. Alojzija Stepinca uručili su ovi darovatelji: Ratko PAVIC - Za¬ 
greb; Jure DZAJA; Ana Marija LABOŠ; Marica BREZOVIĆ - Šišljavić; Dobrila PAVLINIĆ 
- Metković; Francek BREBRIĆ - Krašić; Anka i Dragan FERIĆ - Kanada; Branko BOŽIĆ - 
Kanada; Rudi GLUHAK - Kanada; Mrs. Ana ŽUPANČIĆ - Kanada; FRATRIĆ, KRKUC, 
KRIZMANČIĆ - Kanada; Ob. POSILOVIĆ: Božidar, Karolina, Paul (Toronto) po ulici gledali 
Kanada; B. MILINKOVIĆ - Kanada; Katarina JOZIĆ; obitelj KOVACEC - Zagreb; N.N. 

Uplatu i pretplatu za Glasnik i svoj dar za pokriće troškova u postupku za proglašenje 
svetim kardinala Alojzija Stepinca možete poslati preko Zagrebačke banke na ime: 

POSTULATURA KARD. STEPINCA I KUNSKI RAČUN: 2360000-1101605758 
ili iz inozemstva i domovine u devizama na sljedeći račun: 

ZAGREBAČKA BANKA d. d. - ZAGREB; SAMOBORSKA 145 - HRVATSKA; SVVIFT: ZABAHR 2X 
KORISNIK: NADBISKUPIJA ZAGREBAČKA; POSTULATURA bi. ALOJZIJA STEPINCA 
KAPTOL 31 - ZAGREB; IBAN: HR 40 23600001101605758 


NOVA IZDANJA 


■ Alojzije kard. STEPINAC, Propovijedi na 
Magnificat. »VELIČA DUŠA MOJA GOSPO¬ 
DINA!« (Lk 1,46-55), Zagreb, 2012. (30 kn + 
poštarina) 

■ Alojzije kard. STEPINAC, PROPOVIJE¬ 
DI, GOVORI, PORUKE (1941. -1946.), Za¬ 
greb, 2012. (120 kn + poštarina) 


■ Juraj BATELJA, BLAŽENI ALOJZIJE STE¬ 
PINAC - UZOR SVEĆENIK. Priručnik pri 
državnom natjecanju iz vjeronauka - vjero- 
naučne olimpijade osnovnih i srednjih ško¬ 
la u Republici Hrvatskoj, za školsku godinu 
2009./2010., Zagreb, 2012. (meki uvez: 60 kn 
+ poštarina; tvrdi uvez: 80 kn + poštarina) 

Blaženi Alojzije slavljen u župi Presvetoga Trojstva Blagaj - Buna 


U župi Presvetoga Trojstva Blagaj - Buna, 
u Mostarsko-duvanjskoj biskupiji, us¬ 
postavljen je godine 2000. Pastoralni 
centar BI. Alojzija Stepinca. Premda je župa 
Presvetoga Trojstva u Blagaju uspostavlje¬ 
na godine 1891., nakon što je u Domovinsko¬ 
me ratu 1992. - 1995. godine obeščašćena nje¬ 
na župna crkva i vjernici raseljeni, tadašnji žu¬ 
pnik vlč. Željko Majić je uz pomoć Biskupije 
i vjernika uspostavio novi pastoralni centar 
u Buni, u kojem su se do 2009. godine slavile 
svete Mise. Posvetio ga je bi. Alojziju Stepin- 
cu, a uz centar je sagrađena i nova župna cr¬ 
kva u kojoj se okuplja vjernička zajednica koja 
broji 3200 vjernika. Iako se već u njoj slave bo- 
goslužni čini, nova crkva još nije dovršena, a 
nije joj dodijeljen ni naslovnik. Moguće je da 
će i nova župna crkva biti posvećena BI. Aloj¬ 
ziju. 

U župi djeluju osnovna škola, dječji vrtić. 
Hrvatsko kulturno-umjetničko društvo »Her¬ 
ceg Stjepan«, udruga žena »Sv. Veronika«, a 
najveći dio vjernika redovito nedjeljom sudje¬ 
luje u misnome slavlju i radosno, uz nemale- 
ne žrtve zbog oskudice i nezaposlenosti, pri¬ 
donosi dovršenju nove župne crkve. 

Novim pastoralnim centrom i župom u 
novom središtu upravljali su vlč. Željko Majić, 


U župi je 14. studenoga 2001. godine us¬ 
postavljena udruga »Hrvatska katolička 
mladež Alojzija Stepinca«, koja je više 
puta izvodila predstavu na temu suđenja 
kardinalu Stepincu sa željom da župlja- 
ni i vjernici drugih župa mogu doživje¬ 
ti tijek toga sudskoga procesa i shvate 
dalekosežnost njegovih odluka, kako za 
samu osobu nadbiskupa Stepinca, tako 
i za hrvatski narod i Katoličku crkvu u 
njemu. Zajednica danas broji 63 člana, a 
svojom aktivnošću od velike je pomoći 
župniku jer animira gotovo sve djelatno¬ 
sti važne za rad župe. 

Ivo Šutalo, a danas je upravitelj župe Bernard 
Marijanović. U nedjelju 16. listopada predvo¬ 
dio je misno slavlje i propovijedao dr. Juraj 
Batelja, promicatelj postupka za proglašenje 
svetim BI. Alojzija Stepinca. On se nakon mi¬ 
snog slavlja sastao s predstavnicima udruge 
»Hrvatska katolička mladež BI. Alojzija Ste¬ 
pinca« i saznao više pojedinosti o radu župe 
i vjerničkom životu mladih, koje želi prenije¬ 
ti i čitateljima Glasnika, a njih ima i u župi Bla¬ 
gaj - Buna. 

Na upit tko je za nju »najsvjetliji lik Crkve u 
Hrvata« studentica Marjana Perutina je odgo¬ 
vorila: »Za mene je Alojzije Stepinac najoblju¬ 
bljenija osoba jer se svojom karizmom približio 
mladima. Kao svećenik i kao biskup zauzeto je 
radio s mladima i žrtvovao se za njih.« 

Odmah potom je studentica Marina Rajić 
nadodala: »Stepinac je uzor mladima i stariji¬ 
ma jer je bio čovjek odlučan u stvarima koje 
su se odnosile na Boga i dobro čovjekovo, a u 
osobnom životu i radu s ljudima strpljiv i po¬ 
žrtvovan.« 

A Darija Puljić protumačila je što za nju 
i današnjoj mladeži može značiti Blaženikovo 
geslo. Reče: »Njegovo geslo 'U Tebe se. Gos¬ 
podine, uzdam!' puno je značilo njemu tije¬ 
kom zemaljskoga života a može poslužiti i 
nama da ostvarimo iste kršćanske ideale.« 

U vrlo dinamičnom razgovoru uspostavi¬ 
lo se da je u župi 14. studenoga 2001. godi¬ 
ne uspostavljena udruga »Hrvatska katolič¬ 
ka mladež bi. Alojzija Stepinca«, koja je više 
puta izvodila predstavu na temu suđenja kar¬ 
dinalu Stepincu sa željom da župljani i vjerni¬ 
ci drugih župa mogu doživjeti tijek toga sud¬ 
skoga procesa i shvate dalekosežnost njego¬ 
vih odluka, kako za samu osobu nadbiskupa 
Stepinca, tako i za hrvatski narod i Katoličku 
crkvu u njemu. Zajednica danas broji 63 člana, 
a svojom aktivnošću od velike je pomoći žu¬ 
pniku jer animira gotovo sve djelatnosti važ¬ 
ne za rad župe. 


Studentica Marjana Perutina: »Za 
mene je Alojzije Stepinac najobljublje¬ 
nija osoba jer se svojom karizmom 
približio mladima. Kao svećenik i kao 
biskup zauzeto je radio s mladima i žr¬ 
tvovao se za njih.« 

Na pitanje što znači mladim vjernicima 
novi Pastoralni centar, Marjana Perutina je od¬ 
govorila: »U zajednicu mladih 'Alojzije Stepi- 
nac' pristupila sam zato što smo mi ovdje htje¬ 
li rasti i raditi. Ovaj nam je centar omogućio 
da se ovdje doživimo kao prvopričesnici oko 
Kristova stola i kao krizmanici. Okupljanje je 
velika stvar u životu mladih. Održavamo re¬ 
dovite tjedne susrete prema radnom kalenda¬ 
ru. Naime, mladež 'Alojzije Stepinac' djeluje 
kroz više sekcija: 

1. Liturgijska sekcija (»Srce HKM-a«) koja 
priprema liturgijska slavlja i animira liturgij¬ 
sku pjesmu osobito uvježbavanjem dvaju zbo¬ 
rova: zbor mladih Mir i dječji zbor Put ljuba¬ 
vi. Sastajemo se svake subote ujutro i radimo 
sa skupinom djece na temu nedjeljnih čitanja, 
odabiremo čitače da riječ Božja bude razumlji¬ 
vo i svjedočanski pročitana. 

2. Udruga priprema i raspačava župnu ti¬ 
skovinu Riječ. Najveći dio članaka i zanimlji¬ 
vosti za te novine, koje su svojevrsni godišnjak 
događanja u župi (jedna crkvena godina), pri¬ 
premaju upravo članovi Udruge. Tomu je po¬ 
sebno posvećena Medijska sekcija udruge. 

3. Karitativna. Prikupljamo sredstva za si¬ 
romahe i potrebne, a osobito pravljenjem su¬ 
venira i ukrasa od kojih utržak dajemo u kari¬ 
tativne svrhe ili za misije. Među nama je vrlo 
živa misijska svijest, osobito kroz povezanost 
i pomaganje misionara vlč. Velimira Tomića 
u Tanzaniji, koji je kratko vrijeme bio u ovoj 
župi i župnik. Veliku pomoć u toj djelatnosti 
pruža im i udruga žena »Sv. Veronika«, koja 
također djeluje punih deset godina u župi. 

4. Udruga je vrlo aktivna i u animator- 
skoj djelatnosti (Animatorska sekcija). Nai¬ 
me, njeni članovi pomažu župniku u izvođe¬ 
nju župnog vjeronauka, pripremanju materi¬ 
jala, održavanju tehničkih pomagala, uređe¬ 
nju predavaonica itd. 

5. Članovi Udruge zauzeti su i u pripre¬ 
manju športskih natjecanja (Športska sekcija). 
Naime, u nekoliko športskih djelatnosti, oso¬ 
bito u nogometu, mladi sudjeluju u međužu- 
pnom natjecanju. Njihova prisutnost nije pre¬ 
poznatljiva samo na igralištu, nego i u bodre- 
nju momčadi nastoji pokazati da Hrvati i ka¬ 
tolici nisu nasilnici, nego ljudi koji na narav¬ 
nim darovima grade životnu ozbiljnost. 

6. Jedan dio članstva uključen je u rad 
Dramske sekcije koja priprema predstave za 
Božić, Uskrs, Majčin dan i u drugim prigoda¬ 


ma, bilo dramskim, literarnim ili kulturno- 
umjetničkim programom. 

7. Unazad dvije godine postojala je i Fol¬ 
klorna sekcija. Iz te sekcije se razvilo i Hrvat¬ 
sko kulturno-umjetničko društvo Herceg Stje¬ 
pan, koje danas ima pet svojih sekcija i sedam¬ 
desetak članova. 

Doista plodonosno djelovanje. Osjetilo se 
to i te nedjelje u skladnom sudjelovanju vjer¬ 
nika u bogoslužju, čitanjima prodorna i jasnog 
izričaja, pjesmi, osobito dječjeg zbora i zbora 
mladih, brojnim vjernicima koji su pozorno 
slušali i pratili tijek svete službe te ministran¬ 
tima, kakve bi brojnošću, ponosnim držanjem 
i umijećem služenja oltaru poželjela mnoga 
župa i katedrala. 

Neka blaženi Alojzije bdije nad ovim di¬ 
jelom Crkve i narodom koji u njemu gleda 
uzor kršćanskom životu, nadahnuće za život 
i za smisao žrtve te zagovornika u nošenju ži¬ 
votnog križa. Naime, on je kao sužanj komu¬ 
nističke mržnje uspio iz Krašića 17. siječnja 
1959. poslati pismo u kojem nas je ohrabrio 
riječima: »Ako je dakle potrebno, radije sve 
pretrpjeti, pa i samu smrt, negoli izdati Boga, 
vjeru. Crkvu Božju.« 

On je dobro znao, u skladu s Evanđeljem 
te 29. nedjelje kroz godinu, da je čovjek dužan 
dati što pripada caru, ali Bogu dati što je Božje. 


io. obljetnica HKM bi. Alojzija Stepinca 



❖ Na Domanovićima je 1. svibnja 2011. godine održan tra¬ 
dicionalni susret folklora povodom zaštitnika župe sv. Jo¬ 
sipa Radnika. Na susretu je nastupalo desetak društava 
među kojima i HKUD »Herceg Stjepan« koji se predstavio 
bećarcem, spletom hercegovačkih kola folklora mladih i 
na kraju nastupom mladih tamburaša. 


U subotu i nedjelju 12. i 13. studenoga 2011. 
proslavljena je 10. obljetnica postojanja i rada Hr¬ 
vatske katoličke mladeži bi. Alojzija Stepinca na 
Buni (2001.-2011.). 

Obljetnica je proslavljena radnim susretom u 
kojem je sudjelovalo izaslanstvo pet župa i gosti iz 
Njemačke, euharistijskim klanjanjem u crkvi, za¬ 
tim svečanom akademijom u dvorani BI. Alojzija 
u subotu, te svetom Misom zahvalnicom u nedje¬ 
lju. Posebna radost slavljenicima bijaše objavljiva¬ 
nje i predstavljanje knjige/spomenice »Srijedom 
na Buni«. 

Uz bivše i sadašnje članove HKM-a sudjelovali 
su i mladi iz župa Rotimlja, Studenci, Gradina, Sv. 
Ivan iz Mostara te Sv. Barbare iz Njemačke. Uru¬ 
čene su i zahvalnice svim predsjednicima HKM-a 
(Miroslav Selmanić, Ankica Njavro r. Bošković, 
Bojan Kozarić, Marina Rajić i Svjetlana Miočević) 
te zaslužnim pojedincima i svećenicima (Kristina 
Bandić r. Ćorić, don Drago Ćurković, don Mile Vi- 
dić, don Ivo Šutalo i don Željko Majić). 

Povijesni kutak 



Katedrala sv. Bonaventure u Banjoj Luci 


Pohod nadbiskupa 
Stepinca Bosni 
i Hercegovini 

0 pohodu nadbiskupa BI. Alojzija Stepinca katoličkim 
vjernicima i svim ljudima dobre volje u Bosni i Herce¬ 
govini već smo izvijestili u članku Josipa Joze Sutona 
»Dr. Alojzije Stepinac na putu kroz Bosnu i Hercegovinu 
1938. god.« (Usp. Glasnik Blaženi Alojzije Stepinac, br. 1. 
(2002.), str. 35.-36.}; br. 4. (2002.), str. 98.-101.; Želja 
nam je objaviti posebnu spomen-knjigu o tom značajnom 
događaju za hrvatski narod i Katoličku crkvu u Bosni i 
Hercegovini, pa ćemo u nekoliko sljedećih brojeva Gla¬ 
snika o njemu izvješćivati prema opisu prof. Vjenceslava 
Topalovića. 

Ako tko od čitatelja zna koju pojedinost o tom događa¬ 
ju, ili posjeduje fotografiju o njemu, neka ih proslijedi na 
adresu Postulature u Zagrebu. 


Piše: prof. mr. sc. Vjenceslav TOPALOVIĆ 


■ Nadbiskup Stepinac imenovan je 28. svib¬ 
nja 1934. zagrebačkim nadbiskupom po¬ 
moćnikom s pravom nasljedstva po smr¬ 
ti, tada već jako bolesnoga, nadbiskupa 
Antuna Bauera. Zagrebački nadbiskup dr. 
Antun Bauer umro je 7. prosinca 1937., 
a nasljeđuje ga dr. Alojzije Stepinac i u 
tome trenutku postaje najmlađi nadbi¬ 
skup u svijetu. U tim je trenutcima mladi 
zagrebački nadbiskup s punim povjere¬ 
njem zamolio tadašnjeg vrhbosanskog 
nadbiskupa dr. Ivana Šarića da održi ža- 
lobni govor (nekrolog) u zagrebačkoj pr¬ 
vostolnici kod odra blagopokojnog nadbi¬ 
skupa Bauera. 

Od tada se život ovih dvaju nadbiskupa 
isprepletao u prijeratno i ratno vrijeme, da bi 
se razdvojio u poratno kada nadbiskup Stepi¬ 
nac biva osuđen na montiranom komunistič¬ 
kom procesu, a nadbiskup Sarić spletom okol¬ 
nosti završava u progonstvu, izvan domovi¬ 
ne, najvećim dijelom u Španjolskoj. 


Svečana proslava 30. godišnjice biskupovanja 
nadbiskupa Šarića u lipnju 1938. 

Nadbiskup Šarić uputio je povodom 30. 
obljetnice svoje biskupske službe svečane po¬ 
zive najvišim crkvenim dostojanstvenicima 
i mnogobrojnim političkim, kulturnim, pro¬ 
svjetnim, zdravstvenim i drugim dužnosni¬ 
cima. Prvi poziv upućen je hrvatskom metro¬ 
politu zagrebačkom nadbiskupu dr. Alojziju 
Štepincu, potom dubrovačkom biskupu Ca¬ 
reviću, banjolučkom biskupu Josipu Gariću i 
mnogobrojnim uglednim dijecezanskim sve¬ 
ćenicima, redovnicama i redovnicima. 

Nadbiskup Stepinac ovaj je poziv s rado¬ 
šću prihvatio, ali je priliku odlaska u Saraje¬ 
vo htio iskoristiti i za posjet Hrvatima u Bosni 
i Hercegovini, kako bi upoznao prilike u koji¬ 
ma žive, dubinu njihova vjerničkoga života i 
organizaciju Katoličke crkve u Bosni i Herce¬ 
govini. Stoga je isplaniran sedmodnevni posjet 
Bosni i Hercegovini od 20. do 27. lipnja 1938. 
godine, a središnji događaj toga puta bilo je 
prisustvovanje svečanoj proslavi 30. obljetnice 
biskupstva nadbiskupa Šarića u Sarajevu. 

Trapistički samostan u Ba- 
njoj Luci bio je jedini trapi¬ 
stički samostan u Kraljevi¬ 
ni Jugoslaviji. Posjedovali 
su ogromno imanje bogato 
šumama, velika područja 
oranica. Imali su staje s 
kravama te su od mlijeka 
sa svoje farme izrađivali 
nadaleko poznati sir »tra¬ 
pist« po posebnoj, samo 
njima znanoj recepturi. 


❖ Nadbiskup Stepinac podjeljuje 
sakrament Potvrde u Podgoraču 


Sedmodnevni pastoralni posjet nadbiskupa 
Stepinca Bosni i Hercegovini 

Nadbiskup je krenuo iz Zagreba u Bosnu 
20. lipnja 1938. u 8 sati. Pratio ga je grkokato- 
lički vladika križevački dr. Dionizije Njaradi. 
Najprije se u 16 sati zaustavio u Banjoj Luci sa 
željom da posjeti banjolučkog biskupa. Visoke 
dostojanstvenike svečano je dočekao domaćin 
banjolučki biskup fra Jozo Garić. Mons. Garić 
potječe iz Lašvanske doline, koja je iznjedrila 
šest biskupa i dva nadbiskupa. Njegov pret¬ 
hodnik bio je mons. Marjan Marković, tako¬ 
đer rođen na prostoru Lašvanske doline. 

Nadbiskup Stepinac i njegov pratitelj Dio¬ 
nizije Njaradi odmorili su se u biskupskoj re¬ 
zidenciji, upoznali rad biskupije i njezine kon¬ 
takte s političkim, kulturnim, zdravstvenim 
i drugim institucijama u Banjoj Luci, a napo¬ 
se s franjevačkim samostanom i ženskim sa¬ 
mostanom časnih sestara milosrdnica. Nadbi¬ 
skup Stepinac je s osobitom pozornošću po¬ 
sjetio trapistički samostan, osnovan kao prvi 
na ovim prostorima, a datira još iz vremena 
Osmanskoga Carstva. 

Sljedećega dana, 21. lipnja, nadbisku¬ 
pu Stepincu bio je imendan. Biskup Garić je, 
kao ljubazan domaćin, tim povodom visoko¬ 
me i dragome gostu priredio svečanost. Nad¬ 
biskup Stepinac je u 9 sati u katedralnoj crkvi 
služio svetu Misu. Svi su uzvanici bili ushićeni 
mnoštvom puka koji je došao na Misu i istin¬ 
skim svečarskim ozračjem na Misi. Banjoluč¬ 
ki katolički puk bio je ushićen, sretan da nad¬ 
biskup Stepinac s njima toga dana proslavlja 
svoj imendan. Poslije su goste primile i ugosti¬ 


le u svom samostanu časne sestre klanjateljice 
Krvi Kristove, koje su sa svojom školskom dje¬ 
com čestitale nadbiskupu Stepincu imendan. 
Poslije su posjetili časne sestre milosrdnice u 
državnoj bolnici u pratnji liječnika. Na koncu 
su ponovo posjetili i razgledali, ovaj put po¬ 
drobnije, poznati trapistički samostan. Ovi su 
ih redovnici iznenadili svojim radom i organi¬ 
zacijom, i u duhovnom i svakodnevnom smi¬ 
slu. Trapistički samostan u Banjoj Luci bio je 
jedini trapistički samostan u Kraljevini Jugo¬ 
slaviji. Posjedovali su ogromno imanje boga¬ 
to šumama, velika područja oranica. Imali su 
staje s kravama te su od mlijeka sa svoje farme 
izrađivali nadaleko poznati sir »trapist« po 
posebnoj, samo njima znanoj recepturi. Pored 
toga imali su velike ciglane, malu tvornicu za 
proizvodnju duboreznog namještaja za sakri¬ 
stije, koji se izrađivao iz orahovine. Imali su 
i tvornicu piva, zvanog »Nektar«. Zbog krat¬ 
koće vremena gosti nisu mogli sve to obići, ali 
su s divljenjem slušali o svoj toj organizaciji u 
sklopu samostana. Srdačno su dočekani i s ve¬ 
likom ljubavlju ugošćeni i ispraćeni. 

Svečarsko raspoloženje nastavilo se i na¬ 
rednoga dana, kada je Nadbiskup primio 
predstavnike svih hrvatskih katoličkih dru¬ 
štava koja su djelovala u Banjoj Luci. Biskup 
Garić ih je sve pojedinačno predstavio Nad¬ 
biskupu. Nadbiskup je bio ugodno iznenađen 
tolikom pažnjom te je srdačno svima zahva¬ 
lio i pozvao sve na zajednički rad za Boga i hr¬ 
vatski narod. Na to je, kao domaćin, biskup 
Jozo Garić Nadbiskupa i sve uzvanike pozvao 
na priređeni svečani objed. Tijekom objeda bi- 

skup Garić je najtoplijim riječima zaželio hr¬ 
vatskom nadbiskupu Stepincu obilje Božjeg 
blagoslova u njegovu uzvišenom radu, i u 
svoje ime i u ime cijeloga svećenstva još jed¬ 
nom čestitao Nadbiskupu imendan. Nadbi¬ 
skup Stepinac i vladika križevački Njaradi za¬ 
vršili su nakon toga posjet biskupu Gariću i 
22. lipnja krenuli na put zajedno s biskupom 
Garićom i fra Mironom Kozinovićem. Krenuli 
su kanjonom Vrbasa prema Jajcu. Putem su se 
divili neobičnim ljepotama kanjona Vrbasa. 

Boravak nadbiskupa Stepinca u Jajcu 

Zagrebački nadbiskup, križevački vladi¬ 
ka, biskup Garić i fra Miron Kozinović stigli 
su 22. lipnja u Jajce. I u Jajcu im je pripremljen 
veličanstven doček ispred franjevačkog samo¬ 
stana i crkve. U trenutku njihova dolaska zvo¬ 
nila su crkvena zvona uz oduševljeno klica¬ 
nje okupljenog puka. Dočeku su prisustvovali 
fratri, svjetovni svećenici, časne sestre sa škol¬ 
skom djecom, mladež sv. Ante i predstavnici 
vlasti, hrvatskih kulturnih i prosvjetnih dru¬ 
štava. Ugledne su goste pozdravili gvardijan 
samostana fra Kruno Ladan i jajački župnik. 
Hrvatski kraljevski grad Jajce toga dana je bio 
vrlo počašćen, a Hrvati katolici osobito razve- 
seljeni što u svojoj sredini ugošćuju hrvatskog 
metropolita dr. Alojzija Stepinca, koji je došao 
iz 'bijelog grada' Zagreba. 

Nakon pozdravnih govora gvardijana i 
župnika visoke goste su pozdravile i tri uče¬ 
nice iz škole časnih sestara milosrdnica i pre¬ 
dali im bukete cvijeća. Svaka je učenica zaseb¬ 
no nosila crveni, bijeli i plavi buket ruža, sim¬ 
bolizirajući tako hrvatsku trobojnicu. Nakon 
toga su ugledni gosti s domaćinima ušli u sa¬ 
mostansku crkvu, gdje su se poklonili Presve¬ 
tom Oltarskom Sakramentu. Okupljenom na¬ 
rodu u crkvi nadbiskup Stepinac je podijelio 
svoj pastirski blagoslov naglasivši kako je hr¬ 
vatski narod, kao rimokatolički, sačuvao svo¬ 
je korijene i vjeru tijekom turske okupacije Bo¬ 
sne ponajviše zahvaljujući žrtvi svojih franje¬ 
vaca. 

Poslije su se ugledni gosti uputili u samo¬ 
stan, gdje im je gvardijan predstavio ostale oce 
franjevce, kotarskog načelnika gosp. Brkanovi- 
ća, predstavnike hrvatskih kulturnih društava 
»Tomašević« i »Napredak«, te ugledne pred¬ 
stavnike građanskih institucija Jajca. I tako su 
se s puno ushićenja redali pozdravi, govori uz 
veliku radost i veselje svih što je među njima 
zagrebački nadbiskup, hrvatski metropolit. Na 



❖ Mons. Jozo 
Garić, biskup 
banjolučki, koga 
je prigodom 30. 
godišnjeg jubi¬ 
leja svećeništva 
pohodio zagre¬ 
bački nadbiskup 
Alojzije Stepi¬ 
nac, 22. lipnja 
1938. 


kraju je nadbiskup Stepinac svima zahvalio na 
toplom prijamu, s preporukom da i dalje osta¬ 
nu odani svojoj vjeri, svojim svećenicima fra¬ 
njevcima. Nakon toga ugledni su gosti posjeti¬ 
li samostan časnih sestara milosrdnica koje su 
ih klečeći dočekale. Nakon razgleda samosta¬ 
na gvardijan je gostima preporučio posjet pri¬ 
rodnim i kulturno-povijesnim znamenitostima 
grada Jajca. Nakon obilaska grada svi su se vra¬ 
tili u samostan i obišli samostanski komplek¬ 
sni muzej, u kojem je najvrjedniji izložak lijes 
s kosturom posljednjeg bosanskog kralja Stje¬ 
pana Tomaševića, koji je prijevarom uhićen i 
sproveden iz Ključa u Jajce po naredbi sultana 
Mehmeda Fatiha Drugog. Naime, sultan je po¬ 
zvao kralja Stjepana Tomaševića na pregovore 
u Jajce obećavajući da mu se neće ništa dogodi¬ 
ti. No, suprotno tome Stjepan Tomašević je uta¬ 
mničen i ubrzo pogubljen odrubljivanjem gla¬ 
ve. Mehmed II. se za ovu prijevaru opravdao 
riječima da obećanje dano »nevjerniku« ne vri¬ 
jedi. 

Gosti su potom obišli i veliku knjižnicu s 
arhivom, te su na kraju svi skupa otišli na pri¬ 
premljeni svečani objed u samostansku blago¬ 
vaonicu. Prije objeda su domaćini nazdravili 
gostima, poželjevši svima, a poglavito Nad¬ 
biskupu, dug život i plodonosan rad. Nadbi¬ 
skup Stepinac isto je zaželio i domaćinima na¬ 
glasivši kako je zadivljen svime što je vidio, 
ponajprije dobrom organizacijom Katoličke 
crkve u Jajcu, naglasio je jasno očitovanje da 
narod živi duboko vjerničkim životom. Posli¬ 
je objeda, nakon što su se pozdravili s doma¬ 
ćinima i okupljenim građanima, uz pratnju cr¬ 
kvenih zvona gosti su napustili Jajce i uputi¬ 
li se preko Bugojna i Kupresa u Livno. Iz Jajca 
su u Nadbiskupovoj pratnji krenuli i fra Kru¬ 
no Ladan i kotarski načelnik Brkanović. 

(nastavak slijedi) 

KAPELICA BLAŽENOG ALOJZIJA STEPINCA U TORDINCIMA 


O d kada se Stepinčevo ime smjelo bez 
bojazni i javno spominjati, u Tordinci- 
ma ga se javno časti i utječe se njegovu za¬ 
govoru. Da bi Blaženikov lik što više pribli¬ 
žio vjernicima, župnik M. Bubalo je u njego¬ 
vu čast odlučio sagraditi kapelicu. 

Naumljeno - ostvareno. U župnom dvo¬ 
rištu, pored župne crkve Presvetog Trojstva 
u Tordincima, sagrađena je i blagoslovljena 
nova kapela u čast BI. Alojzija Stepinca. Ona 
je spomenik i podsjetnik na sedamsto godina 
prvoga spomena imena ŽupeTordinci (1308. 
- 2008.), pedesetu obljetnicu čaščenja Fatirn- 
ske Gospe u Tordincima (1958. - 2008.), a na 
njezin zid je postavljena i spomen-ploča svim 
poginulim hrvatskim braniteljima iz Župe 
Tordinci. Stoga kapelica podsječa i na Domo¬ 
vinski rat i velikosrpsku agresiju na Republi¬ 
ku Hrvatsku (1991. - 1995.), kad je na crkvu 
Presvetog Trojstva bačeno preko 120 različi¬ 
tih granata i projektila, koji su potpuno uni¬ 
štili toranj i krovište. 

Središnji dio te kapelice je kip blaženo¬ 
ga kardinala Alojzija Stepinca, kome se vjer¬ 
nici rado utječu. U župi se svakog dana na¬ 
kon Anđeoskog pozdrava moli i zaziv: Blaženi 
Alojzije Stepinče - moli za nas! 

Ova kapelica zapravo je mala tvrđava. 
Zidana je od 6. do 16. srpnja 2007. po na¬ 
crtu župnika M. Bubala. Otvor sa sjeverne 


strane označava rušenje crkvenih objekata u 
velikosrpskoj agresiji 1991. Prozori su izrađe¬ 
ni u gotičkom i romaničkom slogu. Krugovi i 
kvadratiči na ovršnom dijelu odaju izgled tvr¬ 
đave, a ulazna vrata su mala, niska, stoga se 
svaki namjernik koji u nj želi ući mora dobro 
sagnuti. To označava tursko razdoblje. Kape¬ 
lica je zidana od stare opeke, kako su zidane 
sve utvrde oko Petrovaradina, pa i đakovačka 
i osječka katedrala. 

Svojim izgledom kapelica podsjeća na tri 
utvrde i dvorce vlastelinstava, samostane i 
obrambene kule, među kojima su najvažnije: 
Leva (Gradina), Herman i Korođ. 

Misno slavlje je u sagrađenoj kapeli 13. li¬ 
stopada 2007. predvodio vlč. Davor Vuković, 
a suslavili su Borislav Romić, župnik u Lo¬ 
vašu, te mons. Tadija Pranjić, dekan i župnik 
Župe svetih Euzebija i Poliona u Vinkovcima, 
koji je blagoslovio kapelicu i mjesni župnik M. 
Bubalo. 

Dok se gotovo svi vjernici rado i često pred 
kipom blaženoga Stepinca zadržavaju u moli¬ 
tvi, ima pojedinaca zadojenih komunističkom 
ideologijom i mržnjom prema Blaženiku i sve¬ 
mu što je hrvatsko. Stoga ova kapelica ima i na- 
vjestiteljsku zadaću, tj. da pomogne »nevjer¬ 
nim Tomama« te lažju i mržnjom zavedenim 
ljudima naći put do istine i pravde. 

M. Bubalo, Tordinci, 22. rujna 2011. 


ČAŠĆENJE BLAŽENOG ALOJZIJA STEPINCA U ZAGV0ZDU 



❖ Fra Ivan Sesar blagoslivlja novu sliku BI. Alojzija Stepin¬ 
ca u župnoj crkvi Gospe od Karmela u Zagvozdu, 16. srp¬ 
nja 2011. 


v 

upa Zagvozd je zauzimanjem župnika don 
Jakova Cikojevića u godini 2011. doživje¬ 
la dvije značajne svečanosti. Na blagdan Gos¬ 
pe od Karmela, zaštitnice župe, 16. srpnja je 
nakon misnog slavlja i veličanstvene procesije 
provincijal hercegovačkih franjevaca fra Ivan 
Sesar blagoslovio sliku BI. Alojzija Stepinca, 
koju je svojoj crkvi darovao Zagvožđanin, sa¬ 
mouki slikar Mate Maksim Mlikota. 

Samo tri tjedna kasnije, u srijedu 3. kolo¬ 
voza, splitsko-makarski nadbiskup Marin Ba- 
rišić blagoslovio je u Donjem Rastovcu kip BI. 
Alojzija Stepinca. Kip je izradio akademski ki¬ 
par Vinko Bagarić, a postavljen je ispred no- 
voobnovljene crkve sv. Stjepana. 

PROSLAVLJEN DESETI JUBILEJ ŽUPE BL. ALOJZIJA STEPINCA BESTOVJE - NOVAKI - RAKITJE 



❖ Novosagrađena crkva BI. Alojzija Stepinca u 
župi Bestovje - Novaki - Rakitje 

Ž upa BI. Alojzija Stepinca Bestovje - Novaki 
- Rakitje proslavila je 2. listopada 2011. de¬ 
setu obljetnicu postojanja. Radosno se spome¬ 
nula odluke kojom je zagrebački nadbiskup 
kard. Josip Bozanić 1. rujna 2001. osnovao ovu 
župu, a njeno vođenje povjerio je brizi župni¬ 
ka Zlatka Korena. Godine 2004. preuzeo ju je 
sadašnji župnik Božidar Cindori. Posebni za¬ 
mah za izgradnju nove župne crkve bio je bla¬ 
goslov kamena temeljca 27. svibnja 2005. Nai¬ 
me, radom i darom mnogih ljudi izgrađena je 
i dovršena crkva koja se doima kao »ljepotica 
na brijegu«. 

Od 2009. uz župnika u našoj župi djeluje i 
vlč. Odilon Singbo. Posebna briga u župi vodi 
se za njezin duhovni rast. Uvedena je redovi¬ 
ta župna kateheza za sve razrede, osnovane 
su razne molitvene zajednice, vodi se redovita 
briga za obitelji, starije i nemoćne. Poduzima¬ 
ju se razne karitativne akcije. U župi djeluju tri 
zbora, glazbena grupa i glazbena škola. Kroz 
deset godina postojanja, imali smo 648 kršte- 
nih, 454 umrlih, 231 vjenčanih, 612 prvopriče- 
snika, 640 krizmanih. Kao zahvala za primlje¬ 
ne milosti proslavili smo vrijedni jubilej. 


Duhovna priprema za blagdan i jubilej 
župe koji smo proslavili u nedjelju 2. listopa¬ 
da 2001. započela je u utorak 27. rujna. Svaki 
dan pripreme uz neku od pobožnosti, slavlje¬ 
ne su svete Mise u kojima su nas svojim raz¬ 
mišljanjima duhovno obogatili prezbiteri Da- 
mir Ocvirk, Anđelko Katanec, Marko Ocvi- 
rek i Josip Horvat. U subotu, dan uoči samog 
blagdana, slavljena je sveta Misa za sve bračne 
parove vjenčane u župi u 10 god., s posebnim 
blagoslovom za roditelje i njihovu djecu. Bio 
je to jedinstveni događaj u životu naših obite¬ 
lji. Pripremu je pratio i kulturni program koji 
su osmislila kulturna društva, aktivna na po¬ 
dručju župe. 

Vrhunac je bilo slavlje svečane sv. Mise u 
nedjelju 2. listopada koju je predvodio msgr. dr. 
Juraj Batelja, promicatelj postupka za progla¬ 
šenje svetim BI. Alojzija Stepinca. On je u svo¬ 
joj propovijedi istaknuo važnost blaženog Aloj¬ 
zija Stepinca u ključnom povijesnom trenutku 
za Crkvu u Hrvata, ali i za samu Hrvatsku te za 
svakidašnji čovjekov i kršćaninov život. 

Martina Habljak 

BLAGOSLOVLJENO PASTORALNO SREDIŠTE ŽUPE BL. ALOJZIJA STEPINCA U ZAGREBU 


Z agrebački nadbiskup kardinal Josip Bo- 
zanić blagoslovio je u nedjelju 9. listopa¬ 
da 2011. prvi vlastiti sakralni prostor župe BI. 
Alojzija Stepinca na Trnjanskoj Savici u Za¬ 
grebu. Misno slavlje je tom prigodom kardi¬ 
nal slavio u predvorju Osnovne škole Jure Ka¬ 
štelana, u kojoj se župna zajednica okuplja već 
punih 12 godina. 

Na početku misnoga slavlja župnik Vje- 
koslav Jakopović je podsjetio da se župa još 
uvijek suočava s nekim temeljnim poteško¬ 
ćama, ponajprije zbog nepostojanja župne cr¬ 
kve. Nakon misnoga slavlja svečana se pro¬ 


cesija uputila do pastoralnoga centra, gdje je 
blagoslivljajući nove župne prostore, kardinal 
Bozanić rekao: »Ovi prostori ne mogu sve pri¬ 
miti. Ima nas puno više, ali to je dobar znak. 
Ovoliki možemo sagraditi crkvu koja će nas 
moći obuhvatiti. Vjerujem da ovaj korak otva¬ 
ra novu perspektivu onoga što je ispred nas. 
Molimo da nam u tome posebna pomoć, zago¬ 
vor i snaga bude blaženi Alojzije.« 

Pastoralni centar, koji se nalazi na platou 
u Ulici Zvonimira Rogoza, sastoji se od kape¬ 
lice, dvorane za vjeronauk i pastoralni rad, 
župnoga ureda i župnoga stana. 



MOĆI BL. ALOJZIJA STEPINCA U VOJNIĆU 


❖ Brojni su vjernici ispunili župnu crkvu sv. Antuna Padovanskog u Vojniću prigodom njene posvete, 15. listopada 2011. 



U povodu proslave desete 
obljetnice osnutka župe sv. 
Antuna Padovanskog u Vojniću 
15. listopada 2011. sisački biskup 
Vlado Košić posvetio je tamošnju 
župnu crkvu i položio moći blaže¬ 
nog Alojzija Stepinca u oltar. Na 
misnom slavlju, uz više od dvade¬ 
set svećenika pristiglih iz svih di¬ 
jelova republika Hrvatske i Bosne 
i Hercegovine, koncelebrirali su i 
dekan Glinskoga dekanata preč. 
Alfred Kolić i župnik u Vojniću 
fra Tomislav Jurić. 


❖ Mons. Vlado Košić, biskup sisački, postavlja moći bi. Alojzija Stepinca u posvećeni oltar nove župne crkve sv. 
Antuna Padovanskog u Vojniću, 15. listopada 2011. 

V. HRVATSKI SOCIJALNI TJEDAN 


U organizaciji Centra za promicanje soci¬ 
jalnog nauka Crkve Hrvatske biskup¬ 
ske konferencije u sjedištu HBK u Zagrebu 
u petak 21. listopada započeo je s radom V. 
hrvatski socijalni tjedan s temom »Kultura 
rada u Hrvatskoj«. Na skupu je sudjelovalo 
250 predstavnika iz cijele Hrvatske. 

Socijalni tjedni u Europi pa i u Crkvi u 
Hrvata pojavili su se kao ustanove u koji¬ 
ma se očitovala suradnja vjernika laika, 
svećenika i biskupa u radu za zajedničko 
dobro Crkve i naroda, na uzajamnom po¬ 
vjerenju i poštovanju službi i kompetenci¬ 
ja. Tako je početkom tridesetih godina dva¬ 
desetoga stoljeća i na hrvatskom tlu uspo¬ 
stavljen Hrvatski socijalni tjedan. Naime, 
Biskupska konferencija pokrenula je godi¬ 
ne 1932. osnivanje ustanove Socijalnog tjed¬ 
na. U začetku je to bio »Tečaj socijalnih pre¬ 
davanja«. Tri godine nakon toga je Biskup¬ 
ska konferencija zaiskala od Katoličke akci¬ 
je u Zagrebu da se ostvari osnutak Socijal¬ 
nog tjedna. Tada je »Tečaj socijalnih preda¬ 
vanja« postao Prvi socijalni tjedan, a potom 
su slijedila još tri, i to 1937., 1938. i 1940. go¬ 
dine. Ti Socijalni tjedni bili su organizirani 
prema ustroju socijalnih tjedana u drugim 
zemljama. Vrijedno je prisjetiti se nagovora 
što ga je blaženi Alojzije Stepinac održao na 
otvorenju Hrvatskoga socijalnog tjedna, 25. 
listopada 1937.: 

»Ne mogu a da ne izjavim svoju radost 
nad priredbom Hrvatskoga socijalnog tjed¬ 
na i današnjim njegovim otvorenjem. Ne 
mogu a da ne izjavim svoju specijalnu ra¬ 
dost, što se ovaj Socijalni tjedan odvija pod 
lozinkom 'obitelj'. Nema naime nijednog 
razumnog čovjeka, koji ne bi vidio, da je čo¬ 
vječanstvo zapalo u jedan neviđeni kaos. 
Nema u svijetu mira. Genijalni sv. Augu- 
stin definirao je mir: 'Mir je stalnost poret¬ 
ka.' Ako dakle hoćemo mir u svijetu, valja 
najprije uvesti red u svijetu i svaku stvar 
postaviti na svoje mjesto. No kao što se ne 
može urediti kuća ako se prije ne urede nje¬ 
zini temelji, tako se ne može urediti ni ljud¬ 
sko društvo, ako se ne urede temelji na ko¬ 
jima ono počiva. Temelj na kojem počiva¬ 
ju narod i čovječanstvo jest bez sumnje obi¬ 
telj. 


Da se pak nešto valjano uredi, valja toč¬ 
no izvidjeti koje su komponente, iz kojih re¬ 
zultira red u dotičnoj stvari. Prema tome ako 
hoćemo urediti obitelj, valja je dakako osvije¬ 
tliti prije svega s religioznog i moralnog sta¬ 
novišta, ali i s pravnog, ekonomskog, povi¬ 
jesnog, pedagoškog, higijenskog i socijalnog, 
kako bi se obitelj uzmogla urediti tako, da što 
lakše postigne svrhu namijenjenu joj od Stvo¬ 
ritelja svijeta. 

Stoga od srca pozdravljam inicijativu hr¬ 
vatskih katolika, što su organizirali ovaj So¬ 
cijalni tjedan u znaku obitelji. Pozdravljam 
i, kao što rekoh, radujem se. Radujem se, jer 
se na ovaj način polažu temelji pravoga mira 
u svijetu. Crkva pak katolička, koja je oduvi¬ 
jek bila nositeljica reda i mira, neće ni ubudu¬ 
će zatajiti, niti ostati po strani kad se bude ra¬ 
dilo o pitanjima od tolike važnosti, kao što je 
pitanje obitelji. 

Dao Bog, da koristi ovoga Hrvatskoga so¬ 
cijalnog tjedna budu trajne i za Crkvu i za do¬ 
movinu našu!« 


JOSIPA MARIĆ OBRANILA DIPLOMSKI 
RAD NA TEMU »ODNOS STEPINAC - 
PAVELIĆ« 


Josipa Marić, studentica na 
Sveučilištu Jurja Dobrile u Puli, na 
Odjelu za humanističke znanosti, 
napisala je i u listopadu 2011. obra¬ 
nila svoj diplomski rad pod naslo¬ 
vom »Odnos Stepinac - Pavelić«. 

Josipa je tim radom završi¬ 
la preddiplomski studij povijesti. 
Mentor je bio dr. sc. Igor Duda. 
Rad se sastoji od uvoda, osam to¬ 
čaka razrade i zaključka te pet pri¬ 
loga dokumenata. Autorica je pri¬ 
ložila opsežnu literaturu te ustvr¬ 
dila da »odnos Stepinca i Paveli- 
ća još nije završio jer on i dalje tra¬ 
je u raspravama povjesničara i tra¬ 
jat će sve dok se ne otkloni crno-bi- 
jela tehnika« (str. 17). 

ŽUPA SV. JOSIPA U ZAGREBU PROSLAVLJA 75. OBLJETNICU OSNUTKA 


V 

Ž upa sv. Josipa u Zagrebu proslavit će 17. 

lipnja 2012. 75. obljetnicu svoga postoja¬ 
nja. Naime, u prigodi proslave 250. obljetni¬ 
ce izbora sv. Josipa za Zaštitnika hrvatske do¬ 
movine i temeljem dekreta nadbiskupa Baue- 
ra o osnivanju Župe sv. Josipa, nadbiskup ko- 
adjutor Alojzije Stepinac otvorio je 20. lipnja 
1937. godine novu župu u radničkoj periferiji 
Trešnjevka u gradu Zagrebu, te sve hrvatske 
obitelji povjerio zagovoru sv. Josipa. 

U pripravi za proslavu tog značajnog ju¬ 
bileja u župi će se odvijati kateheze odraslih, 
duhovne obnove obitelji i pojedinaca i odr¬ 
žavati molitve za župu i domovinu. Vrhu¬ 
nac proslave bit će u tjednu od 10. do 17. lip¬ 
nja 2012. godine. 



❖ Arhitekt Jože Plečnik napravio je nacrt za novu crkvu sv. Josi¬ 
pa na Trešnjevci u Zagrebu, koja je trebala postati hrvatsko naci¬ 
onalno svetište u čast sv. Josipa. Zbog Drugoga svjetskog rata 
projekt nije ostvaren. 



U okviru te devetomjesečne 
priprave za proslavu jubileja 75 
godina postojanja, župa je nakon 
večernje mise u četvrtak 27. listo¬ 
pada 2011. organizirala predava¬ 
nje na temu »BI. Alojzije Stepinac 
i župa sv. Josipa«, koje je održao 
mons. dr. Juraj Batelja, promica¬ 
telj postupka za proglašenje bi. 
Alojzija Stepinca svetim. 


❖ BI. Alojzije Stepinac u pratnji župnika Iva¬ 
na Gašperta dolazi na blagoslov nove župne 
crkve sv. Josipa na Trešnjevci u Zagrebu, 
21. lipnja 1942. 


ŽUPA NOVO BRESTJE NA BLAŽENIK0VU GROBU 

10. OBLJETNICA ŽUPE 

BL. ALOJZIJA STEPINCA 

V 

"^upa Dobroga Pastira iz Novog Brestja kod Sesveta 

U OGULINU 



^tradicionalno je, već devetu godinu zaredom, u če¬ 
tvrtak 10. studenoga 2011., hodočastila na grob blaženog 
Alojzija Stepinca u zagrebačkoj katedrali. 

Nakon prigodne pobožnosti misno slavlje je u 18 sati 
predvodio mr. Josip Kuhtić, rektor zagrebačke katedrale, 
u suslavlju sa župnikom vlč. Ivanom Filipčićem i s biv¬ 
šim župnikom vlč. Brankom Picekom. 

Na hodočašću je sudjelovao veći broj župljana, dio 
njih u narodnim nošnjama, oko 70 djece, te veliki župni 
zbor koji je predvodila Jelena Valković, prof. 

Nakon misnog slavlja hodočasnici su pohodili grob 
BI. Alojzija i njegovu zagovoru preporučili sebe, župu, 
grad Zagreb i domovinu Hrvatsku. 


G ospićko-senjski biskup Mile 
Bogović predvodio je u ne¬ 
djelju 30. listopada 2011. u žu¬ 
pnoj crkvi BI. A. Stepinca u Ogu¬ 
linu svečanu Misu, kojom je pro¬ 
slavljena 10. obljetnica osnutka 
mlađe ogulinske župe posvećene 
BI. Alojziju Stepincu. Koncelebri- 
rao je mjesni župnik fra Marijan 
Jelušić, dekan ogulinski mons. 
mr. Tomislav Rogić te generalni 
vikar Gospićko-senjske biskupije 
mons. mr. Tomislav Šporčić. 


44 





















Kronika 



Vlč. Stjepan Najman kadi novopostavljeni kip BI. Alojzija Stepinca 


ZNANSTVENI SKUPO 
DR. FRA CELESTINU TOMIĆU 


U Dvorani sv. Franje samostana fra¬ 
njevaca konventualaca na Svetom 
Duhu u Zagrebu održan je u subotu 
12. studenoga 2011. znanstveni skup 
u povodu 5. obljetnice smrti dr. fra 
CelestinaTomića. Organizatori su bili 
Hrvatska provincija sv. Jeronima fra¬ 
njevaca konventualaca, čiji je član bio 
i fra Celestin Tomić, Katolički bogo¬ 
slovni fakultet Sveučilišta u Zagrebu 
te Biblijski institut KBF-a Sveučilišta u 
Zagrebu. 

U ime organizatora i domaćina, 
skup je otvorio provincijalni ministar 
Ljudevit Maračić, istaknuvši značajnu ulo¬ 
gu fra Celestina - skromnoga, jednostavnoga, 
blagoga, dobroga i nadasve pobožnoga čovje¬ 
ka, koji je dugo godina obavljao službu odgo¬ 
jitelja u svojoj redovničkoj zajednici. Fra Cele¬ 
stin je bio profesor, plodan pisac skoro pede¬ 
set naslova knjiga i brojnih znanstvenih člana¬ 
ka i priloga za razne katoličke časopise. U ime 
Katoličkoga bogoslovnog fakulteta Sveučili¬ 
šta u Zagrebu skup je pozdravio dr. fra Ivan 
Karlić, koji je bio moderator prijepodnevnoga 
dijela skupa. 

Predavanja, uglavnom na svetopisamske 
teme, održali su dr. fra Tomislav Mrkonjić, dr. 
fra Anto Popović, dr. fra Božo Lujić, dr. Dario 
Tokić, dr. Karlo Višaticki, dr. fra Ivan Dugan- 
džić, dr. Niko Bilić, dr. fra Mario Cifrak, dr. 
Mato Zovkić, dr. fra Marijan Vugdelija i dr. 
Juraj Batelja. Dr. Batelja je prikazao prinos fra 
Celestina Tomića proglašenju blaženim kar¬ 
dinala Alojzija Stepinca. Naime, fra Celesti- 
nu je u tijeku biskupijskog dijela kanonskog 


postupka za proglašenje svetim kardinala Ste¬ 
pinca bilo povjereno proučiti zbirke Blaženi- 
kovih propovijedi, sudski stup i dokumente iz 
Arhiva Udbe, bio je član Povijesne komisije i 
svjedok na crkvenom sudištu koje je ispitivalo 
glas svetosti i mučeništva kardinala Stepinca. 

Osim toga, fra Celestin je s drugim struč¬ 
njacima: pravnicima, teolozima i povjesničari¬ 
ma pripomogao u pripremi sažetaka cjeloku¬ 
pne dokumentacije na temelju koje su »đavlo- 
vi odvjetnici« i članovi Kardinalske komisi¬ 
je donijeli pravorijek o mučeništvu kardinala 
Stepinca. Na temelju toga pravorijeka je Ivan 
Pavao II. 3. srpnja 1998. potpisao dekret o mu¬ 
čeništvu kardinala Stepinca i proglasio ga bla¬ 
ženim u Mariji Bistrici 3. listopada 1998. 

Skup je zaključen predstavljanjem fra Ce- 
lestinove knjige »Otkrivenje«, koju je predsta¬ 
vio prof. Adalbert Rebić, i Misom zadušnicom 
koju je predslavio zagrebački pomoćni biskup 
Ivan Šaško u crkvi sv. Antuna, koju je BI. Ste- 
pinac posvetio 8. prosinca 1934. 


ZNANSTVENI SKUP 0 MONS. DR. ĆIRILU BANIĆU 


Z nanstveni skup »Mons. dr. Ćiril Banić, bi¬ 
skup šibenski (1951. - 1961.)« održan je 12. 
studenoga u novootvorenoj dvorani Katoličke 
osnovne škole u Šibeniku. Simpozij u organi¬ 
zaciji Šibenske biskupije i Katoličkoga bogo¬ 
slovnoga fakulteta Sveučilišta u Splitu prire¬ 
đen je u povodu pedesete obljetnice smrti bi¬ 
skupa Ćirila Banića. 

Trodnevno obilježavanje pedesete obljet¬ 
nice smrti biskupa Banića vrhunac je imalo u 


nedjelju 13. studenoga u katedrali Svetog Ja¬ 
kova u Šibeniku. Svečano misno slavlje pred¬ 
vodio je predsjednik HBK đakovačko-osječki 
nadbiskup Marin Srakić, a homiliju je održao 
splitsko-makarski nadbiskup Marin Barišić. 
Uz biskupa domaćina Antu Ivasa koncelebri- 
rali su zadarski nadbiskup Želimir Puljić, gos- 
pićko-senjski biskup Mile Bogović, vojni ordi¬ 
narij Juraj Jezerinac, splitsko-makarski nadbi¬ 
skup u miru Ante Jurić, rektor Papinskog hr- 

vatskog zavoda svetog Jeronima mons. Jure 
Bogdan te ostali brojni svećenici. 

Šibenski biskup Ante Ivas istaknuo je da 
je biskup Banić svoje biskupsko poslanje i slu¬ 
ženje sažeo u svom biskupskom geslu: »Opus 
Domini operare - Činiti djelo Božje«. Naime, 
on je svoju biskupsku službu obavljao u doba 
velikih i teških iskušenja za Crkvu u Hrvata i 
za Šibensku biskupiju. 

Predavanja su održali: prof. mons. Ivan 
Banić, dr. don Josip Delić, mr. don Roko Gla- 
snović, dr. don Jure Bogdan, s. Terezija Ze- 
mljić, dr. Miroslav Akmadža, dr. Stjepan Ra¬ 


zum, dr. don Josip Dukić, mr. don Krešimir 
Mateša, Stipe Kljajić, Petar Bagarić, dr. don 
Alojzije Čondić te mons. Dominik Škevin. 

Prema povijesnim činjenicama i očitova¬ 
njima predavača biskup Ćiril Banić bijaše uz 
blaženog Alojzija Stepinca ključni hrvatski bi¬ 
skup u očuvanju jedinstva Crkve u Hrvata sa 
Svetom Stolicom, zbog čega je i bio proganjan. 
Zvali su ga »hrvatski lav«, jer je hrabro i ne¬ 
umorno branio katoličku vjeru i crkveno je¬ 
dinstvo, podnoseći junački progone i trplje¬ 
nja, kojima ga je bezuspješno nastojao slomi¬ 
ti ili protjerati komunistički režim. 


MISA 0 60. OBLJETNICI BLAŽENIKOVA IZLASKA IZ ZATVORA 


ODLIKOVANJE GOSP. LOJZU BUTURCU 

ipl. inž. Lojzo Buturac, zauzeti vjer¬ 
nik laik iz katedralne župe Uzviše- 
nja sv. Križa iz Siska, primio je 4. prosin¬ 
ca 2012. iz ruku sisačkog biskupa Vlade 
Košića priznanje »Za Crkvu i Prvosveće¬ 
nika«. Gosp. Buturac rođen je 4. veljače 
1924. godine u Djedinoj Rijeci, župa Uza- 
šašća Spasiteljeva u Ruševu. Rođen je kao 
osmo dijete roditelja Antuna i Franciske 
rođene Švoboda, koji su imali devetero 
djece. 

Za Buturca se govorilo da ga je Bog 
obdario trima talentima i da on s tim ta¬ 
lentima uspješno radi u korist crkvenih 
zajednica, a sve na slavu Božju. A talen¬ 
ti su: građevinar, crkveni glazbenik i cr¬ 
kveni pisac. Kao diplomirani građevinski 
inženjer, Buturac se stavio svim župama, 
pa i samostanima, na raspolaganje, da im 
u svoje slobodno vrijeme bude kao gra¬ 
đevinar na usluzi. Živom i pisanom riječ¬ 
ju promicao je istinu o blaženom Alojziju 
Stepincu, o Katoličkoj crkvi, te prosperite¬ 
tu hrvatskoga naroda i njegove države. 

Narodna knjižnica u Sisku je 2009. go¬ 
dine objavila knjigu »Bibliografija rado¬ 
va Lojze Buturca«, u kojoj je prikazano 14 
knjiga i 523 njegovih članaka. Od Butur- 
čevih knjiga najvrjednije su dvije župne 
monografije: »Stoljeća župe sv. Križa u Si¬ 
sku« i »Osam stoljeća župe Gore«. 

Uredništvo Glasnika iskreno čestita 
gosp. Buturcu na ovom iznimom Papinu 
odlikovanju. 


U zatvorskoj kapeli blaženog Alojzija Stepin¬ 
ca u Kaznionici u Lepoglavi varaždinski bi¬ 
skup Josip Mrzljak predvodio je u ponedjeljak 5. 
prosinca misno slavlje prigodom 60. obljetnice 
Stepinčeva izlaska iz zatvora, iz kojeg je nakon 
petogodišnjeg sužanjstva 5. prosinca 1951. pre¬ 
bačen na izdržavanje kazne u župnu kuću rod¬ 
ne župe u Krašiću. 

Mons. Mrzljak se posebno osvrnuo na 1874 
dana koja je proveo u lepoglavskoj kaznionici 
od 19. listopada 1946. do 5. prosinca 1951. Bi¬ 
skup je istaknuo kako je BI. Stepinac bio nepra¬ 
vedno optužen da je mrzitelj naroda te je ista¬ 
knuo kako je, upravo potpuno suprotno tome, 
on bio jedan od onih koji su najviše voljeli na¬ 
rod, koji je podizao svoj glas kako bi zaštitio 
svaki ljudski život. 

Nakon mise biskup je pohodio Stepinčevu 
spomen-ćeliju u prostorima Kaznionice, u ko¬ 
joj je postavljena velika slika oltara sv. Josipa 
na kojem je zatočeni Nadbiskup kroz dane le- 
poglavskog tamnovanja slavio Misu. Taj je oltar 
sačuvan te se danas nalazi u župnoj crkvi u Le¬ 
poglavi. Veliku sliku tog oltara, koja je postav¬ 
ljena u Stepinčevoj spomen-ćeliji, izradio je foto¬ 
grafski studio Geci iz Ivanca, a Varaždinska bi¬ 
skupija izdala je tom prigodom i prigodnu spo- 
men-sličicu. 


❖ Nadbiskup 
Alojzije Stepi¬ 
nac propovi¬ 
jeda u župnoj 
crkvi sv. Niko¬ 
le u Koprivni¬ 
ci, 6. prosinca 
1941. 

RAT RASPELU U REPUBLICI HRVATSKOJ 


D a se u Republici Hrvatskoj nisu dogodi¬ 
le društvene promjene, svjedoči odluka 
Državnog izbornog povjerenstva da se izbo¬ 
ri mogu održavati pod Titovom slikom, ali 
ne pod raspelom ili križem. 

Na edukaciji za člana biračkog odbora 
na Velesajmu u Zagrebu 2. prosinca 2011. 
davane su pisane upute za rad u biračkom 
odboru. Upute su sadržavale i napomenu da 
raspelu nije mjesto na biračkom mjestu, odno¬ 
sno da ga se mora ukloniti s biračkog mjesta 
ako ga se zatekne. 

Na izbornom mjestu br. 5 u Češljakovci- 
ma, u općini Kaptol, intervenirala je polici¬ 


ja. Naime, supružnici N. N. u dobi od 54 i 56 
godina optuženi su zbog narušavanja javno¬ 
ga reda i mira. Izrazili su negodovanje i po¬ 
digli glas na članove izbornog povjerenstva 
jer im je smetalo što je križ u društvenom 
domu gdje se održavaju izbori prekriven. 

Na intervenciju GONG-a na biračkom 
mjestu 13 u Vukovaru te biračkom mjestu 
2 u Lipiku skinuto je raspelo. Na biračkom 
mjestu 10 u Lipiku raspelo nije uklonjeno 
jer je to bila odluka biračkog odbora, nakon 
konzultacija s GIP-om. 


NOVINAR DRAGO HEDL »KOMUNISTIČKI FAKT« 


Novinaru Dragi Hedlu je predsjednik Republi¬ 
ke Hrvatske Ivo Josipović povodom Među¬ 
narodnoga dana ljudskih prava uručio odliko¬ 
vanje Red Stjepana Radića za osobit ljudski i 
profesionalni doprinos borbi za ljudska prava, 
promicanje pravde i demokracije te otkrivanje 
istine. Josipović tako nastavlja raditi pod zna¬ 
kom »crvene zvijezde« i prekrivati komunistič¬ 
ke zločine državnim odlikovanjima. Dok je za 
Hedla komunistička likvidacija Stepinca obi¬ 
čan »fakt«, povijest utemeljena na istini bitno 
je različita od novinarske zarade i perjaničke 
ideološke uloge. Tu rabotu osudila je i komi¬ 
sija HBK »lustitia et pax«, koju prenosimo u 
cijelosti: 

Izjava Komisije HBK »lustitia et pax« u povodu 
odlikovanja Drage Hedla 

»Komisija 'lustitia et pax' izražava neza¬ 
dovoljstvo i duboku zabrinutost činjenicom 
da je predsjednik Republike Hrvatske Ivo 
Josipović povodom Međunarodnoga dana 
ljudskih prava Redom Stjepana Radića za 
osobit ljudski i profesionalni doprinos bor¬ 
bi za ljudska prava, promicanje pravde i de¬ 
mokracije te otkrivanje istine odlikovao no¬ 
vinara Dragu Hedla, osobu koja je u vrijeme 
komunističkog režima i jednoumlja svojim 
napisima potirala jedno od temeljnih ljud¬ 
skih prava, pravo slobode vjerovanja. U svo¬ 
jim napisima iz toga vremena između osta¬ 


loga nazivao je BI. Alojzija Stepinca 'krvni¬ 
kom među svecima' stavljajući u taj negativ¬ 
ni kontekst i BI. Ivana Merza. 

Osoba koja je denuncijantski pozivala na 
represiju prema onima koji drukčije misle i 
tako ugrožavala živote nevinih ljudi, a koja 
je u vrijeme demokratske Hrvatske pravo¬ 
moćno osuđena za klevetu, osoba koja se če¬ 
sto prikazivala žrtvom, a nikada nije doka¬ 
zano da je bila ugrožena, nikako ne zaslužu¬ 
je to časno odlikovanje. 

Poseban razlog za zabrinutost izaziva či¬ 
njenica da demokratski izabrani predsjed¬ 
nik Republike Hrvatske, koji je dužan brinu¬ 
ti se za poštivanje prava svih, ali i za poštiva¬ 
nje povijesne istine i njezino otkrivanje, od¬ 
likovanje dodjeljuje onima koji su u komu¬ 
nizmu, a i nakon njegova pada, iskrivljavali i 
zatomljivali i činjenice i istinu. 

Pozivamo Predsjednika Republike da iz 
moralnih razloga povuče dodijeljeno odli¬ 
kovanje i još jednom preispita svoju odluku 
da se takvo odlikovanje dodjeljuje bilo kojoj 
osobi koja se u vrijeme komunizma ogriješi¬ 
la o poštivanje temeljnih ljudskih prava. Ta¬ 
kva vrsta kršenja ljudskih prava ne zastarije¬ 
va i ne može se opravdati nekim drugim po¬ 
zitivnim djelima, a takav odabir osoba dovo¬ 
di u pitanje važnost i značenje samog odliko¬ 
vanja ako se koristi kao sredstvo za prekra¬ 
janje onoga čega bi trebalo biti znakom, a to 
je istina.« 

DVADESET I DVA NOVA BLAŽENIKA 


K ardinal Angelo Amato, pročelnik Kongre¬ 
gacije za proglašenje svetaca proglasio je 
17. prosinca 2011. u Madridu blaženima 22 
oblata misijske Družbe Bezgrješne Djevice i 
jednog laika. Novi su blaženici žrtve antikle- 
rikalaca koji su nakon 1931. godine provodi¬ 
li sustavno uništenje Crkve. U gradovima i se¬ 
lima ustanovljeni su odbori zaduženi za uhi¬ 
ćenja i strijeljanja. No i u tim su teškim vre¬ 
menima oblati Bezgrješne obavljali svoje dra¬ 
gocjeno poslanje, nošeni samo jednom željom, 
kako je istaknuo kardinal Amato: »Ništa zla 
nisu učinili, željeli su jedino činiti dobro i svi¬ 
ma naviještati evanđelje Isusa Krista, vijest 
mira, radosti i bratstva.« 

Jedna je brojna skupina naoružanih oso¬ 
ba 24. srpnja 1936. upala u samostan oblata 
i odvela sedam redovnika i jednog laika, oca 
obitelji i predsjednika Španjolskog saveza ka¬ 
toličkih radnika, i strijeljala ih u jednom ma- 
dridskom parku. U studenome je ubijeno dru¬ 
gih petnaest Marijinih oblata. Povijest, naža¬ 
lost, uči da kad čovjek iz savjesti iskorijeni 
Božje zapovijedi da i iz svoga srca iskorijeni 
osjećaj za dobro i počini užasna djela. Gube¬ 
ći Boga čovjek gubi i svoju ljudskost, rekao je 
kardinal. 

Jugoslavenski komunisti, »španjolski bor¬ 
ci«, nošeni mržnjom prema Bogu, iskustvo 
iz Španjolske prenijeli su u Titovu Jugoslavi¬ 
ju. Radi povijesne istine o građanskom ratu 



❖ BI. Alojzije Stepinac blagoslivlja vatrogasni stroj u jed¬ 
nom selu zagrebačke okolice oko 1937. g. Fotografirao Ši- 
mun Despotović, trgovac vatrogasnih strojeva iz Zagreba. 
Poklanja Postulaturi njegova kći Anđelka Stipčević. 

u Španjolskoj i progonu Katoličke crkve u Ti¬ 
tovoj Jugoslaviji potrebno je razotkriti uboji¬ 
ce iz španjolskog rata, ne zato što su nezaslu¬ 
ženo primali jugoslavensku plaću i mirovinu, 
nego zato što su počinili zločine koji ne zasta¬ 
rijevaju, a razotkriva ih i ova beatifikacija no¬ 
vih španjolskih blaženika. 




TEREZIJA MOHAČ, VJERNA ČITATELJICA 
GLASNIKA BL. ALOJZIJA STEPINCA 


Zahvaljujemo gospođi Tereziji 
Mohač iz Bedekovčine koja je od pr¬ 
voga broja našega Glasnika, od godi¬ 
ne 1994., vjerno nabavljala i čitala Gla¬ 
snik sluge Božjega i blaženoga Alojzi- 
ja Stepinca. 

U nakani da se ti brojevi sačuva¬ 
ju i budu od koristi budućim narašta¬ 
jima sve je te brojeve predala Postula¬ 
turi. Neka je Bog blagoslovi i Blaženi 
Alojzije Stepinac zagovara. 

Iz knjige dojmova 
u Muzeju bi. Alojzija Stepinca 


20 . 9 . 2011 . 


- Blaženi Alojzije Stepinac, moli 
za nas!... Blaženi Alojzije Stepinče, preporuču¬ 
jem Ti Provinciju Bosnu srebrnu. Nadbiskupi¬ 
ju, župe i samostan Fojnicu! 

Duhovna zvanja da niknu i procvjetaju u na¬ 
šoj mučeničkoj Bosni, da nastupi stanje mira i 
blagostanja u BiH. Za milost osobnu i zaštitu 
sebi i bližoj rodbini. 


26 . 9 . 2011 . 


- Sono venuto a Zagabria per 
la consacrazione della chiesa parrochiale »Be- 
ato AgostinoKažotić«. Ho visitato la cattedra- 
le e altri luoghi di culto vedendo pero' que- 
sto »Museo« del Cardinale Aloisus Stepinac, 
ringrazio ii Signore per aver donato alla Chi¬ 
esa universale una figura cosi' grande di fede 
e di martirio. II Signore benedica la Croazia e 
la Chiesa universale - Vescovo di Lucera e Vi- 
cario Generale. 

- Došao sam u Zagreb na posvetu župne cr¬ 
kve »Blaženog Augustina Kažotića«. Posje¬ 
tio sam katedralu i druga bogoslužna mjesta 
i ovaj »Muzej« Kardinala Stepinca. Zahvalju¬ 
jem Bogu što je darovao opčoj Crkvi takav lik 
velike vjere i mučeništva. Neka Bog blagoslo¬ 
vi Hrvatsku i cijelu Crkvu. (biskup Lucere i ge¬ 
neralni vikar) 


29 . 9 . 2011 . 


- Blaženi Alojzije hvala Ti na 
uslišanoj molitvi i molim Te zagovaraj i dalje. 
Ti si največe blago koje je hrvatski narod ikada 
imao i koji će Hrvatska uvijek imati. Blago na¬ 
šoj Hrvatskoj što te imamo i hrvatskom naro¬ 
du što je ima. Hvala Ti! Volim te! (G. Š.) 


19 . 10 . 2011 . 


- Blaženi Alojzije, molim Te da 
po tvom zagovoru zaštitiš Vladimira. Da mu 
daš snagu da izdrži patnju, bol i nepravdu. Da 
pronađe snagu u Gospodinu (...). Učini čudo u 
korist pravde. (Mišci Zore) 


1 . 12 . 2011 . 


| - Blaženi Alojzije, za neke doživ¬ 
ljaje čovjek nekad nema riječi, pa tako i za tvo¬ 
ju snagu, vjernost i nadu. Uzdajući se u tebe i 
slijedeći tvoj put molim te da blagosloviš moju 
obitelj, mene, moju vezu (s djevojkom) koju 
sam predao u tvoje ruke, blagoslovi i one koji 
mi žele zlo i sve pokojne koji imaju indirek¬ 
tno i direktno vezu s Tvojim suđenjem. Opro¬ 
sti im i blagoslovi ih. Hvala Ti na svim dosa¬ 
dašnjim uslišanjima i pomoći u životu. Hva¬ 
la Ti i molim Te da mi pomažeš i dalje. (Ante 
M„ Split) 



❖ BI. Alojzije Stepinac dolazi u pastirski pohod 

❖ BI. Alojzije Stepinac i krašićki župnik Josip Vra- 
neković pripremaju se za svetu Misu 


Krašić, 3. siječnja 1955. 

Poštovani gospodin Ciko! 

Primio sam Vaše cijenjeno pismo s če¬ 
stitkom k Božiću na kojoj srdačno zahvalju¬ 
jem, i koju isto tako uzvraćam. 

Veoma me dirnula Vaša pažnja, da mi 
pomognete u sadanjim nevoljama. Međutim, 
ne bih mogao ništa toga upotrijebiti za sebe 
lično, ali ću ju upotrijebiti za druge veće in¬ 
terese Crkve. Valjda ste čuli što o našim ne¬ 
prilikama ovdje. Nas sve to ne plaši. Bog nas 
je do sada upravo čudesno pomogao, pa će i 
u buduće, kao što se nadamo od Njegove do¬ 
brote. Dvaput su već oplijenili župni dvor, jer 
tobože, župnik g. Vraneković, ne plaća pore¬ 
za (a preplatio ga je, što mu je i vrhovni sud 
potvrdio). Ovo drugo, što su nedavno učini¬ 
li, bila je obična ordinarna pljačka pod firmom 
»zakona«, jer župnik ne će i ne može u laž¬ 
no CMD. 1 No cilja se zapravo na mene, samo 
što nije zgodno, da me lično atakiraju. Htjeli 
bi naime, kako se iz svega vidi, da odem sam 
iz Krašića, kamo su me oni silom dovukli, da 
prevare svijet o mojoj tobožnjoj slobodi. No ja 
se odavle ne mičem, osim silom. Zato je bilo 
već više pokušaja, da me nekako poplaše, te se 
maknem. Tako je odmah prvi tjedan, kako su 
me ovamo dovukli, došao komandir milicije 
i rekao župniku: »Ne smijete primati nikakve 


1 Svećeničko staleško društvo »Sv. Ćirila i Meto¬ 
da« koje je uspostavila i nadzirala Udba, s ciljem 
stvaranja nacionalne crkve odvojene od Rima i 
unutarnje podjele Crkve. 


Nastavljamo objavljivati izabrana poglavlja 
dnevnika vlč. Josipa Vranekovića, u kojemu je 
opisao život i stradanja blaženoga Alojzija Stepinca 
na izdržavanju kazne u Krašiću. 

B laženik je u potpunoj tajnosti na novu postaju 
križnoga puta u Krašić prebačen 5. prosinca 1951. 
Bilo je to premještanje iz jednoga zatvora u drugi. No, 
on je i tu bio onemogućen u vršenju biskupske službe, 
ponižavan i progonjen. O tom progonu on je napisao 
mnoga svjedočanstva. Jedno od njih nalazimo i u pi¬ 
smu koje je napisano dr. Milostislavu Ciku, neumor¬ 
nom djelatniku u Karitasu Zagrebačke nadbiskupije i 
u »Književnom društvu sv. Jeronima«. 

hrane na župni dvor!« To bi značilo eventu¬ 
alno umrijeti od gladi prema ludoj zapovjedi. 
Mi se nismo poplašili i ostali smo živi i ja i žu¬ 
pnik i svih pet časnih sestara. Sada šef UDBE 
iz Jaske, zloglasni Drpić, neprestano šalje po¬ 
ruke svećenicima po okolici: »Ako ne stupite 
u udruženje, ne ćete moći živjeti.« Zaborav¬ 
lja kukavac, da ćemo u tom slučaju uz milost 
Božju ići u smrt od gladi, kao što su i bezbroj¬ 
ni drugi kršćani kroz duge vijekove povijesti 
Crkve, ali ne ćemo sagibati koljena pred soto¬ 
nom, pod firmom crvene zvijezde. I ako smo 
po sebi slabi ljudi, ali, kako veli sveti Pavao, 
»sve mogu u Onome, koji me jača«. 2 Zato se 
njihovih prijetnja, ni pljački ni najmanje ne bo¬ 
jimo, nego nastavljamo svojim putem. Doći će 
dan, kad će Crkva odahnuti u čitavom svijetu, 
pa i u našoj domovini. U to čvrsto vjerujem, 
makar morao položiti život. Želim Vama i svi¬ 
ma našima i u ovoj godini neustrašivu vjeru i 
nepokolebivo ufanje. Uz blagoslov i pozdrav 
u Gospodinu 

+ Alojzije kard. Stepinac 
nadbiskup zagrebački 
(Pismo možete spaliti da ne bi imali nepri¬ 
lika radi njega, ako padne UDBI u ruke koja 
ima prste svuda.) 

30 . 1 . 1954 . 

Šetnja. Pošli smo u »Čelčić«, gdje mi teža¬ 
ci sijeku kolje. »Ponesite svakom 60 cigareta«, 
veli mi Eminencija. Rado dijeli. Gleda slabo 
obučeno dijete, siromašnu kućicu, brojnu obi¬ 

telj, oštećene crkve - i vidim koliko ga upravo 
boli, što ne može svima pomoći. 


2 Fil 4,13. 

Vranekovićev dnevnik 



❖ Blaženi Alojzije Stepinac po¬ 
činje blagoslov župne crkve sv. 

Margarete u Donjoj Dubravi, 10. 
studenoga 1940. 

31.1. 1954. 

- »Sigurno boli Sv. Oca i zabrinjuje stanje 
u Italiji. (Pella pao, Fanfani isto.) Jadni taj na¬ 
rod ne vidi, kako ludo radi i ne zna koliku si 
nevolju pribavlja i kakovu bi katastrofu mo¬ 
gao doživjeti, ako ojača ljevica. Nesretni su 
anarhisti, što imaju od toga, da oponiraju? Da 
kojim slučajem pobijede komunisti, najprije bi 
njima skidali glave. I opet velim: ne zna Za¬ 
pad, što je komunizam. Da ga Francuzi osjete 
samo mjesec dana, drugačije bi mislili.« 

1. II. 1954. 

- »Ja sam znao, da će Rusi opet negdje za¬ 
kuhati prigodom Berlinske konferencije. I eto ti 
odjednom fronte u Indokini. Francuzi gube po¬ 
zicije jednu za drugom. Rusi ih time hoće baci¬ 
ti na koljena!« 

2. II. 1954. 

Predstojnica se vratila iz Zagreba. U Za¬ 
grebu je prolazila sa sr. Amadejom i Valeri- 
jom kroz veliko mnoštvo. Neki im radnik gla¬ 
sno reče: »Hvaljen Isus, sestre - dolje komuni¬ 
zam!« Sve oko nas prasne u smijeh. I Eminen¬ 
ciju to nasmijalo, pa veli: 

- »Eto vidite, prije su radnici vikali: dolje 
popovi, a sada: dolje komunizam!« 

* * * 

S. Amadeja me pitala, što bi mi trebalo za 
kuću? Ništa posebno - ja joj odgovorim. Vi¬ 
djela je u sestarskoj sobi jednostruki prozor i 
odmah im ostavi 4.000, da nabave još jedan 
okvir i krila. Sestre joj reknu, da bismo treba¬ 
li žlice, vilice i noževe, jer ove iz Nadbiskup¬ 
skog dvora treba svaki put dugo čistiti. I brzo 


dobismo od nje pribor za 8 osoba i lijek za vlč. 
gospodina Kadleca (Cortizon). 

3. II. 1954. 

O. Vanino D. I. predlaže, da bi Eminenci¬ 
ja na koljenima zamolio Sv. Oca, da bi na Spa- 
sovo ove godine služio sv. Misu za hrvatski 
narod, kao ono Papa Ivan VIII. - 21. V. 879. 
za kneza Branimira. Ne treba - veli on - sada, 
da se znade odakle potječe prijedlog, ali da¬ 
nas, kad je naš narod i vjera toliko ugrožena, 
osobito sa strane skizme, srpstva, a posebno 
komunizma kao takovog, ovaj bi gest Sv. Oca 
mnogo koristio općoj stvari. Tako o. Vanino. 

- »Lijepa je to misao - veli E. - ali kako 
doći u sigurnu vezu sa Sv. Stolicom? I to bi 
još išlo, ali hoće li to u ovo vrijeme koristiti 
općoj stvari! U kakvom bi položaju bili naši bi¬ 
skupi, ako do toga dođe? I na to moramo mi¬ 
sliti. A onda, 1925. bila je tisućita godišnjica 
Hrvatskog kraljevstva - jubilarna godina, pa 
je bilo razumno da Sv. Otac istakne našu do¬ 
movinu. - 1940. opet smo imali 1300. godišnji¬ 
cu pokrštenja - i opet titul, da dođemo do Sv. 
Oca. Tada sam bio s hodočašćem kod Sv. Oca, 
stajao do trona i prevodio našim hodočasni¬ 
cima njegov govor. Značajno je tom zgodom 
Sv. Otac rekao: 'Vi Hrvati imadete u sebi ne¬ 
što tvrdoga, kao što je i Vaš Velebit. ' A sada 
nema nikakve posebne prilike, da ovaj prije¬ 
dlog ostvarimo.« 

Kažem mu, da su naše prilike i položaj ta¬ 
kav, da, kad bi Sv. Otac sada progovorio, kao 
ono Ivan VIII., da bi taj gest poljuljao mnoge 
pokušaje stranih neprijatelja Crkve i naroda, a 
imao bi i značenje za našu historiju. 

- »Znam, da bi to i te kako koristilo, ali tko 
znade, kako će se prilike do toga vremena ra- 

zviti. Nezgodno bi bilo početi, a onda, da stvar 
pro mine 3 postane neizvediva. Uostalom neka 
Vanino sastavi, kako misli da bi bilo najbolje, 
pa onda, ako bude potreba i mogućnost, ima¬ 
jući sve u pripremi, ostvarili bi to.... Imao sam 
sličnih teškoća i mnogo razmišljanja 1941. go¬ 
dine, kad sam dobro vidio i upozorio Paveli- 
ća, kako treba da rade. Imao sam zdrave prin¬ 
cipe društvenog uređenja i vođenja države. 
Mnogi su mi rekli, da je stvar savršeno spre¬ 
mljena, ali eto, nisu slušali, nisu se toga držali, 
zato je i onako svršilo. Kasnije sam poslije to¬ 
likih nemilih ispada po dužnosti morao istu¬ 
piti i napasti i osuditi neka djela ustaša i Ni¬ 
jemaca. Onda su mi predbacili, da rušimo hr¬ 
vatsku državu. Nisam se time dao smesti i da¬ 
nas vidim, da se nisam prevario. Piše mi baš 
ovih dana Lacković, da imaju vani silne nepri¬ 
like i mnogo im se predbacuje djelovanje usta¬ 
ša. I sada jedino na što se u obrani mogu po¬ 
zvati jest onaj moj slučaj, kad sam osudio ona 
nedjela. Toliko ima slučajeva, da se svi oni koji 
se bore za vlast moraju osloniti na Crkvu i s 
njome računati, ako hoće nešto postići. Tako 
je i sada. Na koga mogu računati naši vani, 
ako ne na kler i Crkvu. Pijo XII. jest jedan od 
papa koji je bio u najvećem dodiru i vezi s na¬ 
šim narodom. Silno je mnogo za nj učinio. Ali 
opet gledam činjenicu, da kad se isti dočepa¬ 
ju vlasti, sve zaborave što im je Crkva pružila 
i udaraju po njoj. Koliko mi je bilo teško, kad 
sam prije obilazio župe i dijelio Potvrdu! HSS 
je uvijek to koristio za svoje stranačke svrhe. S 
jedne strane imali su pravo. Iskoristili su mo¬ 
gućnost u onom zarobljenju, da kažu svoju ri¬ 
ječ. Nisam ih nikada pozivao na to, a nisam 
ni branio. Na kraju, oni su ustali za praved¬ 
nu stvar. Nezgodno je ipak bilo, da uz strogo 
crkveni karakter, što ga ima dolazak biskupa 
u župu, toliko se naglasi i politički momenat. 


3 za sada 


Kod večere, govoreći i razgovarajući dulje 
o prilikama kod nas, rekao je: 

- »Kad sve to promatram, sve više dola¬ 
zim do uvjerenja, da sam određen za žrtvu. 
Neka bude. Uzdamo se u Boga!« 



❖ Nadbiskup Stepinac posvećuje novosagrađenu crkvu sv. 
Margarete u Donjoj Dubravi, 10. studenoga 1940. 

A eto čim su HSS-ovci došli do neke vlasti, ko¬ 
liko su se okomili na kler, i Crkvu! 

Kolike je neprilike činio Rudolf Herceg i 
slični! Slično i ustaše. Tko zna, što će biti una¬ 
prijed!? Jedno je sigurno, da nijedna politička 
vlast u Hrvatskoj neće moći naprijed bez su¬ 
radnje s Crkvom!« 

* * * 

- »Čitam o toj Švedskoj. Zemlja puna sva¬ 
kojeg blaga. Blagostanje. Ima oko 15.000 kato¬ 
lika. Ostalo protestanti. Od tih pak oko 7.000 
samo donekle ispovijeda svoj protestantizam. 
Čemu se onda hvale nekim moralom, kako se 
na primjer kod njih gotovo ni ne zna za krađu. 
Što to koristi, kad je obiteljski život zatrovan! 
Obitelji ponajviše sa jednim ili dvoje djece. A 
jedno je sigurno: bez vjere nemoguće je ugo¬ 
diti Bogu! Kad to promatram, vidim, da je naš 
narod još dobar!« 

k k k 

Izdavač: Postulatura blaženoga Alojzija Stepinca, Kaptol 31 p. p. 949,10001 Zagreb 

Uređuje i odgovara: dr. Juraj Batelja, Kaptol 18, p.p. 949,10001 Zagreb. Adresa uredništva: Postulatura blaženoga Alojzi¬ 
ja Stepinca, Kaptol 18, p.p. 949,10001 Zagreb; telefon (01) 4814920; faks: 4814921; Spomen-zbirka iz ostavštine blaženoga 
Alojzija Stepinca, Kaptol 31, p. p. 949,10001 Zagreb, telefon: (01) 4894879 ili e-mail adresa: juraj.batelja@zg.t-com.hr 
Kad se u našem Glasniku spominju riječi »čudo«, »svetost«, »svetac« i si., u duhu je to crkvenih propisa i treba ih razumje¬ 
ti u smislu običnoga ljudskog izražavanja. Konačan sud o tome izreći će Crkva. Lektura: akad. Ante STAMAC, Marina 
ČUBRIĆ, prof. Tisak: DENONA 

U navijanju za EU stradao »Sveti Marko« 


Za vladavine komunističkog režima u Hrvatskoj, u ime bezbožnog svjetonazora, komunističke ideologije, 
ukinuto je tisuće stoljetnih naziva mjesta i gradova koji su nosili imena kršćanskih svetaca. Tako su ime grada Sve¬ 
ta Nedelja, preimenovali u »Nedelja«, Sveti Križ Začretje u »Začretje«, Sveti Petar u »Petar«, Sveti Đurđ Ludbreški u 
»Đurđ Ludbreški«, Sveti Filip fakov u »Filip Jakov«, Sveti Juraj u Trnju u »Juraj u Trnju«, itd. 

U Republici Hrvatskoj, koja je deklarativno odbacila komunistički svjetonazor, danas se potiho obnavlja poti- 
ranje kršćanske baštine hrvatskoga naroda. Naime, hrvatskoj i svjetskoj javnosti poznato je da se sjedište Hrvatsko¬ 
ga sabora, sjedište Vlade Republike Hrvatske, Ured predsjednika Vlade RH, Služba za odnose s javnošću RH, Ured 
za protokol Vlade RH, Ured za zakonodavstvo RH nalaze na adresi: Trg svetog Marka 2,10 000 Zagreb. 

Otkako je za predsjednika RH godine 2000. bio izabran Stjepan Mesić, a na izborima iste godine vlast dobila 
politička opcija „preobučene" komunističke partije, započelo je nasilje koje je upravo ovih dana, uz navijanje za 
ulazak RH u Europsku Uniju, doživjelo demaskiranje. Već prije su predsjednici RH polagali zakletvu na »Markovu 
trgu«, vlada je zasjedala na »Markovu trgu«, saborske sjednice održavaju se na »Markovu trgu«. Dakle, svjedoci 
smo da predsjednici države, vlada, sabora, ministri, a osobito novinari, dopisnici dnevnih novina i tjednika te tele¬ 
vizijskih postaja zlorabe i iskrivljuju ime trga na kojem se nalaze i djeluju najvažnije državne ustanove. 

Ni u jednoj europskoj državi to se ne može dogoditi. U Rimu je Trg svetog Petra (»Piazza San Pietro«) i nitko 
se ne javlja s »Petrova trga«. U Veneciji se održavaju brojne svečanosti na Trgu svetog Marka (»Piazza San Marco«) 
i nitko razuman neće izvješćivati da je neka svečanost održana na nekom »Markovu trgu«. Je li RH doista zemlja 
bezakonja i na području jezika, kulture i poštivanja uljudbenih tekovina? 

Naime, mišljenja sam da u zemlji koja teži za visokim životnim standardom i izobrazbom svatko tko želi može 
biti i agnostik i ateist, ali smijem poželjeti da ne bude analfabet. Dakle, da zna i hoće pročitati barem ono Što piše. 



Začeće ili plač 


bio embrij 


Skupina građana RH pod imenom Vigilare pokrenula je građansku inicijativu »1 ja sam bio embrij« u sklopu 
koje je pozvala građane da pišu premijeru Zoranu Milanoviću povodom izjave ministra zdravlja Rajka Ostojića o 
tome kada i kako počinje ljudski život. 

Građani su inicijativu obrazložili ovako: »Ne možemo ignorirati izjave ministra zdravlja Rajka Ostojića o tome 
kada i kako počinje ljudski život. Iznenađeni smo pristupom ministra zdravlja koji svoj stav kao državni službenik 
iznosi ignorirajući znanstvene i stručne rasprave o početku ljudskog života.« 

Naime, ministar Rajko Ostojić izvrgava ruglu kršćanski nauk, temeljen na znanstvenoj spoznaji, po kojoj »život 
počinje spajanjem muške i ženske jajne stanice«, a tvrdi »da život počinje rođenjem djeteta, prvim plačem ili kad 
mama osjeti prve pokrete«. 

Predsjednik Vlade Republike Hrvatske gosp. Zoran Milanović s prijezirom je 18. siječnja 2012. u Hrvatskom 
saboru govorio o ovoj inicijativi hrvatskih građana. Štoviše, on je tu inicijativu odbacio jer su njegov »politički stav 
i svjetonazor drugačiji« te istodobno pokušao napraviti još dublji jaz u hrvatskoj javnosti tvrdeći da postoji »razlika 
između ljevice i desnice po pitanju medicinske oplodnje«. 

Ja nisam ni ljevičar ni desničar, ali želim barem ovim putem izreći svoj sud koji je u ovom pitanju istovjetan 
onomu Zbora za nauk vjere »Dar života« od 22. veljače 1987.: »Od trena kad je jajašce oplođeno, započinje novi ži¬ 
vot koji nije ni očev ni majčin, nego život novoga ljudskog bića koje se samo od sebe razvija« (1,1). 

Taj nauk prethodno je obznanio bi. Ivan Pavao II. u pobudnici Obiteljska zajednica : »Briga za dijete još prije nje¬ 
gova rođenja, od prvoga trenutka njegova začeća, a zatim tijekom njegova djetinjstva i mladenaštva, prvotni je i 
temeljni način provjere odnosa čovjeka prema čovjeku« (br. 26.). 

A bi. Alojzije Stepinac, nad kojim su ljudi drugačijega »političkoga stava i svjetonazora« izvršili sudsko nasilje 
i pravno ubojstvo, vjerovao je da život nastaje začećem. Dapače, u pismu liječnicima 10. siječnja 1940. napisao je: 
»Pobačaj je zlo u sebi. Nikakve socijalne indikacije, nikakvi naučni razlozi ne mogu opravdati direktnog pobačaja, 
niti učiniti da on bude nešto drugo nego što uistinu jest, i što pred Bogom ostaje, naime ubojstvo nevinog čovjeka. 
A hotimično ubojstvo nevinog čovjeka vapi u nebo za osvetom. Ono je odurno i grešno uvijek, a osobito onda, ako 
mu je izvor osobni interes i pohlepna težnja za stjecanjem.« 


đr, Juraj Batelja 





Lf subotu 8. listopada skupina mladih iz Zagreba i okolice obavljala jepobožnost križnoga puta pod nazivom »Tragom Stepinca«, 
Pobožnost su započeli u Vrhovcu, a navečer su u Krašiću najprije imali katehezu, a onda slavili i svetu Misu. Sutradan 9. listo¬ 
pada u župnoj crkvi molili su zajedno s domaćim vjernicima poslije jutarnje svete Mise osmu postaju križnoga puta i potom preko 
Pribića nastavili do Svete Jane, gdje je navečer bio svršetak ove dvodnevne pobožnosti. 


Skupina vjernika iz mjesta Čavli kod Rijeke posjetila je Krašić u subotu 26. studenoga 2011. U crkvi su saslušali katehezu, posjetili 
sobe u kojima je Blaženik živio, a nakon toga nastavili dalje svojim hodočasničkim putem. 






















